MDN ge report: Dhelikoh minkoh thaareeh jehee gasthugai!\nރާއްޖޭގައި އިސްލާމްދީން އޮތް ގޮތުގެ މައްޗަށް ކަމަށް ބުނެ، މޯލްޑިވިއަން ޑިމޮކްރެޓިކް ނެޓްވޯކް (އެމްޑީއެން) އިން ނެރުނު ރިޕޯޓްގައި އިސްލާމްދީނާއި ރަސޫލާއަށް ނިސްބަތްކޮށް ފުރައްސާރަ ކޮށްފައިވެ އެވެ. އެކަން އެނގުނު ހިސާބުން ދިވެހިންގެ ލޭ ވަނީ ކައްކުވާލާފަ އެވެ. ރާއްޖޭގައި މީގެ ކުރިންވެސް އިސްލާމްދީނާ ޚިލާފު، އަދި އެހެން ދީންތަކަށް ފުރުސަތު ހޯދައިދޭން ބައެއް ކަންކަން މީހުން ކޮށްފައިވެއެވެ.\nމަދު ބަޔަކު ނަމަވެސް ތަންތަނަށް އެއްވުމާއި، ސޯޝަލް މީޑިއާގައި ތަފާތު ޕޭޖްތައް ހިންގުމާއި ދީނާ ޚިލާފު ވާހަކަތައް ހިމެނޭ ބައެއް ލިޔުންތައް ލިޔެ ޝާއިއު ކޮށްފައި ވެއެވެ. ނަމަވެސް އެކަންކަން ހުއްޓުވާ، ފިޔަވަޅު އަޅާފައިވެއެވެ. އަދި އެކަންކަން ކުރެވޭނެ މަގުތައް ބަންދުު ކުރުމަށް މަސައްކަތްތަކެއް ކޮށްފައިވެއެވެ.\nމިފަހުން ދިވެހި ބައެއްގެ ބައިވެރިވުމާއެކު، އިސްލާމްދީނާއި ރަސޫލާއަށް ފުރައްސާކޮށް އެންމެ ބޮޑު ޖަރީމާއެއް ހިންގާފައި މިވަނީ އެމްޑީއެންގެ ފަރާތުންނެވެ. ދިވެހިންގެ ބަޔަކު އުފައްދާފައިވާ އެ ޖަމިއްޔާއަކީ އިންސާނީ ހައްގުތަކަށް މަސައްކަތް ކުރުމުގެ ނަމުގައި އުފައްދާފައިވާ ޖަމިއްޔާއެކެވެ. ޖަމިއްޔާއަށް ނިސްބަތްވާ އިލްމީ ގާބިލް ބޭފުޅުން އެބަތިއްބެވިއެވެ. ނަމަވެސް އެ ޖަމިއްޔާގެ ހަގީގީ އަމާޒު ނުވަތަ ބޮޑު މަންޒަރު ފެނުނީ މިހާރު ހޫނުވެފައިވާ ރިޕޯޓާ ހަމައިންނެވެ. އެ ރިޕޯޓްގައި އިސްލާމްދީނުގެ އަސާސްތަކާއި ޚިލާފު ގިނަ ވާހަކަތަކެއް ހިމަނާފައި ވެއެވެ. އަދި މާތް ރަސޫލާއަށް ނިސްބަތްކޮށް ބޭ އަދަބީ ބަސްތައް ބޭނުން ކޮށްފައި ވެއެވެ.\n"ކީރިތި ރަސޫލާ ވަނީ އެކަލޭގެފާނުގެ ދީނީ ރައުޔު ނޫން ރައުޔަކަށް އުޅޭ މީހަކީ ހައްދުފަހަނަ އަޅާފައިވާ މީހެއް ގޮތުގައި ކަނޑައަޅާފައި" ކަމަށް އެ ރިޕޯޓްގައި ބުނެފައި ވެއެވެ. އަދި އެއީ ހަރުކަށި ފިކުރުގެ މީހުންގެ ފަރާތުން ވެސް ފެންނަ ކަމެއް ކަމަށް ބުނެފައި ވެއެވެ. މީގެ އިތުރުން އިސްރާ އާއި މިއުރާޒުގެ ދަތުރުފުޅާ ގުޅޭގޮތުން ވެސް އަސާސެއް ނެތް ވާހަކަތައް އެ ރިޕޯޓްގައި ހިމަނާފައި ވެއެވެ. އެހެންކަމުން މިއީ މިހާ ފާޅުގައި އިސްލާމްދީނާއި ރަސޫލާއަށް ފުރައްސާކޮށް ދިވެހި ޖަމާއަތުން ރިޕޯޓެއް ޝާއިއުކުރި ފުރަތަމަ ފަހަރެވެ.\nއެމްޑީއެންގެ ރިޕޯޓް ގެންގޮސް މައާފަށް އެދުން!\nރިޕޯޓްގެ މައްސަލަ ހޫނުވުުމާއެކު، އެ ޖަމިއްޔާއިން ކުއްލިއަކަށް ބަޔާނެއް ނެރުނެވެ. އަދި ރިޕޯޓްގައި އެފަދަ ވާހަކަތަކެއް ހިމެނިފައިވާތީ ދިވެހި ރައްޔިތުންގެ ކިބައިން މައާފަށްވެސް އެދުނެވެ. އަދި ދީނީ އިލްމުވެރިންގެ ޚިޔާލާ މަޝްވަރާ ހޯދުމަށްފަހު، ރިޕޯޓް އިސްލާހުކޮށް އަލުން ޝާއިއުކުރާނެ ކަމަށް ވެސް ބުންޏެވެ. ދެން ބުނެފައި ވަނީ ކުރިއަށް އޮތްތާ އެފަދަ ކަމެއް ތަކުރާރެއްވެސް ނުވާނެ ކަމަށެވެ.\nނަމަވެސް އެ ވާހަކަތަކަށް 24 ގަޑިއިރުވެސް ނުވަނީސް އެ ޖަމާއަތަށް ނިސްބަތްވާ މީހުން ވަނީ ރިޕޯޓްގެ ދިފާއުގައި ނިކުމެފަ އެވެ. އަދި ދީނީ އިލްމުވެރިންނާއި، އެ ރިޕޯޓާ ދެކޮޅު ހެދި ސިޔާސީ ލީޑަރުންނަށް ރައްދު ދޭން ފަށާފަ އެވެ. އަދި އެމްޑީއެންގެ ރިޕޯޓްގެ މައްސަލަ ބެލުމަށް އިސްލާމިކް މިނިސްޓްރީން ފުލުހުންގެ އިދާރާއަށް ހުށައެޅުމުން އެކަމާ ގުޅިގެން އިސްލާމިކް މިނިސްޓްރީއަށް ވެސް ހޫނު ހަމަލާތައް ދޭން ފެށިއެވެ. އެންމެ ފަހުން "އިސްލާމިިކް މިނިސްޓްރީއެއް މި ގައުމުގައި ހުރިހާ ހިނދަކު ހަމަޖެހުމެއް ނެތް" ކަމަށް ބުނެ ވާހަކަ ދައްކަންވެސް ފެށި އެވެ. އެހާ ހިސާބުން އެމްޑީއެންގެ ހަގީގީ މަގުސަދާ މެދު ވަނީ އިތުރަށް ސުވާލު އުފެދިފަ އެވެ. މީހުންގެ ރުޅި ވަނީ އިތުރަށް ގަދަވެފައެވެ.\nރިޕޯޓްގައި ދީނަށް ފުރައްސާރަ ކޮށްފައިވަނީ ގަސްތުގައި\n"ކަން ހިނގައި ދިޔަ ގޮތުން އެއީ ގަސްދުގައި އެކަން ގެންދަން ރާވާފައި އޮތް ގޮތް ކަމަށް ފެންނަނީ. މިކަމަށް އެދަނީ ފިޔަވަޅެއް ނޭޅި ހަމައެކަނި ދެކެވޭ ވާހަކަތަކެއް ތެރޭގައި، ދިވެހިންނަށް މި އާދެވެނީ ނުރައްކަލުން ފުރިފައިވާ ހިސާބަކަށް،" އާންމު މީހަކު ބުންޏެވެ.\nދީނީ އިލްމުވެރިންނާ، އާންމު ރައްޔިތުންގެ ނަޒަރުގައި އެމްޑީއެންގެ ރިޕޯޓްގައި އިސްލާމްދީނާއި، މާތް ރަސޫލާއަށް ފުރައްސާރަކޮށްފައިވަނީ ނޭނގިގެނެއް ނޫނެވެ. އެއީ ގަސްތުގައި ކޮށްފައިވާ ކަމެކެވެ.\nފަހަރުގައި އެ ޖަމިއްޔާއަށް ވިސްނިފައި އޮތީ ވެރިކަމުގެ ބާރު ބަދަލުވެފައިވާ ގޮތާއި، ރާއްޖޭގެ މިއަދުގެ ސިޔާސީ މަސްރަހު އޮތް ގޮތުން އެ ރިޕޯޓްގައި އެފަދަ ވާހަކަތަކެއް ހިމެނި ނަމަވެސް ދިވެހިން މާބޮޑު ކަމަކަށް ނުހާދެނެއޭ އެވެ.\nނަމަވެސް އެ ރިޕޯޓް ފެންމަތިވި ހިސާބުން އެންމެން އެކަމާ ދެކޮޅަށް އެކި ގޮތްގޮތުން އަޑު އުފުލަން ފެށުމުން ބަޔާނެއްނެރެ ހަމަޖައްސައިލެވޭތޯ ބެލީއެވެ. ނަމަވެސް ދީނީ އިލްމުވެރިންނާއި، ވަޒީރުންނާއި، ސަރުކާރުގެ އިސްވެރިންނާއި އާންމުންވެސް ފާޅުގައި އެ ޖަމިއްޔާއާ ދެކޮޅަށް ނުކުތުމުން އަދި މި ގައުމުގައި ކަން އޮތީ އެމީހުން ވިސްނައިގެން ތިބި ގޮތަށް ނޫންކަން ސާފުވީ އެވެ. އެހެންކަމުން ބަޔަކު މީހުން އަނެއްކާވެސް ޖަމިއްޔާގެ ރިޕޯޓްގެ ދިފާއުގައި ނިކުމެ މުޅި މުޖްތަމައާ ހަނގުުރާމަ ކުރަނީ އެވެ.\nރިޕޯޓަށް ފަހު ދެތިން ކަމެއް މިހާރު އެބަ ފާހަގަވެ އެވެ. އެއް ކަމަކަށް ބަޔަކު މި ރިޕޯޓަކީ ކުރީގެ ސަރުކާރު އޮތް ދުވަސްވަރު އެކުލަވައިލި ރިޕޯޓެކޭ ބުނުމެވެ. އެ ސަރުކާރުން ފިޔަވަޅު ނާޅާއި އޮތީއޭ އެވެ. އެ ސަރުކާރުން ފިޔަވަޅު އެޅިއަސް ނޭޅިއަސް ކޮންމެ ދުވަސްވަރެއްގައި މި ރިޕޯޓް ހެދިއަސް މީީގެ ވާހަކަ އާންމުންނާ ހަމައަށް އައި ހިސާބުން މިއޮތީ މައްސަލަ ގޯސްވެ އެވެ. މިއީ ކުރީގެ ސަރުކާރަކާ އަދި މިހާރުގެ ސަރުކާރަކާ ގުޅޭ މައްސަލައެއް ނޫނެވެ. މިއީ ދިވެހި ރާއްޖޭގެ އެންމެ މަތީ މަސްލަހަތާ ގުޅޭ ކަމެކެވެ.\nމި ރިޕޯޓް ދިފާއު ކުރައްވާ ކުރީގެ ރައީސް އަދި ރައްޔިތުންގެ މަޖިލީހުގެ ރައީސް ވިދާޅުވާ ގޮތުގައި މިހާރު ނުކުމެގެން އުޅޭ ރިޕޯޓާ ދެކޮޅަށް ވާހަކަ ދައްކަނީ އިސްލާމްދީން ހަތިޔާރަކަށް ހަދައިގެނެވެ. އަދި އެއީ ދީނަށް ކުރާނެ އެންމެ ބޮޑު ފުރައްސާރަ އެވެ. މިއީ ކޮންކަހަލަ ވާހަކައެއް ހެއްޔެވެ؟ މިއީ ކުރިންސުރެ އޮންނަ ތުހުމަތުތަކަށް ބާރުލިބޭ ކަމަކަށް ނުވޭ ހެއްޔެވެ؟\nކުއްލިއަކަށް މި ރިޕޯޓް ފެނިގެން މިއުޅެނީ ކީއްވެގެން ހެއްޔެވެ؟ ކުއްލިއަކަށް "އެއޮތީ ޓެރަރިޒަމް ގާނޫނު ފާސްކޮށްފައޭ ހަދާނެ އެއްޗެއް ދެން ހަދާބަލާށޭ" ބުނަން މި ޖެހުނީ ކީއްވެގެން ހެއްޔެވެ؟ މި ހުރިހާ ކަމަކަށް ބަލާއިރު މިއީ ގަސްދުގައި ރާވައިގެން ކޮށްފައިވާ ކަމެކެވެ.\nބަސް ހުއްޓިފައި ވަނީ ކީއްވެގެން؟\nއެމްޑީއެންގެ ރިޕޯޓަކީ ދިވެހިންނަށް އަޅާ ނުލައި ތިބެވޭނެ ރިޕޯޓަކަށް ނުވިއެވެ. އެ ރިޕޯޓްގެ ފަހަތުގައި ވަނީ ރާއްޖޭގައި އެހެން ދީންތަކަށް ފުުރުސަތު ހޯދާ ދިނުމާއި، އިސްލާމް ދީނުގެ މަތިވެރި ޝިއާރަށް ގޮންޖެހުމެވެ. އަދި ދިވެހިންގެ ހިތްތަކުގައި އިސްލާމްދީނަށް އޮތް ގަދަރަށް އުނިކަން ގެނައުމެވެ.\nމި މައްސަލައާއި ގުޅިގެން ދީނީ އިލްމުވެރިންނާ، އާންމުން ވަރަށް ބޮޑަށް ކަންބޮޑުވުން ފާޅުކުރަމުން ދަނިކޮށް ރިޕޯޓްގެ މައްސަލަ ބަލަން އިސްލާމިކް މިނިސްޓްރީން ފުލުހުންނަށް މައްސަލަ ހުށައަޅާފައިވެ އެވެ. ނަމަވެސް އެއަށްފަހު ސަރުކާރުން މިކަމުގައި އިތުރު ބަހެއް ނުބުނެއެވެ.\nދީނަށް ފުރައްސާރަ ކުރުން ހުއްޓުވަން ރައީސް އިބްރާހިމް މުހައްމަދު ސޯލިހު ޖެނުއަރީ 22، 2019 ގައި ނައިބު ރައީސް ފައިސަލް ނަސީމާއި ޑިފެންސް މިނިސްޓަރު މާރިޔާ އަހުމަދު ދީދީ އާއި ހޯމް މިނިސްޓަރު އިމްރާން އަބްދުﷲ އާއި ހަޔާ އެޑިއުކޭޝަން މިނިސްޓަރު ޑރ. އިބްރާހިމް ހަސަނާއި އިސްލާމިކް މިނިސްޓަރު އަހުމަދު ޒާހިރާއި ޔޫތް މިނިސްޓަރު އަހުމަދު މަހުލޫފް އަދި ރައީސް އޮފީހުގެ ޗީފް އޮފް ސްޓާފް އަލީ ޒާހިރު ހިމެނި ވަޑައިގަންނަވާ ގޮތަށް އުފައްދާފައިވާ ހާއްސަ ކޮމިޓީން އެއްވެސް ބަހެއް އަދި ބުނެފައެއް ނުވެ އެވެ.\nއިސްލާމިކް މިނިސްޓްރީއަކީ ސަރުކާރުގެ ފަރާތުން މިފަދަ މައްސަލަ ތަކުގައި ބަސް ބުނަން އޮތް މުއައްސަސާއެވެ. އެހެންވީމަ އެ މުއައްސަސާއިން އެއްޗެއް ބުނުމުން ފުދުނީ ކަމުގައި ބައެއް ފަރާތްތަކަށް ހީވެދާނެ އެވެ. އެހެން ކަމަށްވާނަމަ ބޮޑު ކާރިސާއެއް ހިނގުމުން އެކަމާ ގުޅޭ އިދާރާތަކުން އަޅަމުންދާ ފިޔަވަޅުތަކާ، އަދި ގެއްލުންވި ފަރާތްތަކަށް ތައުޒިޔާ ކިޔުމުން ފުއްދައިލެވޭނެ އެވެ. ނަމަވެސް ކަން ހިނގަނީ އެ މަގަކުން ނޫނެވެ. ރައީސުލްޖުމްހޫރިއްޔާ އާއި ރައީސްގެ ނާއިބާއި، ވަޒީރުންނާއި، އޭގެ ދަށުން ތިބޭހާ ބަޔަކު އެކަމާއި ގުޅޭގޮތުން ޝުއޫރު ފާޅު ކުރެ އެވެ. އެލާޓަށް ދެއެވެ. ސަރުކާރުން ފިޔަަވަޅު އަޅަން ފަށާފައިވާކަމަށް ހާމަ ކުރެއެވެ. އެހެންކަމުން އެމްޑީއެންގެ ރިޕޯޓްގެ މައްސަލާގައިވެސް އިސްލާމިކް މިނިސްޓްރީން ފުލުހަށް ސިޓީއެއް ފޮނުވުމަކުން ނުފުދޭނެ އެވެ.\n"އިސްލާމް ދީނަށް ގޮންޖެހުމާއި ފުރައްސާރަކޮށް ފާޅުގައި އެ ދިފާއު ކުރަން ބަޔަކު ނުކުތުމަށް ވުރެ ބޮޑު ކާރިސާއެއް ވެސް ހާދިސާއެއް ވެސް ކުރިމައްޗެއް ނުވާނެ. އޭގެ ނަތީޖާ ވެސް ރަނގަޅަކަށް ނުދާނެ،" އިލްމުވެރިއަކު ވިދާޅުވެފައި ވެއެވެ.\nމި މައްސަލައަށް ފަހު ދުވަސްތައް ގުނަމުންދާއިރު ރައީސުލްޖުމްހޫރިއްޔާ އާއި އެމަނިކުފާނުގެ ނާއިބުގެ ބަހެއް އަދި ނެތެވެ. ހޯމް މިނިސްޓަރާއި، ޑިފެންސް މިނިސްޓަރުގެ ބަހެއް ނެތެވެ. މުޅި ސޯޝަލް މީޑިއާގައި އެކުގައި އެ ބޭފުޅުންނަށް ޓެގްކޮށް ކުރާ މެސެޖްތަކަށް ދޭނެ ޖަވާބެއް އަދިއެއް ނެތެވެ.\nފުލުހުން ފުރަތަަމަ އިސްކަން ދިނީ އެމްޑީއެންގެ މަސްލަހަތަށް\nއެމްޑީއެންގެ ރިޕޯޓާއި ގުޅިގެން ދިވެހިން ލޭ ކެކި އެ ޖަމިއްޔާގެ މެންބަރުން ހައްޔަރު ކުރަން ގޮވަން ފެށިއެވެ. ޖަމިއްޔާއަށް ނިސްބަތްވާ މެންބަރުންގެ ނަންތައް ހާމަކުރަން ފެށި އެވެ. އަދި ޖަމިއްޔާ އުވާލުމަށް ގޮވާލާ އަޑުގަދަކޮށްލި އެވެ. އެންމެ ފަހުން ޕެޓިޝަނެއް ހަދާ ސޮއި ވެސް ކުރަން ފެށީ އެވެ.\nދިވެހި ޖަމާއަތުން ނެރުނު ރިޕޯޓެއްގައި މިފަދަ ނުރައްކާތެރި ވާހަކަތަކެއް ހިމަނާފައިވުމުން އެ މައްސަލަ ބަލަމުން ގެންދޭތޯ ނޫސްވެރިން، ފުލުހާ ސުވާލު ކުރިއެެވެ. ފުލުހުން ދިން ޖަވާބަކީ އެފަދަ މައްސަލައެއް އެއްވެސް ފަރާތަކުން ރަސްމީކޮށް އެ އިދާރާއަށް ހުށައަޅާފައެއް ނުވެއެވެ. އެފަދަ ރިޕޯޓެއްގެ މައްސަލަ ފުލުހުގެ ސަމާލުކަމަށް ގެނެސްފައެއް ނުވެ އެވެ. ނަމަވެސް ދީނަށް ފުރައްސާރަކޮށް ރިޕޯޓެއް ނެރުނު މައްސަލާގައި، އެ ރިޕޯޓް ނެރުނު ޖަމިއްޔާގެ ބައެއް މެންބަރުންނަށް ބިރު ދައްކާ، އިންޒާރުދޭތީ އެކަން ފުލުހުންގެ ސަމާލުކަމަށް އައިސްފައިވާ ކަމަށެވެ. އެ މައްސަލައިގެ ތަހުގީގެއް ފެށިފައި ވެއެވެ. ދިވެހި ރާއްޖޭގެ އެންމެ މަތީ މަސްލަހަތަކީ އިސްލާމް ދީނެވެ. އެކަމާ ގުޅޭ މައްސަލަ ފުލުހުން ބަލަން ފެށުނީ ރައްޔިތުން ރުޅިގަނޑު ފަޅައިގެންދާ ހިސާބަށް ވެސް ދިޔަ ފަހުންނެވެ.\n"އެ ތަހުގީގުގެ ތެރެއިން ތިޔަ މައްސަލަ ވެސް ބަލާނެ ކަމަށް ދަންނަވަން." ފަހުން މައްސަލަ ބަލައި ފިޔަވަޅު އަޅާނެ ކަމަށް ބުނި ނަމަވެސް ފުރަތަމަ ބުނީ މިހެނެވެ. މިއޮށް ސީރިއަސް މައްސަލައަށް ފުލުހުން ދިން ފުރަތަމަ ޖަވާބަކީ މިއީ އެވެ.\nފުލުހުން މައްސަލައެއް ބަލަނީ ކަމެއް ރަސްމީކޮށް އެ އިދާރާއަށް ހުށައެޅުން ހެއްޔެވެ؟ އެހެން ވެއްޖިއްޔާ ފުލުހުންގެ މުއައްސަސާއެއް ދައުލަތުން ބޮޑު ޚަރަދެއް ކޮށްގެން ހިންގުމުގެ ބޭނުމަކީ ކޮބައިހެއްޔެވެ؟\nއެމްޑީއެމްގެ ރިޕޯޓަށް ފާޑުކިޔުން އަމާޒުވުމުން އެ ޖަމިއްޔާ އުފެއްދި މުއައްސިސުންނަށް ގޯސްވީ ދީނީ އިލްމުވެރިންނާއި، އެ ރިޕޯޓް ކުށްވެރިކުރި ދެތިން ވަޒީރަކާއި އެ ރިޕޯޓްގެ މައްސަލަ ކަވަރުކުރި ނޫސްތަކެވެ. ދެން އާދައިގެ ގޮތަކަށް ވިޔަސް މައްސަލަ ބަލަން އެންގި އިސްލާމިކް މިނިސްޓްރީ އެވެ. އެމްޑީއެންގެ އިސް ވެރިއަކު ވަނީ "އިސްލާމިިކް މިނިސްޓްރީއެއް މި ގައުމުގައި ހުރިހާ ހިނދަކު ހަމަޖެހުމެއް ނެތް" ކަމަށް ބުނެފަ އެވެ.\nއެއަށް ފުލުހުންގެ ޖަވާބަކަށްވީ އެއީ އެ ބޭފުޅުންގެ އަމިއްލަ ޚިޔާލު ނުވަތަ އެ މިނިސްޓްރީއާ މެދު ދެކޭ ގޮތެވެ. އިސްލާމިކް މިނިސްޓްރީ އުވާލަން ގޮވި މީހުންގެ ވާހަކަތައް ފުލުހުން ތަރުޖަމާކޮށްދޭ ހިސާބަށް ވެސް ދިޔައީއެވެ. މިއީ މީގެ ކުރިން ފުލުހުން އަމަލުކޮށްފައިވާ ގޮތެއް ނޫނެވެ. ސަރުކާރުގެ އިސްވެރިންނާ، މުއައްސަސާތަކާ ގުޅޭ ގޮތުން ބައެއް މީހުން ދެއްކި ވާހަކަތައް މިގޮތަށް ތަރުޖަމާ ކުރުމުގެ ބަދަލުގައި ފުލުހުންގެ އިދާރާއަށް ހާޒިރުކޮށް ސުވާލު ކުރެއެވެ. އަދި ބައެއް ފަހަރު ހައްޔަރުކޮށް ތަހުގީގު ވެސް ކުރެއެވެ. މިފަހަރު މި މައްސަލަ މިހާ ލުއިވެގެން އުޅޭ ސަބަބެއް ނުވިސްނެ އެވެ. -- ނަމަވެސް ރޭ ފުލުހުން ވަނީ އެ މައްސަލަ ބަލައި އަޅަންޖެހޭ ފިޔަވަޅެއް ވިއްޔާ އަޅާނެ ކަަމަށް ބުނެފަ އެވެ. އެވަރުކޮށްލެވުނީ ކިހާ ޕްރެޝަރެއް އައިސްގެން ހެއްޔެވެ؟\nހިތްވަރު ހޯދީ ޓެރަރިޒަމްގެ ގާނޫނަށް ގެނައި އިސްލާހުން؟\nއެމްޑީއެން ކިޔާ ޖަމިއްޔާއެއް ރާއްޖޭގައި ރަޖިސްޓްރީކޮށްފައިވާތާ އަހަރުތަކެއް ވެއްޖެ އެވެ. އަދި ދީނާ ދެކޮޅު ވާހަކަތައް އެކި ގޮތްގޮތުން ބަޔަކު މީހުން ދައްކާތާ ވެސް ދުވަސްތަކެއް ވެއްޖެ އެވެ.\nބައެއް މީހުންގެ ސުވާލަކަށް ވަނީ އެމްޑީއެންގެ މި ރިޕޯޓް މިދަނޑިވަޅުގައި ފެނުނީ ކީއްވެ ހެއްޔެވެ؟ ބައެއް މީހުންގެ ނަޒަރުގައި އެމްޑީއެންގެ ރިޕޯޓް ނުހުޅުވާ ފަސްކުރީ ޓެރަރިޒަމްގެ ގާނޫނަށް ސަރުކާރުން ހުށައެޅި އިސްލާހުތައް ފާސް ކުރަން ދެނެވެ. މަޖިލީސް ޗުއްޓީގައި ވަނިކޮށް ކުރި މަސައްކަތުން މަސް ދުވަސް ނުވަނީސް ގާނޫނަށް އިސްލާހު ގެނެސް ނިންމީ އެވެ.\nއާންމުން އެ ސުވާލު އުފައްދަނީ ސަބަބެއް ނެތި އެއް ނޫނެވެ. އެމްޑީއެންގެ އިސް ބައެއް ބޭފުޅުން ޓެރަރިޒަމްގެ ގާނޫނު ފާސް ކުރުމުން ދެން ނުހިފެހެއްޓޭނެ ކަމަށް ބުނެ ޓްވީޓް ކުރީމަ އެވެ. ކިތަންމެ އަސަރެއް ކުރިއަސް ގާނޫނަށް އެ އޮތީ އިސްލާހު ގެނެސްފައިކަމަށް ދިމާއަށް ބުނީމަ އެވެ.\n"ޓެރެރިޒަމް ޤާނޫނު އެއޮތީ ފާސްކޮށްފަ. ދެން ކިތަންމެ ބިރުގަތަސް، އިންޒާރު ދިނަސް، އެމްޑީއެން ބަންދުކުރިޔަސް ހަމަ އެއޮތީ ގާނޫނު ފާސްވެފަ. ސުލްހަވެރިކަން ގެއްލުވާލައިގެން ދެ ބޯގެރި ދުއްވައިގެން ސަލާމަތެއް ނުވާނެ. ޓެރެރިޒަމް ގާނޫނު އެއޮތީ ފާސްވެފަ. ގާނޫނުގެ އަތް ދިގުވާނެ!" އެމްޑީއެންގެ އިސްވެރިއެއް ކަމަށްވާ އަދި މީގެ ކުރިން ވެސް ދީނަށް ފުރައްސާރަކޮށްފައިވާ ޝަހިންދާ އިސްމާއީލް ޓްވިޓާގައި ލިޔެފައި ވެއެވެ.\nސަރުކާރުން ބުނާ ގޮތުގައި ޓެރަރިޒަމްގެ ގާނޫނަށް ގެނައި އިސްލާހުން އެއްވެސް ބަޔަކަށް ނުރައްކަލެއް ނެތެވެ. ނަމަވެސް އެންމެނަށްވެސް ރައްކާތެރިކަން އޮންނާނެ އެވެ. އެކަމަކު އެއީ ހަމަ ރަނގަޅު ނިޔަތްތޯ ސުވާލު އުފައްދާ ހިސާބަށް މިއޮތީ ގޯސްވެފައެވެ.\nއެމްޑީއެން އުވާލަން ގޮވާލުން\nރިޕޯޓުގައި ލިޔެފައިވާ ބައެއް ވާހަކަތަކަކީ ރާއްޖޭގައި ކުށުގެ ގޮތުގައި ބެލެވޭނެ ވާހަކަތަކެވެ. އަދި އެފަދަ ވާހަކަތައް މި ފަސްގަނޑުގައި ތިބެގެން ދެއްކުމުގެ ފުރުސަތެއް ނެތެވެ. އެމްޑީއެން އުވާލުމަށް ދީނީ އިލްމުވެރިންނާއި، ބައެއް މަޖިލީސް މެންބަރުންނާއި، އާންމުން ގޮވަަނީ އެހެންވެ އެވެ.\nގިނަ ބަޔަކު ގަބޫލު ކުރާ ގޮތުގައި ޖަމިއްޔާ ޖަމާއަތްތައް ހިންގުމުގެ ގަވާއިދާ ޚިލާފު އަމަލެއް ހިންގުމުން އެފަދަ އަމަލެއް ހިންގާ ޖަމާއަތެއް ވަގުތުން އުވާލަން ޖެހޭނެ އެވެ. އަދި މިއީ ރާއްޖޭގެ އެންމެތީ މަސްލަހަތާ ގުޅިފައިވާ ކަމަކަށް ވުމުން ދޫކޮށްލައިގެނެއް ނުވާނެ އެވެ.\nއެމްޑީއެން އުވާލަން ގޮވާލާ އަޑުގަދަވުމުން އެ ޖަމިއްޔާއިން އެކަން ބޭރު ދުނިޔޭގެ ސަމާލުކަމަށް ގެންގޮސްފައި ވެއެވެ. އެމްޑީއެންއާ ދެކޮޅަށް ރާއްޖޭގެ ދީނީ އިލްމުވެރިންނާއި، ސިޔާސީ ބޭފުޅުން ކުރައްވާފައިވާ ޕޯސްޓްތައް އިނގިރޭސި ބަހަށް ތަރުޖަމާކޮށް ބޭރުގެ ޖަމާއަތްތަކަށް ފޮނުވަމުން ދެއެވެ. އެއީ އަބަދުވެސް އެކަން ހިނގާ ގޮތެވެ. އެހިސާބުން އެ ޖަމިއްޔާއަށް ފިޔަވަޅު ނާޅަން ބޭރުގެ ޖަމާއަތްތައް މެދުވެރިކޮށް ސަރުކާރަށް ޕްރެޝަރު ކުރާނެ އެވެ.\nޖަމިއްޔާތަކާ ބެހޭ ގަވާއިދުގެ 19 ވަަނަ މާއްދާގެ އަކުރު (ހ) ގައި ބުނާ ގޮތުން އިސްލާމް ދީނުގެ އަސްލަކާ ހިލާފުވުން ނުވަތަ އިސްލާމް ދީނަށް އިހާނެތިކޮށް ހިތުން ނުވަތަ ދިވެހި ރައްޔިތުންގެ ދީނީ އެއްބައިވަންތަކަން ނަގާލުން ނުވަތަ އެއްބައިވަންތަކަމަށް އުނިކަމެއް ގެނައުން ނުވަތަ އިސްލާމްދީން ނޫން ދީނެއްގެ ފިކުރާ ޝިއާރު ރާއްޖޭގައި ފާޅުކުރުން ނުވަތަ ފެތުރުމަކީ ޖަމިއްޔާ ހެދުން މަނާކުރެވޭ ނުވަތަ އެ ޖަމިއްޔާއެއް އުވާލެވޭނެ އެވެ. ދެން މިހިސާބުން އުވާލަންވީ ނޫން ހެއްޔެވެ؟ ދިވެހިންނަކަށް އެމްޑީއެންއެއް މުހިންމެއް ނުވެއެވެ.\nބައެއް މަގާމުތަކުގައި އެމްޑީއެންގެ މެންބަރުން\nދީނަށް ފުރައްސާރަކޮށް ރިޕޯޓް ނެރުނު އެމްޑީއެންގެ ބައެއް އިސް ބޭފުޅުން ސަރުކާރުގެ މަގާމުތަކުގައި ތިއްބެވުމަކީ ވެސް އާންމުންގެ ވަރަށް ބޮޑު ކަންބޮޑުވުމެވެ. ސަރުކާރުގެ މުހިންމު މަގާމުތަކާއި، ރައީސް އެކުލަވާލެއްވި ބައެއް ކޮމެޓީތަކާއި، މުއައްސަސާތަކުގައި ވެސް އެ ޖަމިއްޔާއަށް ނިސްބަތްވާ ބައެއް ބޭފުޅުން އެބަ ތިއްބެވިއެވެ.\nޓެރަރިޒަމާ ގުޅުންހުރި އެކިއެކި ކަންކަމުގައި، ރައީސަށް ލަފާ އަރުވާނެ އެންޓި ޓެރަރިޒަމް ކޮންސަލްޓެންޓެއް ހަމަޖައްސާފައިވާއިރު، އެ މަގާމަށް ހަމަޖައްސަވާފައިވަނީ އެމްޑީއެންގެ ޗެއާޕާސަން ނޫޝިން ވަހީދެވެ. އެ ނޫން ބޭފުޅުން ވެސް އެބަތިއްބެވި އެވެ.\nމިފަދަ ރިޕޯޓެއް އެ ޖަމިއްޔާއިން ނެރޭނީ އެފަދަ ބޭފުޅުންގެ ބައިވެރިވުން އޮވެގެނެވެ. އެ ބޭފުޅުން އެ މަގާމުތަކުގައި އިތުރަށް ބައިތިއްބައިގެން ނުވާނެކަމަށް އާންމުން ދެކެ އެވެ.\nއެމްޑީއެންގެ ރިޕޯޓަކީ ނުރައްކަލުގެ އިންޒާރެއް\nމި ރިޕޯޓަކީ 2016 ވަނަ ތައްޔާރުކުރި ރިޕޯޓެކެވެ. ނަމަވެސް މިއަހަރުގެ ފެބްރުއަރީ މަހުގެ ތެރޭގައި އެ ރިޕޯޓް ވަނީ ޝާއިއުކޮށްފަ އެވެ. އެ ރިޕޯޓްގެ މައްސަލަ ދިވެހިންގެ ސަމާލުކަމަށް އައީ މިދިޔަ ހަފުތާގެ ތެރޭގައެވެ. ފާޑުކިޔުންތައް ބޮޑުވުން މިހާރު ރިޕޯޓް އަނބުރާ ގެންގޮސްފައިވަނީ ބައެއް ބަދަލުތައް ގެންނަން ކަމަށް ބުނެ އެވެ.\nރާއްޖޭގެ ދީނީ ހާލަތާއި ގުޅޭގޮތުން ނެރޭ ރިޕޯޓެއްގައި މާތް ﷲ ރަސޫލާއަށް ދެއްކެވި މުއުޖިޒާތެއްގެ ވާހަކަތައް އެއްވެސް އަސާސެއްނެތް ގޮތުގައި ބަޔާންކޮށް ފުރައްސާރަ ކުރުމުގެ ބޭނުމަކީ ކޮބައި ހެއްޔެވެ؟ ހަރުކަށިކަމާ މާތް ރަސޫލާގެ ބައެއް ބަސްފުޅުތަކާއި ގުޅުވުމުގެ މާނައަކީ ކޮބައިހެއްޔެވެ؟\nގިނަ ބައެއްގެ ނަޒަރުގައި މިއީ ނުރައްކާތެރި އިންޒާރެވެ. މިއީ ދިވެހިންގެ އިސްލާމީ ވަންތަ ކަމަށް ޖެހި ގޮނެކެވެ. މިއީ ފާރަވެރިވާން ޖެހޭކަމެކެވެ. ރާއްޖެ މިނިވަން އަދި ހަމަޖެހޭ ގައުމެއްގެ ގޮތުގައި ދެމި އޮތުމުގެ އަސްލަކީ އިސްލާމްދީނެވެ. މިއީ މި މައްސަލަ ބަލާ ފިޔަވަޅު އަޅަންވީ ވަގުތެވެ. ދިވެހިންގެ ބިމުން އެހެން ދީނަކަށް ފުރުސަތު ނުދޭނެކަން ދައުލަތުން ސާބިތު ކޮށްދޭންވީ ވަގުތަކީ މިއީ އެވެ. ބިރުގަަންނަންވީ ކާކު ދެކެ ހެއްޔެވެ؟\nމޯލްޑިވްސް ޕޮލިސް ސާވިސް އިސްލާމިކް މިނިސްޓްރީ ދީނަށް ފުރައްސާރަ ކުރުން + މޯޑިވިއަން ޑިމޮކްރަސީ ނެޓްވޯކް ޝަހިންދާ އިސްމާއީލް


އދ. ފެންފުށީ މިސްކިތު މުދިމު/އިމާމު/އިސްއިމާމު މަޤާމަށް މީހަކު ހޯދުން\nމަޤާމުތަކަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖުލައި 31 ވާ ބުދަ ދުވަހުގެ 12:00 ގެ ކުރިން، އދ. ފެންފުށި ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް fenfushicouncil@gmail.com މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއުއާއި އިމްތިހާނު އޮންނާނީ، 2019 އޮގަސްޓް 01 އާއި 2019 އޮގަސްޓް 08 އާ ދެމެދު، އދ. ފެންފުށި ކައުންސިލް އިދާރާގައެވެ. ވުމާއެކު، މި މަޤާމަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއާއި އިމްތިޙާނަށް ޙާޟިރުވުމަށް ތައްޔާރުވެގެން ތިބުން އެދެމެވެ.


SunOnline: 37.8 billion ruffiya ge budget majileehun faas koffi\nޝަފްނާ ހުސައިން 05 Dec 2019, 13:46\nނޮވެމްބަރ 8، 2019: އަންނަ އަހަރަ(2020)އަށް ލަފާކުރާ ދައުލަތުގެ ބެޖެޓު ފޮތް --- ސަންފޮޓޯ/ ފަޔާޒު މޫސާ\nއަންނަ އަހަރަށް ލަފާކުރާ ދައުލަތުގެ 37.8 ބިލިއަން ރުފިޔާގެ ބޮޑު ބަޖެޓް، ރައްޔިތުންގެ މަޖިލީހުން މިއަދު ފާސްކޮށްފިއެވެ.\nބަޖެޓު ފާސްވީ 77 މެމްބަރުންގެ އަޣުލަބިއްޔަތުންނެވެ. ބަޖެޓު ފާސްކުރުމާ ދެކޮޅަށް ވޯޓު ދެއްވީ އެއް މެމްބަރުންނެވެ.\nބަޖެޓު ހުށަހަޅުއްވަމުން މިނިސްޓަރު އިބްރާހިމް އަމީރު ވިދާޅުވީ، 2020ގެ ބަޖެޓަކީ ވަރަށް ފުރިހަމަ ބަޖެޓެއް ކަމަށާއި ބަޖެޓު އޮތް ގޮތަށް ފާސް ކުރުމަށް އެދިވަޑައިގަންނަވާ ކަމަށެވެ. ނަމަވެސް ސަރުކާރުން ހުށަހެޅި ބަޖެޓަށް ބައެއް އިތުރުކޮށްފައި ވަނީ ފިނޭންސް މިނިސްޓްރީ އާއި ބަޖެޓު ކޮމިޓީން މަޝްވަރާކުރުމަށް ފަހު އެވެ.\nބަޖެޓަށް އިތުރު ކުރި ބައިގައި މައިގަނޑު ގޮތެއްގައި ހިމެނެނީ ޕީއެސްއައިޕީ ޕްރޮޖެކްޓުތަކަށް ބޭނުންވާ ފައިސާއެވެ. އޭގެ އިތުރުން އެހެނިހެން ހަރަދުތަކަށްވެސް ބަޖެޓަށް ފައިސާ އިތުރުކޮށްފައިވެއެވެ. ބަޖެޓަށް އިތުރުވި އަދަދަށް ފައިނޭންސް ހޯދަން ނިންމާފައި ވަނީ 929 މިލިއަން ރުފިޔާގެ ޓީބިލު ވިއްކައިގެންނެވެ.\nފިނޭންސް މިނިސްޓަރު އަމީރު ވިދާޅުވީ ވިހި ވިހި ވަނަ އަހަރުގެ ބަޖެޓު ވެގެންދާނީ ރައްޔިތުންގެ އުންމީދުތަކުގައި ކުލަ ޖައްސައިދޭނެ ބަޖެޓަކަށް ކަމަށެވެ. އަދި ބަޖެޓުގެ ސިޔާސަތުގެ ތެރެއިން އިގްތިސޯދީ ކުރިއެރުން ގެނުވައި ރައްޔިޔުންގެ އަތްމަތި ތަނަވަސްކުރުމަށް އެހީތެރިވެދޭނެ ކަމަށް ވެސް މިނިސްޓަރު ވިދާޅުވިއެވެ.


Muhammad Al Fathih ( Part2) | Dhiislam\nހުސެއިން ސާލިމް ޖޫން 11, 2017\nކޮންސްޓެންޓިނޯޕޯލު ފަތަހަކުރެއްވުމަށް ވާންޖެހޭ އެންމެހާ ތައްޔާރީއެއް ވެވަޑައިގެން ދެ ލައްކަ ފަސްދޮޅަސް ފަސްހާސް ހަނގުރާމަވެރިންގެ ބޮޑު ލަޝްކަރަކާއެކު މުޙައްމަދު އަލް ފާޠިހު ދަތުރު ފެއްޓެވިއެވެ. ލަޝްކަރާއެކު ކުރިން ދެންނެވުނު ބޮޑެތި ބަޑިތަކުގެ އިތުރުން ގިނަ އަދަދެއްގެ އަސްވާރުންވެސް ގެންދެވުނެވެ.\nއިސްލާމީ ލަޝްކަރު ގޮސް ކޮންސްޓެންޓިނޯޕުލް ވަށައިގެން ޙިޞާރުކުރުމަށްފަހު، ރަށް ދިފާއުކުރުމަށްޓަކައި ބިނާކޮށްފައިވާ ބޮޑެތި ފާރުތަކަށް އިސްލާމީ ލަޝްކަރުގައިވާ ބޮޑެތި ކެނޮންތަކުން ހަމަލާދޭން ފެށުނެވެ. މުޙައްމަދު އަލް ފާޠިހު ހަނގުރާމައިގައި ބޭނުންކުރެއްވި ކޮންމެ ރޭވުމަކުން ދުޝްމަނުން ހައިރާން ކުރުވިއެވެ. އެންމެ ފަހުން ރަށް ދިފާއުކުރުމަށް ހަނގުރާމަކުރަމުން ދިޔަ ހަނގުރާމަވެރިންނަށް ޖެހުނީ މުސްލިމުންގެ ލަޝްކަރަށް އަމާންދީ، ބަލި ޤަބޫލުކުރާށެވެ.\nހިޖްރީ ސަނަތުން 827 ވަނަ އަހަރުގެ ޖުމާދުލް އޫލާ މަހުގެ 20 ވަނަ ދުވަހުގެ ފަތިހު ކޮންސްޓެންޓިނޯޕޯލުގެ ދިފާއީ ފާރުތަށް ހުރަސްކޮށް މުސްލިމުންގެ ލަޝްކަރު ރަށުތެރެއަށް ވަދެގަތެވެ. ރަށުތެރެއަށް ވަދެގެން އައި ބިޔަ ލަޝްކަރުފެނި ކޮންސްޓެންޓިނޯޕޯލުގެ މީސްތަކުންތިބީ ޙައިރާންވެ އަންތަރީސްވެފައެވެ. އަދި އެދުވަހު މުސްލިމުން އެރަށް ފަތަހަ ކުރިއެވެ. މުޙައްމަދު އަލް ފާޠިހުގެ ނަމުން އެކަލޭގެފާނު މަޝްހޫރުވެގެންދިޔައީ އެ ހިސާބުންފެށިގެންނެވެ.\nރަށް ފަތަހަކުރެއްވުމަށްފަހު އިސްލާމީ ލަޝްކަރު ކޮންސްޓެންޓިނޯޕޯލުގައި ހުންނަ ހަޤިއާ ސޯފިއާ ކަނީސާއާއި ހަމައަށް ދިޔައެވެ. މުޙައްމަދު އަލް ފާޠިހު އަސްކޮޅުގައި އެހިސާބަށް ވަޑައިގެންނެވި އިރު ރަށުގެ މީސްތަކުން ވަނީ އެ ތަނަށް ޖަމާ ވެފައެވެ. އެންމެންވެސް ތިބީ މުހައްމަދު އަލް ފާޠިހު އެމީހުންނާ ދޭތެރޭ ކަންކުރަށްވާނެ ގޮތަކާމެދު، ވަރަށްބޮޑަށް ކަންބޮޑުވެފައެވެ.\nމުޙައްމަދު އަލް ފާޠިހު އެތަނަށް ވަޑައިގެން އެކަލޭގެފާނުގެ އަސްކޮޅުން ފައިބައިވަޑައިގެން، މުސްލިމުންނަށް ނަސްރު ދެއްވިކަމަށްޓަކައި މާތް ﷲ އަށް ޝުކުރުކޮށް ދެރަކުއަތުގެ ނަމާދެއްކުރެއްވިއެވެ. އަދި ނަމާދުކޮށް އަވަދިވެގެން ،އޭރު ގިސްލާ ރޮމުން ދިޔަ އެ ރަށުގެ ރައްޔިތުންނާ މުޚާތަބުކޮށް ވާހަކަފުޅު ދައްކަވާން ފެއްޓެވިއެވެ. މީސްތަކުންނާ މުހާތަބުކޮށް އެކަލޭގެފާނު މިފަދައިން ވިދާޅުވިއެވެ.” އަހަންނަކީ ސުލްތާން މުހައްމަދު. އަހަރުން މިއަދު ތިޔަބައިމީނުހްނާއި، ތިޔަބައިމީހުންގެ އަހުންނާއި، މިއަދު މިތަނަށް ހާޒިރުވެ ތިބި އެންމެހާ މީސްތަކުން ގާތު ބުނަން ބޭނުންވަނީ، އަހަރުމެން ކަލޭމެން އެންމެންގެ ފުރާނަތަކާއި މިނިވަންކަން ސަލާމަތްކޮށްދީފީމެވެ.”\nއެއަށްފަހު މުހައްމދު އަލް ފާޠިހު އެ ބޮޑު ކަނީސާ، މިސްކިތަކަށް ބަދަލުކުރެއްވުމަށް މީސްތަކުންނަށް އަމުރު ކުރެއްވިއެވެ. އަދި ކޮންސްޓެންޓިނޯޕޯލުން ފުރަތަމަފަހަރަށް ބަންގީގެ އަޑު އިވިގެންދިޔައެވެ. މީލާދީން 1453 ވަނަ އަހަރުން ފެށިގެހެން 1934 ވަނަ އަހަރާ ހަމައަށް އެތަން މިސްކިތެއްގެ ގޮތުގައި ބޭނުންކުރެވުނެވެ. ނަމަވެސް މިހާރު އެތަންވަނީ ދާރުލް އާސާރަކަށް ބަދަލުކުރެވިފައެވެ.\nކޮންސްޓެންޓިނޯޕޯލު ފަތަހަކުރެއްވުމަށްފަހު އުޘްމާނީ ޚިލާފަތުގެ ވެރިރަށްކަމުގައި އެކަލޭގެފާނު އެރަށް ހަމަޖެއްސެވިއެވެ. އަދި ކޮންސްޓެންޓިނޯޕޯލުގެ ނަން އިސްލާމްބުލްގެ(އިސްލާމުންގެ ގެ) ނަމަށް ބަދަލުކުރެއްވިއެވެ. ނަމަވެސް އެނަންވަނީ އިސްތާންބުލްއަށް ފަހުން ބަދަލުކުރެވިފައެވެ.\nރަސްގެފާނު މުހައްމަދު އަލް ފާޠިހަކީ ވަރަށް އޯގާތެރި ވެރިއެކެވެ. އެކަލޭގެފާނުގެ އަމަލުތަށް ބަހަށްޓަވަނީ އިސްލާމް ދީނުގެ ރިވެތި އުސޫލުތަކާ އެއްގޮތަށެވެ. ކޮންސްޓެންޓިނޯޕުލް ފަތަހަކުރެއްވުމަށްފަހު އެ ހަނގުރާމައިގައި ހައްޔަރު ކުރެވުނު އަސީރުންނަށް ހެޔޮކޮށް ހިތްތެވުމަށް އެކަލޭގެފާނު މުސްލިމުންނަށް އަމުރުކުރެއްވެވިއެވެ. އަދި އަސީރުންގެ ތެރެއިން އެތަށްބަޔަކު މިނިވަންކުރެއްވުމަށް ހުދު އެކެލޭގެފާނުގެ އަތްޕުޅުން ހޭދަކުރެއްވެވިއެވެ. އަދި ކޮންސްޓެންޓިނޯޕުލް ދޫކޮށް އެހެން ކައިރި ރަށްތަކަށް ހިޖުރަ ކުރި ރެފިއުޖީން އެނބުރި އައުމަށްވެސް އެކަލޭގެފާނު ހުއްދަ ދެއްވިއެވެ.\nޝެއިޚް މޫސާ އަންވަރު ހަސަން9ގަޑިއިރު ކުރިން\n11 ޖޫން, 2011 | 5:33\nމީހުން މަރާފަ ދެން ކޮން އޯގާތެރިއެއް. ތިބުނީ ވިއްޔަ ވެރިކަމަށް އެރީސުރެން މިނިވަން ކޮށް އޮތް ދައުލަތެއް، ގައުމެއް، ނުހިފިގެން އެނޫން ވާހަކަ އެއް ދެއްކުން މަނާވެސް ކުރިއޭ. ތަންފުކެއް ބޮޑުވަރު. ރަސްގެފާނުގެ އެދުންފުޅު ފުރިހަމަ ކޮއްދޭން ކިތައް އިންސާނުންގެ ފުރާނަ ދުއްވާލި ބާ!\nއައްޝައިޚް ޝަފީޢު އަބްދުﷲ6ދުވަސް ކުރިން


Saudi counter terrorism center gai harakaaiytherivumah dhivehi sifain Saudi ah - vNews.mv\nސައުދީ ކައުންޓަރ ޓެރަރިޒަމް ސެންޓަރުގައި ހަރަކާތްތެރިވުމަށް ދިވެހި ސިފައިން ސައުދީ އަށް\nހަދީޖާ އާނަސްތު 14 January 2021, 10:59\nކައުންޓަރ ޓެރަރިޒަމް ސެންޓަރުގައި މަސައްކަތްކުރުމަށްދާ ސިފައިންގެ ތެރޭގައި ހިމެނެނީ ކާނަލް މުޙައްމަދު މުޚުތާރާއި، މޭޖަރ މުޙައްމަދު ޞާމިރާއި، ކޮމާންޑް ސާޖަންޓް މޭޖަރ އަޙްމަދު ޢަބްދުﷲ އާއި ވޮރަންޓް އޮފިސަރ ގްރޭޑް 1 މިފްތާޙް ޙުސައިނެވެ. މިޓީމުގައި އެންމެ އިސްކޮށް ހުންނަވާނީ ކާނަލް މުޙައްމަދު މުޚުތާރެވެ.\nމި ބޭފުޅުން ސައުދީ އަރަބިއްޔާގެ ވެރިރަށް ރިއާދުގައި ޤާއިމްކޮށްފައިވާ ސެންޓަރުގައި 1 އަހަރު ދުވަހުގެ މުއްދަތަކަށް މަސައްކަތް ކުރުމަށްވަނީ ހަމަޖެހިފައެވެ. މި ބޭފުޅުން ސައުދީ އަރަބިއްޔާގައި ތިއްބެވުމުގެ ޚަރަދުތައް ހަމަޖައްސަވައިދެއްވަނީ ސައުދީ އަރަބިއްޔާގެ ފަރާތުންނެވެ.\nއިސްލާމީ ޤައުމުތަކުން ގުޅިގެން ޓެރަރިޒަމާއި ހަރުކަށި ފިކުރާ ދެކޮޅަށް މަސައްކަތްކުރުމަށްޓަކައި 2015 ވަނަ އަހަރު އުފެއްދި މި ކޯލިޝަންގައި 41 ޤައުމަކުންވަނީ ބައިވެރިވެފައެވެ.\nމި ކޯލިޝަންގެ މައިގަނޑު މަޤްޞަދުތަކުގެ ތެރޭގައި އިސްލާމީ ޤައުމުތަކުން ގުޅިގެން ޓެރަރިޒަމާއި ހަރުކަށި ފިކުރާ ދެކޮޅަށް ސަލާމަތާއި ރައްކާތެރިކަމުގެ ފިޔަވަޅުތައް އެޅުމާއި، މެމްބަރު ޤައުމުތަކުގެ މެދުގައި ޓެރަރިޒަމާ ގުޅުންހުރި މަޢުލޫމާތު ޙިއްސާކުރުން ހިމެނެއެވެ.\nޑިފެންސް މިނިސްޓަރ އެމްއެންޑީއެފް ނޭޝަނަލް ކައުންޓަރ ޓެރަރިޒަމް ސެންޓަރ ސިޔާސީ


މަލީހު، ނަޝީދަށް: އޮޅުވައިލަން ހަދައިގެން އަނގަވަތަށް ތި ވެއްްޓެނީ! - DhiDaily\nމަލީހު، ނަޝީދަށް: އޮޅުވައިލަން ހަދައިގެން އަނގަވަތަށް ތި ވެއްްޓެނީ!\nއޮޅުވައިލައްވަން އުޅުއްވަނީ ކޮންބަޔަކަށްތޯ ސުވާލުކުރައްވައި، ”ވެއްޓިގެން ތިޔަ ދަނީ އަނގަވަތަށް“ ކަމަށް ވިދާޅުވެ، ކުރީގެ ކޮމިއުނިކޭޝަން މިނިސްޓަރު މުޙައްމަދު މަލީހް ޖަމާލް، ރައްޔިތުން މަޖިލީހުގެ ރައީސް މުޙައްމަދު ނަޝީދަށް ފާޑުވިދާޅުވެއްޖެއެވެ.\nކޮވިޑާއި ގުޅިގެން ވެންޓިލޭޓަރު ގަތުމުގައި ހެލްތު މިނިސްޓްރީން ކޮރަޕްޝަން ހިންގާފައިވާކަމަށް ތުހުމަތުކުރެވޭ މައްސަލަ ނުބަލަން ނިންމާފައިވާއިރު، ރައީސް ނަޝީދު ކުރެއްވި ޓްވީޓެއްގައި ވިދާޅުވީ ވެންޓިލޭޓަރުގެ މައްސަލައިގައި މަތިޖެހުނަދީފިނަމަ، ރައްޔިތުންނަށް އިތުރަށް ލިބޭނެ ގެއްލުން ބޮޑުވާނެ ކަމަށެވެ.\n”ސަރުކާރުން މިކަމުގައި ބައިވެރިވެފައިވާތަން ފެންނަނީ. ވައްކަންކުރާ ސަރުކާރަކާއެކީ އެމްޑީޕީ އޮންނާކަށް ނޭދޭނެ. މިކަންކަން ބަދަލުކުރަންޖެހޭ އަދި ރައްޔިތުންނާ އެކުގައި އަޅުގަނޑު މިކަމުގައި ދޫ ދޭކަށް ނެތިން.“ ރައީސް ނަޝީދު ވިދާޅުވިއެވެ.\nރައީސް ނަޝީދުގެ ވާހަކަތަކާއި ގުޅިގެން މަލީހް ވަނީ އެމްޑީޕީއާއި ސަރުކާރަކީ ދެބައެއްތޯ ސުވާލުކުރައްވާފައެވެ. މީގެ އިތުރުން މަލީހް ވިދާޅުވީ ސަރުކާރުގެ މަޤާމުތަކުގައި ތިބީ ހުސް އެމްޑީޕީ ބޭފުޅުން ކަމަށާއ، ނުވިތާކަށް މަޖިލީހުގެ 65 ގޮނޑި ވެސް ވަނީ އެމްޑީޕީ އަތުގައި ކަމަށެވެ.\n”ނަޝީދު ކޮންބަޔަކަށް އޮޅުވައިލަންތޯ ތިޔަ އުޅުއްވަނީ. ވެއްޓިގެން ތިޔަ ދަނީ އަނގަވަތަށް.“ މަލީހް ވިދާޅުވިއެވެ.\nމަލީހް ވަނީ އެމްޑީޕީ ޢާންމު މެންބަރުން ތިބީ އެއްވެސް ކަމެއްނެތި ވީހާލެއްގައި ޓެކްސް ދައްކައިލަ ދައްކައިލާ މަންޒަރު ބަލަން ގޭގައިކަމަށް ވެސް ވިދާޅުވެފައެވެ.


Muzaaharaa Kurun Nuhuttaanan - Adhurey - Vaguthu\nމުޒާހަރާ ކުރުން ނުހުއްޓާނަން - އަދުރޭ\nއަދުރޭ ނޫސްވެރިންނަށް މައުލޫމާތު ދެއްވަނީ - ވަގުތު އިމޭޖްސް: މުހައްމަދު އަފްޒަލް\nކޮންގްރެސް ކޯލިޝަންގެ މުޒާހަރާތައް ހުއްޓާނުލާނެ ކަމަށާއި، ރޭގެ މުޒާހަރާގައިވެސް 2000 އެއްހާ މީހުން ބައިވެރިވިކަމަށް، ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ވިދާޅުވެއްޖެއެވެ.\nއަދުރޭ މިހެން ވިދާޅުވީ، ރޭގެ މުޒަހަރާއަށްފަހު ނޫސްވެރިންނަށް މަޢުލޫމާތުދިނުމަށް ބޭއްވި ޕްރެސް ކޮންފަރެންސެެއްގައެވެ. އަދުރޭ ވިދާޅުވީ އިދިކޮޅު ކޯލިޝަނުން އެންމެ ފުރަތަމަ ނިންމީ ނަސްރުގެ ދުވަސް ފާހަގަކުރުމަށް ކާނިވަލުގައި ޖަލްސާއެއް ބޭއްވުމަށް ކަމަށާއި، ނަމަވެސް އެކަމަށް ސަރުކާރުން ހުއްދަ ނުދިނުމުން ޕީޕީއެމް އޮފީސް ދޮރުމައްޗަށް އެއްވުމަށް ގޮވާލީ ކަމަށެވެ.\nޕީޕީއެމް އޮފީސް ސަރަހައްދުގައި މުޒާހަރާ ކުރިޔަށް ގެނަދަމުން ދަނިކޮށް، ރޭ ފުލުހުން ވަނީ އެ ސަރަހައްދަށް އައިސް މުޒާހަރަ ރޫޅާލަން މަސައްކަތް ކޮށްފައެވެ. އަދި ކޯޓު އަމުރަކާ ނުލާ ޕީޕީއެމް އޮފީހަށް ވަންނަންވެސް މަސައްކަތް ކުރިއެވެ. މީގެ އިތުރުން 12 މީހަކުވެސް ވަނީ ރޭ ފުލުހުން ހައްޔަރުކޮށްފައެވެ. ނަމަވެސް އެންމެން ވެސް ފަހުން ވަނީ ދޫކޮށްލާފައެވެ.\nރޭގެ އެއްވުން، ފުލުހުން ރޫޅާލުމުން އަދުރޭ ވަނީ އެކަމަށް ފާޑު ވިދާޅުވެފައެވެ. މުޒާހަރާކުރާނަމަ އެމްޑީޕީގެ ސަރުކާރުން ވަރަށް ބިރު ގަންނާނެކަމަށްވެސް އަދުރޭ ވިދާޅުވިއެވެ.\n"އަޅުގަނޑުމެންނަކީ މި މުޒާހަރާ ކުރަން ފަށައިފިނަމަ ހުއްޓާނެ ބައެއް ނޫން. ކޮޅެއްގަ ޖެހުނީމަ ނިންމާނީ. އެކަން ވަރަށް ރަނގަޅަށް އެމްޑީޕީއަށް އެނގޭނެ. އެނގޭތީ އެ ބިރު ގަންނަނީ،" އަދުރޭ ވިދާޅުވިއެވެ.\nއަދުރޭ ވިދާޅުވީ ކުރިއަށް އޮތްތަނުގައި ވެސް އެމްޑީއެންގެ ރިޕޯޓާއި ގުޅިގެން މުޒާހަރާތައް ކުރިއަށް ގެންދާނެ ކަމަށެވެ.\nއޭނާ ވިދާޅުވީ މިހާރު ކުރިމަތިވެގެން މިއުޅޭ ކަންތަކަކީ މީގެ ކުރިން ރާއްޖެއަށް ދުވަހަކުވެސް ކުރިމަތި ނުވާ ފަދަ ކަމެއް ކަމަށެވެ. ނަމަވެސް ގައުމީ ދުވަސް ފާހަގަކުރަން ބޭއްވި ޖަލްސާގައި ރައީސް އިބްރާހީމް މުހައްމަދު ޞާލިހު އެ ރިޕޯޓް ސިފަކުރެއްވީ ލިޔެލާ ލިއުމެއް ފަދަ އާދައިގެ ކަމެއްގެ ގޮތުގައި ކަމަށް އަދުރޭ ވިދާޅުވިއެވެ.\nއަދުރޭ އިތުރަށް ވިދާޅުވީ، ކުއްލި ގޮތަކަށް ގޮވާލީމާވެސް އެތަނަށް 2000 އެއްހަ މީހުން އައި ކަމަށެވެ. އަދި ފުލުހުން އެ ސަރަހައްދަށް އައިސަ މީހުން ފަހާ ފޮނުވާލުމުންވެސް، 600 އެއްހާ މީހުން އެތާ ތިބި ކަމަށެވެ.\nކުޑަކުދިންނަށް ކުރާ ޖިންސީ ގޯނާ އާއި މެދު ރައީސް ދެއްކެވި ވާހަކަ، ސަރުކާރަށްވެސް ލަދުވެތި - އާދަމް ޝަރީފް\nނޮވެމްބަރު 3, 2019 13:12\nނޫން ކަލޭމެން ނެތް މުޒާހިރާއެއްނުކުރާނެ ރައްޔިތުން ނައް އުދަގޫވެދާނެ އަމިއްލަޔައް ދެމި ގުއިރޯނުގަ ތިހުރީ އަމިއްލަޔައްޖެހިފަ ކޮބާ އެއްވަންޏާ ހައްޖައްދާވީނު ޅޭ\nނޮވެމްބަރު 3, 2019 14:34\nއެހެންތަ ؟ މުޒާހަރާ ނުހުއްޓާ އެންމެން ގޮވައިގެން ހައްޖަށް ދާންވީނުން ދޯ ....\nނޮވެމްބަރު 3, 2019 15:22\n20*4=2000 ޓިނޭ ރޫލްސް\nނޮވެމްބަރު 3, 2019 16:51\nސާބަހޭ އަދުރޭ؟؟؟؟ކުރިޔަށް ދީނާ ގައުމު...\nނޮވެމްބަރު 3, 2019 17:12\nޤައުމަށް ބަޔަކު ގައްދާރު ވީމާ އަތްޖަހާނެ ބަޔަކު ތިބިކަން އެގޭތީއޭ، ފާޑު ފާޑު ގެ ރިޕޯރޓްތައް ނެރެނީ، އަދި ވިސްނާކަށް ނުވޭތޯ، މިޤައުމުގެ މިނިވަންކަމާއި، މާތްވެގެންވާ އިސްލާމް ދީން ނެތި ގޮސް އަޅުވެތި ކަމުގެ ހިތިރަހަ ކަރުބުޑުގައި ލުމާއި ހަމައަށް ތިގޮތަށް އަތްޖަހާނީތޯ ހަމަ ސުވާލު ކޮށްލީ\nނޮވެމްބަރު 3, 2019 17:52\n2000 އެއްހާ މީހުންނޭ އަދުރޭ ބުނެފިއްޔާ ތިބޭނީ 200 މީހުން ކަންނޭގެ\nނޮވެމްބަރު 3, 2019 17:57\nތިއުޅެނީ ނޮވެބަރ5ގަ ޔާމީނަށް ހުކުމެއް އައިސްދާނެތީ.\nމީގެ ދޮޅު އަހަރު ކުރިން މުޒާހަރާ އާ ދެކޮޅު. މިހާރު އެއްކޮޅު. ގައުމު ހަލާކު ވޭތޯ މަސައްކައް ކުރާ ބައި ގަނޑެއް މިސިޔާސީ މީހުން ތަކަކީ.


BREAKING: Hiyaanaathuge List Gai Thibi Meehun Magaamuthakun Vaki Kuran Fennakamah Faaskohffi - Vaguthu\nއުއްމީދީ ނަމްބަރަކަށް 100، ދޮޅު އަހަރަށްފަހު އާފެށުމެއް! -6ގަޑިއިރު ކުރިން\nޚިޔާނާތުގެ ލިސްޓުގައި ތިބި މީހުން މަގާމުތަކުން ވަކިކުރަން ފެންނަކަމަށް ފާސްކޮށްފި\n1 މަސް ކުރިން ( މެއި 12, 2021 )\nއެމްއެމްޕީއާރުސީގެ ބޮޑު ޚިޔާނާތުގެ ފައިސާ ލިބުނު ކަމަށް އަދި އޭގައި ބައިވެރިވި ކަމުގެ ތުހުމަތު އޮތް މީހުންގެ ލިސްޓުގައި ހިމެނޭ، ސަރުކާރާއި ދައުލަތުގެ އެކި މަގާމުތަކުގައި ތިބި މީހުން އެ މަގާމުތަކުން ވަކި ކުރަން، އެ މައްސަލަ ބަލަން އުފެއްދި ރައްޔިތުންގެ މަޖިލީހުގެ ސަބް ކޮމެޓީން ފާސްކޮށްފިއެވެ\nއެ މީހުން އެ މަގާމުތަކުން ވަކި ކުރުމަށް ހުށަހަޅުއްވީ ރައްޔިތުންގެ މަޖިލީހުގެ ނައިބު ރައީސް އަދި ގަލޮޅު އުތުރު ދާއިރާގެ މެންބަރު އީވާ އަބްދުﷲ އެވެ. އީވާ ހުށަހެޅުއްވީ މަގާމުތަކުގައި ތިބި ބަޔަކު ލިސްޓުގައިވާނަމަ އެ ބަޔަކު މަގާމުން ވަކިކުރުމަށް ލަފާ ދިނުމަށެވެ.\nއެ ހުށަހެޅުން ފާސްކޮށްފައި ވަނީ މިރޭ ބޭއްވި އެ ޖޮއިންޓް ކޮމެޓީ ސަބް ކޮމެޓީގެ ބައްދަލުވުމެއްގައެވެ.\nމިރޭ ކުރިއަށްދިޔަ އެ ބައްދަލުވުމުގައި ވަނީ ހުށަހެޅުނު ކަންކަމާއި މެދު މަޝްވަރާކޮށް، ހުށަހެޅުންތައް ފާސްކޮށްފައެވެ.\nއެމްއެމްޕީއާރުސީ މެދުވެރިކޮށް ޓޫރިޒަމް ބޭނުމަށް ދޫކޮށްފައިވާ ފަޅުތަކާއި ފަޅު ރަށްތަކުން ދައުލަތަށް ލިބެން ޖެހޭ ބިލިއަނަކަށް ވުރެ ގިނަ ރުފިޔާއަށް ޚިޔާނާތްތެރިވެފައިވާއިރު، އެ ފައިސާ އަނބުރާ ދައުލަތަށް ހޯދުމަކީ ރައީސް އިބްރާޙީމް މުޙައްމަދު ޞާލިޙްގެ ރިޔާސީ ވައުދުފުޅެކެވެ. އެ ކަމަށް ޓަކައި ރިޔާސީ ކޮމިޝަނެއް އެކުލަވާލައްވައި، އެންޓި ކޮރަޕްޝަން ކޮމިޝަން (އޭސީސީ) އާއި ޕްރޮސެކިއުޓާ ޖެނެރަލް (ޕީޖީ) ގެ އޮފީހާއި، ފުލުހުން ހިމެނޭ ގޮތަށް ޖޮއިންޓް އިންވެސްޓިގޭޓިވް ކޮމިޝަނެއް ވެސް އެކުލަވާލާފައިވެއެވެ. އެކަމަކު މައްސަލަ ބެލުން ވަރަށް ބޮޑަށް އަދިވެސް އޮތީ ލަސްކޮށެވެ.\nމެއި 12, 2021 05:15\nނައިފަރު ޗަކޮޔާ ބުނީ ހަމަ ރަނގަޅަށް\nވަގުން ކުރާނެ ދެލޯ ބަޔަކު އެބަ ބަލާފަދެޔޯ\nމިހާ ނުބާވެޔޯ ފަތްބޮއެގެން މަސްތުވާނެ ކަލޯ\nމެއި 12, 2021 05:25\nމެއި 12, 2021 12:34\nއެންމެ ފުރަތަމަ އީވާ އިސްތިއުފާ ދޭންވީ ފިރިސޮރު މެދު ވެރިކޮށް މިލިޔަނުން ލާރި ބަނޑުއެޅިކަމުގެ ތުހުމަތު އެއޮތީ ދިމާއަށް ފެންނަން އެކަން މަތިޖަހަން ނިކަމެތި އާދައިގެ ސަރުކާރު މުވައްޒަފުންގެ ބޮލަށް ފޫޅުކަނޑަން މިހާރު ތިޔަ އުޅެނީ..\nމެއި 12, 2021 05:54\nނަމަވެސް މަޖިލިސް މެމްބަރުން ތިބެންޖެހޭނީ ގޮނދީގައި ބަގުޑިބައްދައިގެން\nމެއި 12, 2021 12:05\nމާނަޔަކީ އިބޫގެ ރައީސް ކަންވެސް ގެއްލުވާލަނީތޯ؟ ލިސްޓްގެ ތިން ހިސާބެއްގަ ޅ.ހިންނަވަރު/ ނޫރާނީއާގެ އިބްރާހިމް މުޙައްމަދު ސާލިޙް އޮތޭކިޔާ އަޑު އިވޭ މަގުމަތިން ހިންގާލާފަ ދާއިރު ބަންގާޅިންވެސް ހީހީފަ ކިޔާއަޑޫ،\nއަހްމަދު އިލްހާމް ގަލޮޅު އުތުރު މާލެ\nމެއި 12, 2021 07:51\nވަރަށް ހެޔޮހިތުން ހަމަ، ރަނގަޅު ކަންކަން ކުރަންޏާ ހަމަ ހިތްވަރުދޭނަން. އެހެންވީމަ ތިކޮމިޓީ އެންމެހާ ބޭފުޅުންނަށް އައްސަރިބަހާ ސާބަސް. އަދި ތިޔަނިމުނީކީ ނޫން. ނިމުންކަމަށްވާނީ ތިޔަކަން ވީމަ. ކެތްކޮށްލާނަން ފެންނަންދެން. ޝުކުރިއްޔާ އީވާ އަދި ކޮމިޓީ.\nމެއި 12, 2021 08:54\nބަލަ އީވާޔަށް ލިބުނު ލާރި ފިރިމީހާ އަތަށް ދިނަސް އެއީ އީވާއަށް ދިން އެއްޗެއް އެ ލާރި އިގިހުރެ ބޭނުން ކޮއްފަ ތިހުރީ. ހުދު އީވާ ވެސް ނާހަ އެއީ ކޮންތާކުން ގެނައި ފައިސާ އެއްތޯ. ފުރަތަމަ އެހެންވީމަ އީވާ ވަކިކުރަންވީ\nމެއި 12, 2021 09:19\nސްޓީލިންގ ޕެރެޑައިސްގެ ދިގުފިލްމު ރިލީސްކޮށްފި ރީނދޫގުރޫޕު ބާރަށް އަތްޖަހާ ގައުމު ދަވާލީ މިގުރޫޕު އަދީބާ ގުޅިގެން...\nމެއި 12, 2021 10:17\nތިމަޖިލީހުން ކެރޭނެތަ އާޒިމް އާއި ހަސަން ލަތީފް ވަކިކުރަން، އައްޑޫ ޝަރީފް ވެސް ހިމެނޭ ގޮތަށް\nމެއި 12, 2021 11:08\nފުރަތަ މިސާލު ދައްކަވާ! ތިމާމެން ތިބެފައި އެހެން މީހުން ވަކިކުރާ ވާހަކަ ނުދައްކާ! ފުރަތަމަ އީވާ، ދެން އަންނި ދެން އެހެން މީހުން. އީވާގެ ފިރިމީހާ ތިކަމުގައި ބައިވެރިވުމުން އީވާގެ ދައުރެއް އޮތްކަމަށް ބެލެވޭ. މިންޖުވާން މުޒާހަރާއަށް ޚަރަދުކުރުމުން އަންނީގެ ދައުރެއް އޮތްކަމަށް ބެލެވޭ. އަދި އެމްޑީޕީގެ އިސްވެރިންގެ ދައުރެއް އޮތްކަމަށް ބެލެވޭ. ތުހުމަތު ކުރެވޭ އެއްބަޔަކު މަގާމުތައި ތިބެފައި އަނެއް ބަޔަކު ވަކިކުރުމަކީ އަނެއްކާވެސް ބޭއިންސާފުގެ މައްޗަށް ބޭއިންސާފު ގާއިމުކުރުން.\nމެއި 12, 2021 11:24\nއެންމެ ބޮޑު ވަގު އަދީބު އަތުން 37 މިލިއަން ރުފިޔާ ނަގައިގެން އެންމެ ބޮޑު ގޮނޑިގައި އިނީމާ އެވީ ދެން ކޯންޗަކަށް؟\nމެއި 12, 2021 12:00\nމީ ހައްތަހާވެސް ބޮޑުވަޒީރު ކަމަށް ތާޢީދު ނުލިބުނީމަ ފެށިގެން އުޅޭ ޑްރާމާ އެއް . ކިތައްމެ ވަރަކަށް ޑްރާމާ ޖެއްސިޔަސް ދެން މިޤައުމުން އެމްޑީޕީ އަކަށް ތާއީދެއް ނުލިބޭނެ އިންޝާﷲ،ތިހެން ޑްރާމާ ކުޅޭތާ ލައްކަ ޒަމާން ވެޖެއްނު ދޯ؟ ދެން ރަނގަޅު ވާނީ އަވަހަށް ތި ދާތާކަށް ގޮސް ފަ ނައިއްޔާ.\nމެއި 12, 2021 14:03\nހުސްފޭކު ދެއްކުމަށްކުރާކަމެއް ބުނެލާބަހެއް\nމެއި 13, 2021 22:53\nމީހަކު ވަގަށްނަގައިގެން އަންނަ ފައިސާއެއް ކަންމަތީފިހާރައިން އެއްޗެއް ގަތީމަ ސޭޓު މީހާ ހައްޔަރުކޮށް އޭނާގެ ނަން ވަގުންގެ ލިސްޓަށްލުމަކީ އަބުރު ކަތިލުން...އަބުރުގެ ދައުވާކޮށް ބަދަލު ހޯދަވާ..


Furathama hafthaagai dhaulathah libunu aamdhany avvure kharadhu ithuru - vNews.mv\nފުރަތަމަ ހަފްތާގައި ދައުލަތަށް ލިބުނު އާމްދަނީއަށްވުރެ ޚަރަދު އިތުރު\nހަދީޖާ އާނަސްތު 15 January 2020, 17:12\nމި އަހަރުގެ ފުރަތަމަ ހަފްތާގައި ދައުލަތަށް ލިބުނު ޖުމްލަ އާމްދަނީ އަށްވުރެ ހަރަދު އިތުރު ވެއްޖެއެވެ.\nފުރަތަމަ ހަފްތާގައި ދައުލަތަށް ޖުމްލަ އާމްދަނީގެ ގޮތުގައި ލިބިފައިވަނީ 87.8 މިލިއަން ރުފިޔާ އެވެ. އަދި އެ ހަފްތާގައި ދައުލަތުން ވަނީ 219 މިލިއަން ރުފިޔާ ހަރަދުކޮށްފައެވެ.\nފިނޭންސް މިނިސްޓްރީން އާންމުކުރާ ދައުލަތުގެ "ވީކްލީ ފިސްކަލް ޑިވެލޮޕްމެންޓް" ރިޕޯޓުގައިވާ ގޮތުން މި އަހަރުގެ ފުރަތަމަ ހަފްތާގައި ޓެކްސްގެ ގޮތުގައި 54.2 މިލިއަން ރުފިޔާ ލިބިފައިވާ އިރު. ޓެކްސް ނޫން ގޮތްގޮތުން 32.8 މިލިއަން ރުފިޔާ ވަނީ ލިބިފައެވެ. އަދި ފުރަތަމަ ހަފްތާގެ ތެރޭގައި ހިލޭ އެހީގެ ގޮތުގައި ދައުލަތަށް އެއްވެސް އެއްޗެއް ނުލިބެއެވެ.\nމިދިޔަ 2019 ވަނަ އަހަރުގެ ފުރަތަމަ ހަފްތާގައި ދައުލަތަށް ލިބިފައި ވަނީ 234.7 މިލިއަން ރުފިޔާ އެވެ. އެއީ ޓެކްސްގެ ގޮތުގައި ލިބުނު 152.8 މިލިއަން ރުފިޔާ، ޓެކްސް ނޫން ގޮތްގޮތުން ލިބުނު 93.3 މިލިއަން ރުފިޔާ އަދި ހިލޭ އެހީގެ ގޮތުގައި ލިބުނު ދެ ލައްކަ ރުފިޔާ އެވެ.\nފުރަތަމަ ހަފްތާގައި ދައުލަތުން 219.8 މިލިއަން ރުފިޔާ ހަރަދުކޮށްފައިވާ އިރު މީގެތެރޭގައި ހިމެނެނީ ދައުލަތް ހިންގުމަށް ނުވަތަ ރިކަރަންޓް ހަރަދުގެ ގޮތުގައި ހޭދަކުރި 137.6 މިލިއަން ރުފިޔާ އާއި މުސާރަ އާއި ޕެންޝަނަށް ހޭދަކުރި 82.3 މިލިއަން ރުފިޔާ އެވެ. އަދި ކެޕިޓަލް ހަރަދުގެ ގޮތުގައި ތަރައްގީގެ މަޝްރޫއުތަކާއި އިންވެސްޓްމެންޓްތަކުގެ ގޮތުގައި 82 މިލިއަން ރުފިޔާ ހަރަދުކޮށްފައިވެ އެވެ.\nމިދިޔަ 2019 ވަނަ އަހަރުގެ ފުރަތަމަ ހަފްތާގައި ދައުލަތުން ޖުމްލަ ހަރަދުކޮށްފައި ވަނީ 81.4 މިލިއަން ރުފިޔާ އެވެ. އެއީ ރިކަރަންޓް ހަރަދުގެ ގޮތުގައި ހޭދަވި 79.8 މިލިއަން ރުފިޔާ އަދި ކެޕިޓަލް ހަރަދުގެ ގޮތުގައި ހޭދަވި 1.6 މިލިއަން ރުފިޔާ އެވެ.


AFC Cup: Maziya playoff ah dhathurukoffi\nއޭއެފްސީ ކަޕް: ޕްލޭއޮފަށް މާޒިޔާ ދަތުރުކޮށްފި\nމާޒިޔާ އާއި އަބަހާނީ ބައްދަލުކުރި ދެވަނަ މެޗު ނިމުނީ 0-0 އިން ދެ ޓީމު އެއްވަރުވެގެން\nކ. މާލެ 12 ފެބުރުއަރީ 2020 | ބުދަ 18:16 8,410\nމާޒިޔާ އާއި އަބަހާނީ ބައްދަލުކުރި މެޗުގެ ތެރެއިން - ޔޫސުފް ސޮފްވާން ރަޝީދު\nއޭއެފްސީ ކަޕްގެ ޕްލޭއޮފަށް ރާއްޖޭގެ މާޒިޔާ ސްޕޯޓްސް އެންޑް ރެކްރިއޭޝަން ދަތުރުކޮށްފިއެވެ.\nއޭއެފްސީ ކަޕްގެ ޕްލޭއޮފަށް މާޒިޔާ ދަތުރުކުރީ ޕްރިލިމިނަރީ ބުރުގެ ދެވަނަ ލެގުގައި ބަންގްލަދޭޝްގެ އަބަހާނީ ލިމިޓެޑް ޑާކާއާ 0-0 އިން އެއްވަރުވެ، އަވޭ ގޯލުން ކުރިހޯދައިގެންނެވެ. ބަންގްލަދޭޝްގައި މި ދެޓީމު ބައްދަލުކުރި ފުރަތަމަ ލެގުގެ މެޗު ނިމުނީ 2-2 އިން ދެ ޓީމު އެއްވަރުވެގެންނެވެ.\nގައުމީ ފުޓްބޯޅަ ދަނޑުގައި ބުދަ ދުވަހު ހަވީރު ކުޅުނު މެޗުގެ ފުރަތަމަ ހާފުގައި ދެ ޓީމުގެ ފަރާތުންވެސް ފެނިގެންދިޔައީ އާދައިގެ ކުޅުމެކެވެ. މި ހާފުގައި މާގިނަ ހަމަލާތަކެއް ފެނިގެންގޮސްފައިނުވާއިރު، އެންމެ ފުރަތަމަ ގޯލާ އަމާޒުކޮށް ހަމަލާއެއް އުފެއްދީ އަބަހާނީ އިންނެވެ. މެޗުގެ 27 ވަނަ މިނެޓުގައި އޭރިއާ ތެރެއިން ސާދުއްދީން ފޮނުވާލި ބާރު ހަމަލާ މާޒިޔާގެ ގޯލްކީޕަރު އަޒީޒީ އޯވޭސް ވަނީ ދިފާއުކޮށްފައެވެ.\nމެޗުގައި މާޒިޔާއިން އެޓީމުގެ ފުރަތަމަ ހަމަލާ އުފެއްދީ ފުރަތަމަ ހާފުގެ ފަހު މިނެޓުގައެވެ. އޭރިއާ ބޭރުން އިބްރާހީމް މަހުދީ ހުސެއިން (ފޭދޫ އިއްބެ) ބާރު ހަމަލާއެއް ފޮނުވާލިއިރު، އަބަހާނީގެ ގޯލްކީޕަރު ސަހީދުލް އާލަމް ވަނީ އެ ހަމަލާ ދިފާއުކޮށްފައެވެ.\nދެވަނަ ހާފުގައި މާޒިޔާއިން ކުޅުން ރަނގަޅުކުރިއިރު، މި ހާފު ފަށައިގެން 13 ވަނަ މިނެޓުގައި އެޓީމުގެ ބިދޭސީ ފޯވާޑް ކޯނެލިއަސް ސްޓެވާޓް (ކޯނޭ) އަށް ވަނީ ރަނގަޅު ފުރުސަތެއް ލިބިފައެވެ. އެކަމަކު ގޯލު ކުރިމަތީ ހުހަށްހުރެ ކޯނޭ ބޮލުން ފޮނުވާލި ހަމަލާ ދިޔައީ ގޯލާ އަމާޒުނުވެއެވެ. އޭގެ ފަހުން މެޗުގެ 78 ވަނަ މިނެޓުގައި މާޒިޔާއަށް އެންމެ ހުސް ފުރުސަތެއް ލިބުނީ އެޓީމުގެ އަފްޣާނިސްތާނުގެ ޑިފެންޑަރު މުހައްމަދު ޝާރިފަށެވެ. އެކަމަކު ގޯލު ކުރިމަތީ ހުހަށްހުރެ ބޮލުން އޭނާ ފޮނުވާލި ބޯޅަ ދިޔައީ ގޯލާ އަމާޒުނުވެއެވެ. އޭގެ ދެ މިިނެޓު ފަހުން މެޗުގައި ލީޑު ނެގުމަށް އަބަހާނީގެ ރުބެލް މިޔާއަށް ވަނީ ހުސް ފުރުސަތެއް ލިބި ބޭކާރުވެފައެވެ.


އިންސްޓަގްރާމް ފޮޓޯތަކުން ފޭސްބުކް އޭ.އައި ދަސްކުރަނީ - Tech News Maldives\nއިންސްޓަގްރާމް ފޮޓޯތަކުން ފޭސްބުކް އޭ.އައި ދަސްކުރަނީ\nފޭސްބުކްގެ އާޓިފިޝަލް އިންޓެލިގެންސް ނިޒާމު ތަމްރީނުކުރުމަށްޓަކައި އިންސްޓަގްރާމަށް އަޕްލޯޑު ކުރެވިފައިވާ އެއްބިލިއަން ފޮޓޯ ބޭނުންކޮށްފިއެވެ. މި ނިޒާމު ތަރައްގީކުރުމަށް ތައްޔާރު ކުރެވުނު އަލްގޮރިތަމްގެ އެހީގައި ފޭސްބުކް އޭ.އައި އަށް އޭގެ އަމިއްލަ ޒާތުގައި ފޮޓޯތައް ދެނެގަތުމަށް ވަނީ ތަމްރީނުކުރެވިފައިއެވެ.\nމީގެ ކުރިން މިފަދަ އަލްގޮރިތަމްތައް ތައްޔާރު ކުރެވިފައިވަނީ އިންސާނުން ތައްޔާރު ކުރާމައުލޫމާތުގެ މައްޗަށް ބިނާކޮށެވެ. އެގޮތުން މިފަދަ މައުލޫމާތު ލޭބަލްކުރެވިފައިވަނީ މާ، ބުޅާ، ކުއްތާ ނުވަތަ އެ އޭ.އައި އަކަށް ދަސްކޮށްދޭން ބޭނުންވާ އެއްޗެއްގެ ނަން ޖަހައިގެންނެވެ. މިއާއި ހިލާފަށް އިންސްޓަގްރާމްގެ މި ފޮޓޯތައް ބޭނުންކުރެވިފައިވަނީ އެއްވެސް ވަރަކަށް ލޭބަލް ކުރުމެއް ނެތިއެވެ.\nފޭސްބުކް އިން ރިޕޯޓް ކުރާގޮތުގައި މި ދިރާސާއަށްފަހު އެކުންފުނީގެ އޭ.އައި އަށްވަނީ %84.5 ސައްހަކަމާއިއެކު ފޮޓޯތައް ދެނެގަނެވިފައިއެވެ. ފޭސްބުކްގެ މި ނިޒާމަށް ދެވިފައިވާ ނަމަކީ ސެލްފް ސުޕަވައިޒްޑް އޭ.އައި އެކްސްޕާޓް ނުވަތަ ސީއާރ އެވެ.


"President Action Committee" Ufahdhavaa,5Member In Ayyan Kuravvaifi - Vaguthu\n"ޕްރެޒިޑެންޓް އެކްޝަން ކޮމިޓީ" އުފައްދަވާ ފަސް މެމްބަރަކު އައްޔަން ކޮށްފި\nރައީސް އެކްޝަން ކޮމިޓީއާ ބައްދަލު ކުރައްވަނީ --- ފޮޓޯ/ ރައީސް އޮފީސް\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، "ޕްރެޒިޑެންޓް އެކްޝަން ކޮމިޓީ"އަށް ފަސް ބޭފުޅުން ހަމަޖައްސަވައި، އެ ކޮމިޓީގެ ބޭފުޅުންނާ ބައްދަލުކުރައްވައިފިއެވެ.\nޕްރެޒިޑެންޓް އެކްޝަން ކޮމިޓީއަށް ޢައްޔަނުކުރެއްވި ފަސް ބޭފުޅުންނަކީ، މައްޗަންގޯޅި ޑާޗާ ޢަލީ ހާޝިމާއި، މައްޗަންގޯޅި މާދެލި މަޙްމޫދް ރާޟީއާއި، މައްޗަންގޯޅި ކޮށީގޭ ޖުވައިރިޔާ ސަޢީދާއި، ވ. ސިނަމާލެ405-02 އަލްއުސްތާޛާ މަރްޔަމް ރިފްނާއާއި، ގަލޮޅު ކްރީމްގޭ ޒުރުވަތު ޢަބްދުލް މާޖިދުއެވެ.\nމިއަދު ހަވީރު ރައީސުލްޖުމްހޫރިއްޔާގެ އޮފީހުގައި މި ކޮމިޓީގެ ބޭފުޅުންނާ ބައްދަލުކުރައްވައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، މި ކޮމިޓީގެ ލަފާ އެމަނިކުފާނު ބޭނުންފުޅުވާ ކަންކަމުގެ ތެރޭގައި ސަރުކާރުގެ އޮފީސްތަކުން ރައީސުލްޖުމްހޫރިއްޔާއަށް ހުށަހަޅާ އެކިއެކި މައްސަލަތަކުގެ ތެރެއިން ރައީސުލްޖުމްހޫރިއްޔާ ކޮމިޓީއަށް ފޮނުއްވާ މައްސަލަތައް ދިރާސާކުރުމާއި އެ މައްސަލަތަކާމެދު އަޅަންވީ ފިޔަވަޅުތައް ދިރާސާ ކުރުން ހިމެނެއެވެ.\nއޭގެ އިތުރުން އެ މައްސަލަތަކާމެދު ޢަމަލުކުރަން ފެންނަގޮތުގެ ލަފާ ރައީސުލްޖުމްހޫރިއްޔާއަށް އެރުވުމާއި، ނިމިދިޔަ ސަރުކާރުގައި ސިޔާސީ ސަބަބަކަށްޓައި ވަޒީފާއިން ވަކިކޮށްފައިވާ މީހުންނާބެހޭ ކަންކަން ނިންމުމުގައްޔާއި، ސަރުކާރަށް ކުރިމަތިވާ މި ނޫންވެސް އެހެނިހެން ކަންތައްތަކުގައި މި ކޮމިޓީގެ ލަފާ ބޭނުންފުޅުވާ ކަމަށް ވިދާޅުވިއެވެ.\nޖެނުއަރީ 24, 2019 20:16\nޖެނުއަރީ 24, 2019 20:21\nޜައިސް ގެބޭނުމެއް ނެތްތާ ހުސްކޮމެޓީހަދައިގެން ގޭގައި ގޭމްކުޅުއްވން އިންނެވުންކަހަލަކަމެއް\nޖެނުއަރީ 24, 2019 20:33\nމިވެސް ވައުދެއްދޯ ހުސް ކޮމެޓީ އުފައްދާ ސަރުކާރެއްތަ.. ތިކަން ކުރަންތަ ވެރިކަމަށް އައީ...\nޖެނުއަރީ 24, 2019 20:42\nމިހާ ދިއުޅިދިގުވެގެން މީނާއަކަށްމިކަމެއް ނުވާނެ\nޖެނުއަރީ 24, 2019 20:49\nކަލޯ ދެން މި ވަގު ކަލޭ ކުރަން އޮތީ ކޮންކަމެއްތަ؟ ހުރިހާ ކަމެއްވެސް ކޮމިޓީތަކަށް. އަސާސީ ތައުލީމު ފެންވަރު މީހުން ވެރިކަމަށް އައީމަ ވާނީ މިހެންދެން.\nޖެނުއަރީ 24, 2019 20:58\nދެން ރައީސްމީހާ އެއްވެސްކަމެއް ކުރާކަން ނުޖެހޭނެދޯ\nޖެނުއަރީ 24, 2019 20:59\nޖެނުއަރީ 24, 2019 21:01\nމިއީ ކޮމެޓީ ސަރުކާރު. ޤައުމުގެ ރައީސް އަށްވުރެ އިބޫ އަށް ކިޔުން ރަގަނޅީ ކޮމެޓީތަކުގެ ރައީސް!\nޖެނުއަރީ 24, 2019 21:04\nސަރުކާރުގެ 20 މިނިސްޓްރީ އުވާލާ ކޮންމެ މިނިސްޓްރީއެއްގެ މަސައްކަތަށް ކޮމެޓީއެއް އުފައްދަވަންފެނޭ\nޖެނުއަރީ 24, 2019 21:08\nމިއީ ކޮމިޝަން އަދި ކޮމެޓީ އުފެއްދުމުގެ ރިކޯޑް ގާއިމުކުރާ ސަރުކާރު!! މި ދެމަހަށް ބަލާއިރު މަރުގެ މައްސަލަ ބަލާ ކޮމިޝަން ، ފައިސާގެ މައްސަލަ ބަލާ ކޮމިޝަން ، ފްލެޓް މައްސަލަ ބަލާ ކޮމެޓީ ، ދީނީ މައްސަލަ ބަލާ ކޮމެޓީ ، މިއަދު މިއުފެއްދީ ޕްރެޒިޑެންޓް އެކްޝަން ކޮމެޓީ!! ދެރަކަމެއް!! މުއައްސަސާތަކުގެ ބޭނުން ކެނޑުނީތަ؟\nޖެނުއަރީ 24, 2019 21:12\nރައިސްސާލިހޫ ހުވާމިބުނީ ސަރުކާރު ހިންގަން ނޭންގޭނަމަ އަމިއްލައަށް އިސްތިއުފާދީ މީގެކުރިން އެތަށް ރައީސުންނެއް މިގައުމުގައި ރައިސްކަންކޮށްފި މިފެންނަނީ މީގެކުރިން ދިވެހިންދެކެފައި ވާކަންކަމެއްނޫން\nޖެނުއަރީ 24, 2019 21:22\nރައިސް ސާލިހު! މަނިކުފާނު ތިވަރަކަށް ތިކޮޓީތަކެއް ތިއުފައްދަވަނީ ދައުލަތުގެ މުއައްސަސާތަކަށް މަނިކުފާނު އައްޔަންކުރައްވާފައިތިބި ވެރިންނަށް އިތުބާރު ނުުރެވޭތީތޯ ނޫންނަމަ މުސާރަދޭންޖެހިފައިތިބި މީހުންނަށް ދޭނެވަޒީފާ އުފެއްދެން ނެތިގެންތޯ ނޫނީ ހިލޭސާބަހަށް މަސައްކަތްކުރައްވަންތޯ؟\nޖެނުއަރީ 24, 2019 21:50\nދެންއަޅެކީކޭބުނާނީ ކޮންމެކަމަކަށް ކޮމެޓީހަދާއިރު މިކުރެވެނީކިހާވަރެއްގެ ކަމެއްކަން މިމަނިކުފާނައް އެގިވަޑާއިގަނެބާ؟ އަމިއްލައަށް ތިމާއަކީ ވެރިކަންކުރަން ނޭގޭމީިހެއް ކަމާއި ވެރިކަމާއި ތިމާކުފޫހަމަ ނުވާކަމަށް ބުނެ އަމިއްލަ އަށް އޮރިޔާން ވަނީ ނޫންބާ؟\nޖެނުއަރީ 24, 2019 22:32\nކޮމިޓީގެ ކޮންމެ މެންބަރަކަށް ރައްޔިތުންގެ ފައިސާއިން 35،000 ރުފިޔާގެ މުސާރަ. މީދެން ބޮޑުވަރު\nޖެނުއަރީ 24, 2019 22:42\nވީމާ އަނެއްކާވެސް ތަޖުރިބާއެއް މެޗުއަރިޓީއެއްނެތް ސިޔާސީ ތައްޕާހުން އައި ކޮންމެވެސް ބަޔަކައް މަގާމުތަކެއް ހަވާލުކުރީތާ.. މަބުނީމެއްނުން މިއޭ މިރާއްޖޭގެ ކަންކަން އޮންނަގޮތަކީ.\nޖެނުއަރީ 24, 2019 22:50\nކޮމިޓީ ތައް އުފައްދާނިމޭނީ ކޮންދުވަހަކުން ތޯ؟. ކޮމިޓީތަކުން ޤައުމުގެ ކަންކަން ނިންމުން މިއީ މައިކުރޯ ވިސްނުމެއްނޫންބާ. ދެކެންބޭނުންވަނީ ނިމިދިޔަ ފަސްެަހަރަށްވުރެ ހުރިހާގޮތަކުންވެސް ނަތީއްޔާ ނެރެވޭނެ ވިސްނުމެއް. ޢެކަމް އަދިފެންނަނީ ވަރަށް މާޔޫސްކޮށް. ތިރީސް އަހަރުގެ ސްޕީޑް ޓޫ ސުލޯ.\nޖެނުއަރީ 24, 2019 23:07\nދައުލަތުގެ މާލިއްޔާ ބަނޑަށް ކަހާލުމަށްޓަކައި ހަދާ މަކަރު! ކޮންމެ ކަމަކަށް ކޮމެޓީއެއް ، ކޮމެޓީއެއްގައި ދިހަ ބާރަ މީހުން ، މީހަކަށް މަހަކު 25000 ރުފިޔާއާ ބޯނަސްގެގޮތުގައި ހަދިޔާ އަބުރާދިނުމަށް ދެވޭ 5000 ރުފިޔާ! ރައީސް ޔާމީންގެ ފަސްއަހަރުން ދައުލަތަށް ފައިސާ ވަންނާނޭ މަގުތައް ކޮށާ އަލިކޮށްދީފައޮތީމާ މިގޮލާތައް ނާޗަރަންގީ ކުޅެނީ! ކޮންމެ ދެމަފިރިޔަކަށް ކޮމެޓީއެއްހަދަންވީނު ނުކިޔަވާ އިބޫ؟\nޖެނުއަރީ 24, 2019 23:12\nޖެނުއަރީ 25, 2019 07:41\nސިކުޑީގެ ތެތްކަމަކީ، ކޮމިޓީއެއްގެ ޒަރީޢާއިން ހޯދޭނެ އެއްޗެއްނޫނެވެ. ކޮންމެކަމަށް ކޮމިޓީއެއް އުފެއްދުމުން އުފެދޭނީ ޚިޔާލު ތަފާތުވުން ތަކެވެ. ބައިބައިވުންތަކެވެ. ފުރިފައި ހުރިއެއްޗެއް ގުޑުގުޑެއް ނާޅާނެއެވެ.4ލީޑަރުންގެ މައްޗަށް ބަރޯސާވެ، އުފެއްދި ސަރުކާރުގައި4ލީޑަރުންގެ މާބޮޑު ދައުރެއް ނެތުމަކީ، ވޯޓްދެއްވި ރައްޔިތުންނަށް އިހާނެތިކޮށް ހިތުމެވެ. މިސަރުކާރުގައި އުފެދިގެންގޮސްފައިވާ ވަޒީރުންގެ މަޖިލީހުގެ މައްޗަށް ރައްޔިތުން އިޢުތިބާރު ނުހޯދި، އޮންނަ އޮތުމަކީ، އެންމެބޮޑު އެއްމައްސަލައެވެ. މިމައްސަލައަކީ ހަނިފިޔަވަޅުން އަރައިގަނެވޭނެ މައްސަލައެއްނޫނެވެ.


thafaathu vahtharuge beyvafaa therin, mikahala beyvafaatherieh dhannamutha? – Iru\nބްރޯޑްކާސްޓް ލައިސަންސަށް ހުޅުވާލައިފި\nއެސް.ޓީ.އޯއިން ފުލުހުންނަށް 3000 ސޭފްޓީ ގޮގްލްސް ހަދިޔާކޮށްފި\nތަފާތު ވައްތަރުގެ ބޭވަފާ ތެރިން، މިކަހަލަ ބޭވަފާތެރިއެއް ދަންނަމުތަ؟\nއެކަކު އަނެއްކަކަށް ބެވަފާތެރިވުމަކީ ދިރިއުޅުމުގައި ދިމާވާނެ އެއްމެ ބޮޑު އެއް މައްސަލައެވެ. ދިރިއުޅުމުގެ އެބާބު ނިންމާ އަލުން އައު ބާބެއް ފަށަންޖެހޭ ހިސާބަކީ އެއީއެވެ. އެގިގެންނާއި ނޭނގިވެސް އަނެކާއަށް ބޭވަފާތެރިވެވެއެވެ. މިއަދުގެ މި ރިޕޯރޓް ހާއްސަކޮއްލަނީ ބޭވަފާތެރިކަމުގެ ބައެއް ވައްތަރުތަކަށެވެ.\nމިއީ ވިސްނުމުއަށް ގެނުވާ އިހުސާސްތަކަކުން އުފެދޭ ގުޅުމެއްގެ ސަބަބުން އަނެކާއަށް ވެވޭ ބޭވަފާތެރިކަމެކެވެ. އޮންލައިންކޮށް ނޫނީ އެހެން ގޮތަކުންވެސް ދިމާވާ މީހަކާ ވާހަކަ ދެކެވި ރަހުމަތްތެރިކަން އާލާވާ ހިސާބުން ތިމާގެ ފިރިމީހާއާއި ނުވަތަ އަނބިމީހާއާއި އެމީހާ ހިތާ ހިތުން ނަމަވެސް އަޅާކިޔާލެވޭ ހިސާބަށް އަނެކާ ދަސްވެއްޖެހެން ހީވެއެވެ. ދެމަފިރިންގެ ދެމެދުގައި ޖެހޭ މައްސަލަތަށް އެއްވެސް ސަބަބެއްނެތި އެމީހަކާ ހިއްސާކުރުމާއި އެމީހެއްގެ ނަސޭހަތްހޯދުމަށް މަސައްކަތްކުރުމަކީ ތިމާއަށް ތިމާގެ ބައިވެރިޔާއަށްވުރެ އެމީހަކު މުހިއްމު ވާކަމުގެ އަލާމާތެކެވެ. ދެމަފިރިންގެ ޒާތީ ވާހަކަތަށް ހިއްސާކުރުމާއި އެމީހަކު އެކަމާ ދެކޭގޮތުގެ ހިޔާލު ހޯދުމުގެ ޝައުޤުވެރިކަން އުފެދެން ފަށައިފިނަމަ އެއީ ބޭވަފާގެ މިވައްތަރުގެ ތެރެއަށް ތިމާ ވަނީއެވެ.\nއާއިލީ ނުފޫޒުން ވެވޭ ބެވަފާތެރިކަން\nތިމާގެ އާއިލާއަކީ ތިމާގެ ދިރިއުޅުމުގައި އެންމެ މުހިއްމު އެއްބައެވެ. އެހެން ނަމަވެސް ތަސައްރަފު ފުދި ދިރިއުޅުމެއް ފެށުމުން ތިމާގެ ދިރިއުޅުމުގެ ހުންގާނު އޮންނަންވާނީ ތިމާގެ އަތުގައެވެ. ބައެއް ހާލަތްތަކުގައި ދެމަފިރިންގެ ދިރިއުޅުމުގެ ހުރިހާ ކަމެއްގެ ތެރެއަށް އާއިލާގެ ކޮންމެވެސް މީހެއްގެ ނުފޫޒުވަދެ އެދިރިއުޅުން ހިންގާ މީހަކީ އެމީހަކަށް ވާ ހިސާބަށް އާދެއެވެ. އެހެންވުމުން އެކަކު އަނެއްކަކު ބޭނުންވާ ކަންތަށްތަކަށް ވިސްނުމުގެ ބަދަލުގައި އަބަދުވެސް ވިސްނުމުގައި އިންނާނި އާއިލާގެ އެ ނުފޫޒު ފޯރުވާ މީހެއްގެ ވިސްނުމަށް ކަންތަށްތަށްކުރުމުގެ ގޮތެވެ. މިއީ ގިނަފަހަރަށް އެކަކަށްވެސް ގޯހެއްކަން ނޭނގި އާއިލާގެ ހައްޤުގައި ނޫނީ ކިޔަމަންތެރިކަމުގެ ގޮތުން ކުރެވޭ ކަމަކަށްވެއެވެ. އެކަމަކު އެހެން ކަންތަށްތަށް ކުރުމުން އެކަކު އަނެއްކަކަށް އެވެވެނީ ބޭވަފާއެވެ.\nމިހެން ގިނަ ފަހަރަށް ދިމާވަނީ ދިރިއުޅުމުގައި ހިގާފައިވާ ކޮންމެވެސް ކަމަކުން ނޫނީ ދިރިއުޅެން ޖެހުނު މާހައުލެއްގެ ތަޖުރިބާއިން ތިމާގެ ވިސްނުމުގައި ޝައްކާ ވަހުމް ގިނަވާ މީހުނަށެވެ. އެމީހުން އެމީހުން ބައިވެރިޔާއާއި ދޭތެރޭ ދެކެވޭގޮތް ގޯސްވަނީއެވެ. ފެންނަ އާދައިގެ މަންޒަރުތަކަކަށްވެސް ހަޑިމުދުދާރު ވާހަކައެއް އަބިމީހާއާއި ގުޅުވައިގެން ސިކުނޑީގައި ހަދާލައެވެ. އަދި އޭގައި ހަޤީޤަތެއް ނެތަސް އެކަން ޤަބޫލުކުރެއެވެ. ފެންނަ ކޮންމެ މަނަޒަރެއްގެ ފަހަތުގައި ނުބައި މާނަތަކެއްވާނެކަމަށް އެމީހުން ޤަބޫލުކުރެއެވެ. މީހަކާ ހިނިތުންވެ ވާހަކަ ދައްކާލިޔަސް އެއީ އެދެމީހެއްގެ ތޭރެތޭގައި ބޮޑު ގުޅުމެއް އޮންނަނީ ކަމަށް ޤަބޫލުކުރެވެއެވެ. މިއީ ބޭވަފާތެރިކަމެކެވެ.\nރަހުމަތްތެރިކަމުން ވެވޭ ބެވަފާތެރިން\nމިއީ ކުރިން ބުނި އާއިލީ މީހުންގެ ނުފުޒު ފަދައިން އެންމެ ގާތް ރަހުމަތްތެރިޔާއަކީ ފިރިމީހާއަށްވުރެ ދިރިއުޅުމުގައި މުހިއްމު މީހެއް ކަމަށްދެކެވޭނަމަ ވެވޭ ބެވަފާތެރިކަމެކެވެ. ފިރިމީހާގެ އުފާތަކާއި ހިތްހަމަޖެހުމުގެ ކުރިމަތީގައި ރަހުމަތްތެރިޔާގެ ބަސްއެހުމާއި ދެމީހުންނަށް ލިބޭ ވަގުތުން ބޮޑުބައެއް އެ ރަހުމަތްތެރިއަކަށް ދޭންޖެހުމުން އެއީ ގޯހެކެވެ. ރަގަނޅު ރަހުމަތްތެރިއެއްނަމަ ތިމާއަށްވުރެ ބައިވެރިޔާއަށް ވަގުތު ދިނުމާއި ބައިވެރިޔާއާއި ގުޅުން ދަމަހެއްޓުމުގެ މަޝްވަރާދޭނެއެވެ.\nފޮޓޯ ނޫނީ މެސެޖު ބަދަލުކުރެވިގެން ވެވޭ ބެވަފާތެރިކަން\nގިނަ ފަހަރަށް ދެމީހެއްގެ މެދުގައި ގުޅުމެއް އުފެދި ބައިވެރިޔާއަށް ބޭވަފާތރިވީކަމުގައި ބެލެވެނީ ދެމީހެއްގެ ދޭތެރޭގައި އުފެދޭ ޖިސްމާނި ގުޅުމުންނެވެ. އެކަމަކު އެކަކު އަނެއްކަކުގެ ކިބައިން އެފަދަ އުފަލެއް ކޮންމެ ސިފައެއްގައި ހޯދިޔަސް އެވެވެނީ ބޭވަފާއެވެ. މަދުން ނަމަވެސް އަހަރެމެންގެ ތެރެއިން ފެންނަ މަންޒަރެކެވެ. ނުދަންނަ މީހުނަށް ނުވަތަ ދަންނަ މީހުންނަށް ވިޔަސް މެސެޖުކުރުމާއި ތިމާގެ މައްޗަށް ހިތް ލެންބުމަށް މަސައްކަތްކުރެވެއެވެ. ބައެއް މީހުން މިފަދަ ކަންތަށް މަޖަލަކަކަށްކުރާއިރު އަނެއްބައި މީހުން ހިތްހަމަޖެހޭތީވެސް ކޮއްލައެވެ. އެއީ ކޮންމެ މީހެއްނަމަވެސް އިތުބާރު ޤާއިމްކޮށް ތަފާތު ފޮޓޯތަކާއި ވީޑިއޯތަށް ހިއްސާކޮށް އެކަމުން އުފާލިބިގަތުމަކީ ބޮޑު ބޭވަފާތެރިކަމެކެވެ.


Baave, bolah vetten kairivefai huri kithamme thaneh! | Mihaaru\nޝީޓުން ބައެއް ވެއްޓިފައިވާ ގެއެއް: ނުރައްކާ ބޮޑު --މިހާރު ފޮޓޯ: އަހުމަދު ނިޝާތު\nބާވެ، ބޮލަށް ވެއްޓެން ކައިރިވެފައި ހުރި ކިތައްމެ ތަނެއް!\n18 ޑިސެމްބަރ 2018 - 09:45 62 comments\nއިމާރާތްތަކުން ތޮއްޖެހިފައިވާ މާލޭގައި އަލަށް އެތައް ތަނެއް އެ ދަނީ ހަދަމުންނެވެ. އެ މަސައްކަތުގައި ސަލާމަތީ ކަންކަން ދޯދިޔާކޮށް ހުރުމުގެ ޝަކުވާ އާންމުންގެ ތެރޭގައި ބޮޑުއިރު، ބާވެ ވެއްޓެން ކައިރިވެފައި ހުރި އެތައް ތަނަކުން ދެނީ ވެސް ނުރައްކާތެރިކަމުގެ އިންޒާރުތަކެވެ.\nބައެއް ގޭގޭގެ ޝީޓްތައް ވަނީ ފުނޑުފުނޑުވެފަ އެވެ. ވެއްޓިދާނެތީ އެއް ގެއެއްގެ މަތީ ފްލޯގެ ޝީޓް ދަށުގައި ހުރީ ޖުންގު ވިއްދާފަ އެވެ. ނަމަވެސް އެގޭގެ ހުރިހާ ފްލޯއެއްގައި މިހާރު ވެސް މީހުން ދިރިއުޅެ އެވެ. ފުރަތަމަ ފްލޯގެ ބެލްކަނި އޮތީ މުޅިން ފުނޑުފުނޑުވެފަ އެވެ. އެތަން ފެނިއްޖެ މީހެއްގެ ހިތަށްއަރާނީ ބާރަށް ވައި ޖެހިލިޔަސް ވެއްޓިދާނެ ކަމެވެ.\nހުރަވީ ބިލްޑިންގުގެ ސީލިންގެ ހާލަތު: ތަޅާލެވޭކަށް އަދިވެސް ނެތް. --މިހާރު ފޮޓޯ: އަހުމަދު ނިޝާތު\nއިމާރާތް ކުރުމުގެ މަސައްކަތް ކުރާ މީހެއް ކަމަށްވާ އަލީ އިބްރާހިމް ބުނީ އެފަދަ ކިތަންމެ ތަނެއް އޭނާ މަރާމާތުކޮށްފައި ވާނެ ކަމަށެވެ. އެގޮތުން ބައެއް ތަންތަނުގައި މީހުން އުޅެނިކޮށް ޝީޓުން ތަންތަންގަނޑު ވެއްޓިގެން ވެސް މަރާމާތު ކުރަން ޖެހުނު ކަމަށް އޭނާ ބުންޏެވެ.\n"ދާދި ފަހުން ވެސް މަރާމާތު ކުރިން އެކަހަލަ ތަނެއް. ފުރަތަމަ ފެން ލީކްވާ މައްސަލައިގައި އެތަނަށް ދިޔައީ. އެ މައްސަލަ ހައްލު ކުރިތާ ކުޑަ ދުވަސްކޮޅެއް ފަހުން ޝީޓުން ބައެއް ވެއްޓިގެން މީހުން ހުސްކުރީ. މީހުން ހުސްކުރީ ވެސް އަހަރެމެން ބުނީމާ،" އަލީ ކިޔައިދިނެވެ.\nއޭނާ ބުނި ގޮތުގައި ޝީޓުން ބައިތައް ވެއްޓުނު ގެ ވެސް ތަޅާލާކަށް އެ ގޭގެ ވެރިން ބޭނުމެއް ނުވެ އެވެ. އެހެންވެ އަލުން މަރާމާތުކޮށް ކުރިން ބަދިގެއެއްގެ ގޮތުގައި ހުރި ތަން ވެސް ކޮޓަރިއަކަށް މިހާރު ބަދަލުކޮށް ކުއްޔަށް ދީފައިވާ ކަމަށް އޭނާ ބުންޏެވެ.\nބައުވެ ހަލާކުވަމުންދާ އިމާރާތެއް\nއިމާރާތް ކުރުމުގެ މަސައްކަތް ކުރާ ހަސަން ނަޖީބް ބުނީ މީހުން ދިރިއުޅެނިކޮށް ހަލާކުވެ، ވެއްޓެން ފެށުމުން ތަޅާލައި އަލުން އިމާރާތް ކުރަން އޭނާގެ ކުންފުންޏަށް ކިތަންމެ މަސައްކަތެއް ލިބުނެވެ.\n"ހުސްކުރަނީ ހަމަ ސީދާ ތަޅައިލަންވީމަ [އެނޫން ގޮތެއް ނެތިގެން]. އެހެން ތަޅައިލި ބައެއް ތަންތަނުގައި ދިރިއުޅުނު މީސްމީހުން ދިރިއުޅުނީ އަމިއްލައަށް ސިމެންތި ގަނޑުގަނޑު ތަތްކޮށްގެން،" މާލޭގައި ހުރި ބާ އިމާރާތްތަކުގެ ވާހަކަ ކިޔައިދެމުން ހަސަން ބުންޏެވެ.\nއޭނާ ބުނި ގޮތުގައި މާލޭގެ ގެދޮރުގެ އަގުބޮޑުކަމުން އެ ފެންވަރުގެ ތަންތަނުގައި ދިރިއުޅެން ވެސް ބައެއް މީހުން ރުހެނީ އެހެން ގޮތެއް ނެތީމަ އެވެ.\n"އެކަހަލަ ތަންތަން ވަރަށް އަގުހެޔޮވާނެ އާއްމުކޮށް. ދެން ކުޑަ އާމްދަނީއަކުން އުޅޭ މީހުން ތިބެނީ އަގުހެޔޮވީމާ،" އޭނާ ބުންޏެވެ.\nއިމާރާތް ބާވެގެން ރެނދު ލާފައި: މީހުން ދިރިއުޅެނީ މަޖުބޫރުވެގެން\nބިރުވެރި އެކަމަކު އުޅެނީ މަޖުބޫރުވެގެން\nހަލާކުވެފައިވާ ތަނެއްގައި ދިރިއުޅުނު އެކަކީ އުމުރުން 39 އަހަރުގެ މުހައްމަދު އަހުމަދެވެ. އެކަމަކު އެގޮތަށް އުޅެން ޖެހުނީ، އޭނާ ބުނި ގޮތުގައި، މަޖުބޫރުވެގެންނެވެ.\n"ދިރިއުޅުނު ތަނުން ކުއްލިއަކަށް ނުކުންނަން ޖެހުނީ، ކުލި ބޮޑު ކުރީމާ ދޫކޮށްލަން ޖެހިގެން. ދެން އެވަގުތު އެންމެ ފަސޭހައިން ލިބުނީ އެގެ،" މުހައްމަދު ބުންޏެވެ.\n"އެގޭގެ ވެރިން ވެސް ބުނި އެއީ ތަޅާލަން ވެފައި ހުރި ތަނެކޭ."\nއޭނާ ބުނި ގޮތުގައި ގާތްގަނޑަކަށް ތިން މަސް ދުވަހު އެގޭގައި ދިރިއުޅުނު އިރު ޝީޓުތަކުގައި ލާފައި ހުރި ރެނދުތަކުގައި އެކި ފަހަރު ކެމިކަލް އަޅަން ޖެހުނެވެ.\n"އަހަރެންގެ ތިބެނީ ވަރަށް ކުޑަ ދެ ދަރިން. ވަރަށް ހާސްކަމުގައި އެ ދުވަސްތައް ހޭދަކުރީ ޝީޓުން ކުޑަ ތަންކޮޅެއް ވެސް ވެއްޓިދާނެތީ،" މުހައްމަދު ބުންޏެވެ.\nމަރިޔަމް ވަހީދާ ،34، ބުނީ އޭނާ މިހާރު ވެސް ދިރިއުޅެނީ ވަރަށް ހާލުގައި ހުރި އިމާރާތެއްގައި ކަމަށެވެ. އެގޮތުން ފާރުތަކުގައި ވަރަށް ބޮޑަށް ރެނދުލައި ތަންގަނޑުގަނޑު ނެއްޓެން ފަށާފައިވާ ކަމަށް ބުންޏެވެ.\n"ބާރަށް ދޮރެއް ލައްޕާލިޔަސް ފާރުން ތަންކޮޅުކޮޅު ނެއްޓޭ. އެކަމަކު މާލޭގެ ކުލި ބޮޑުކަމުން މިއުޅެނީ މިއަށް ވުރެ ރަނގަޅު ތަނަކަށް އަދި ބަދަލު ނުވެވިގެން،" އޭނާ ބުންޏެވެ.\nބާ އިމާރާތްތަކުގެ ބިރުވެރިކަން އޮތީ ހަމައެކަނި އެތަންތަނުގައި ދިރިއުޅޭ މީހުންނަށް އެކަންޏެއް ނޫނެވެ. ހިނގާ މީހުންނަށާއި އަވަށްޓެރިންނަށް ވެސް އެ ނުރައްކާ އެހާ ބޮޑެވެ. އެކަމަކު ތޮއްޖެހި، ބިމުގެ އަގުބޮޑު "މާލެ ހާލި" ދޫކޮށްލާފައި ދާކަށް ގިނަ މީހުން ބޭނުމެއް ނުވެ އެވެ. އެހެންކަމުން ނުރައްކަލުގެ ތެރޭގައި ވެސް އުޅެނީ އެވެ.\nއިތުރު ލިޔުންތައް މާލެ ހައުސިން މިނިސްޓަރު ކޮންސްޓްރަކްޝަން ދާއިރާ މާލެ ސިޓީ ކައުންސިލް\nހިޔާ ފްލެޓްގެ މައްސަލަ ކައުންސިލުން ފުލުހަށް ފޮނުވަނީ\nކޮންކްރީޓްގަނޑަކުން ޖެހި ގެއެއްގެ ފާރު ހަލާކުވެއްޖެ\nހުރަވީ ބިލްޑިންގްގެ ޝީޓުން ބައެއް ވެއްޓިއްޖެ


Ras Online - ރެސްޓޯރެންޓް/ކެފޭ ވިޔަފާރިތަކުގެ ހާލަތު ދެނެގަތުމަށް ސާވޭއެއް ފަށައިފި\nރެސްޓޯރެންޓް/ކެފޭ ވިޔަފާރިތަކުގެ ހާލަތު ދެނެގަތުމަށް ސާވޭއެއް ފަށައިފި\nރެސްޓޯރެންޓް އެސޯސިއޭޝަން އޮފް މޯލްޑިވްސްގެ އިސްބޭފުޅުން މަޖިލީހުގައި\nރެސްޓޯރެންޓް/ކެފޭ ވިޔަފާރިކުރާ ފަރާތްތަކުގެ ހާލަތު ދެނެގަތުމަށް ރެސްޓޯރެންޓް އެސޯސިއޭޝަން އޮފް މޯލްޑިވްސްއިން ސާވޭއެއް ފަށައިފިއެވެ.\nރެސްޓޯރެންޓް އެސޯސިއޭޝަން އޮފް މޯލްޑިވްސް، ރޭމްއިން ބުނީ މި ސާވޭގެ މަޤްޞަދަކީ ރެސްޓޯރެންޓް/ކެފޭ ފަދަ މިސިނާޢަތާ ގުޅުންހުރި ވިޔަފާރިތައް މިވަގުތު ތަހައްމަލު ކުރަމުންދާ ދަތިތައް ސަރުކާރުގެ ކަމާ ބެހޭ އިދާރާތަކުގެ ސަމާލުކަމަށް ގެނައުންކަމަށެވެ. އެ އެސޯސިއޭޝަނުން މައުލޫމާތު ދެއްވާ ގޮތުގައި މި ސާރވޭ އަކީ ވަރަށް މުހިންމު ސާރވޭއެކެވެ. އެގޮތުން 40 އަށް ވުރެ ގިނަ ސުވާލު ހިމަނާފައިވާ މި ސާރވޭ ފޯމްގައި މިދާއިރާގެ ތަކްލީފްތައް ދިރާސާކޮށްލަން ފަސޭހަވާނެ ގޮތަށް ވަރަށް ތިލަކޮށް ހުރިހާ ދާއިރާއަކުން ސުވާލު ހިމަނާފައިވާނޭކަމަށް ރޭމްއިން ބުނެއެވެ.\nރޭމް އިން ބުނާގޮތުގައި މި ސާރވޭގެ ބޭނުމަކީ މިސިނާޢަތު އަލުން ކޮޅަށް ޖެހުމަށް ބޭނުންވާ އިލްމީ މައުލޫމާތު ހޯދުމާއި ސަރުކާރުގެ ކަމާބެހޭ އިދާރާތަކަށް މިސިނާޢަތާ ގުޅުންހުރި ކަންކަމުގައި އެހީ ހޯދުމަށްދާއިރު ހާލަތު ނިޔާކުރާގޮތުގެ ތެދު މައުލޫމާތު ތަކެއް ހޯދުމެވެ.\nރޭމްއިން ބުނާގޮތުން ކޮވިޑްގެ މި ހާލަތުގައި އެންމެ ބޮޑު ގެއްލުމެއް ލިބިފައިވަނީ ރެސްޓޯރެންޓް/ކެފޭ ސިނާއަތަށްކަމަށާއި މާގިނަ ދުވަހު މިހާލަތު ކުރިޔަށްދާނަމަ އެސިނާއަތަށް ބޮޑު ގެއްލުމަކާ ކުރިމަތިލާންޖެހިދާނެކަމަށެވެ.\n"މިސަރވޭ ކުރަމަށް މި އެސޯސިއޭޝަންގެ ފަރާތުން މިވަނީ ވަރަށް ގިނަ ސުވާލުތަކާއި ކަންބޮޑުވުންތަކަށް އެޑްރެސްވާ ގޮތަށް ސާރވޭ ފޯމެއް ތައްޔާރުކޮށްފަ. މި އެސޯސިއޭޝަނުގެ ފަރާތުން މިއަދު މިދަނީ މި ގޫގުލް ފޯމް އެކުވެރި ވިޔަފާރި ކުރާ ފަރާތްތަކާއި ހިއްސާކުރަމުން. އެނގިވަޑައިގަންނަވާނެ ފަދައިން މި އެސޯސިއޭޝަން އަކީ މި ސިނާޢަތުގެ ހުރިހާ ވިޔަފާރިތަކެއް ހިމާޔަތްކޮށް ދިނުމަށް ބޭނުންވާ މިދާއިރާ ތަރައްޤީ ކޮށްދިނުމަށާއި އެކިގޮތްގޮތުން މިދާއިރާ ކުރިއެރުވުމަށް މަސައްކަތް ކުރުމަށް އެކުލަވާލާފައިވާ އެސޯސިއޭޝަނެއް. އަޅުގަނޑުމެން ބޭނުންވަނީ މިހާރު ދިމާވެފައިވާ ދަތިތައް ހައްލުކުރުމުގައި އެންމެން އެކުގައި އަތާއި އަތްގުޅާލައިގެން ބަދަހިކަންމަތީގައި މަސައްކަތްކުރުން." ހާމިދު އަފީފު، ރޭމްގެ ރައީސް ވިދާޅުވިއެވެ.\nރޭމް އިން ބުނެފައިވަނީ މިސާރވޭގައި މިދާއިރާގައި ވިޔަފާރި ކުރާ ކުދި ބޮޑު އެންމެހާ ތަނެއް ޝާމިލް ކުރަން ބޭނުންވާކަމަށެވެ. ރޭމްއިން ބުނީ މި ސާރވޭ ގެ ސުންގަޑި އަކީ މާދަމާގެ މެންދުރު 12:00 ގަޑި ސުންމިނެޓެވެ.


Lanka gai dhe dhivehin maruvikan adhives yageeneh nuvey! | Mihaaru\nލަންކާގައި ދެ ދިވެހިން މަރުވިކަން އަދިވެސް ޔަގީނެއް ނުވޭ!\nސްރީލަންކާގެ ވެރިރަށް ކޮޮލަމްބޯގެ މަތިން ނަގާފައިވާ ފޮޓޯއެއް: އެ ގައުމުގައި ދެ ދިވެއްސަކު މަރުވި ކަމަށް ބުނި ނަމަވެސް އަދިވެސް އެކަން ޔަގީނެއް ނުވޭ\nސްރީ ލަންކާގައި ދިރިއުޅޭ ދިވެހި ފިރިހެނަކާއި އޭނާގެ ތިން އަހަރުގެ އަންހެން ދަރިފުޅު އެކްސިޑެންޓުވެގެން މަރުވެފައިވާ ކަމަށް ބުނިތާ ދެ ހަފުތާ ވާން ގާތްވި އިރު ވެސް އެއީ ހިނގި ކަމެއްކަން ކަމާ ބެހޭ ރަސްމީ އިދާރާތަކަށް ކަށަވަރެއް ނުވެ އެވެ.\nރާއްޖޭން ބޭރުގައި ހިނގާ މި ފަދަ ހާދިސާތައް، ގިނަވެގެން ދެތިން ދުވަހުގެ ތެރޭގައި އެ ގައުމެއްގެ ފުލުހުން ކަމާ ބެހޭ ފަރާތްތަކަށް އަންގަމުން އައި ނަމަވެސް، ލަންކާގައި ހިނގި ކަމަށް ބުނާ މިހާދިސާއާ ބެހޭ މައުލޫމާތެއް މިހާތަނަށް ލިބިފައި ނުވާތީ މިއީ ހިނގި ކަމެއް ކަމާ މެދު ގިނަ ބަޔަކު އަންނަނީ ސުވާލު އުފައްދަމުންނެވެ.\n"މިހާރު"ން ބެލި ބެލުމުން ލަންކާގައި ހިނގި ކަމަށް ބުނާ މި އެކްސިޑެންޓުގެ މައުލޫމާތު އެ ގައުމުގެ ފުލުހުންނަށް ވެސް އަދި ލަންކާގައި ހުންނަ ރާއްޖޭގެ އެމްބަސީ އަށް ވެސް އެނގިފައެއް ނުވެ އެވެ. ފޮރިން މިނިސްޓްރީން އިއްޔެ ބުނީ އެ ހާދިސާއާ ގުޅޭ އެއްވެސް މައުލޫމާތެއް މިހާތަނަށް ލިބިފައި ނުވާ ކަމަށެވެ.\n"މި ކަހަލަ ބޮޑު އެކްސިޑެންޓެއް ހިނގުމުން އެ ގައުމުގެ ފުލުހުން ކަމާ ބެހޭ ފަރާތްތަކަށް އަންގާނެ. އެކަމަކު މިކަމާ ގުޅޭ ގޮތުން މިހާތަނަށް އެއްވެސް ހަބަރެއް ނުވޭ،" ފޮރިން މިނިސްޓްރީގެ އޮފިޝަލަކު ވިދާޅުވި އެވެ.\nމަރުވި ކަމަށް ބުނާ ކުޅުދުއްފުށީ ބަބޫގޭ ހަސަން އަލީ، 29، އާ މެދު އެ ރަށުގައި ވެސް ތަފާތު ވާހަކަތައް ދަނީ ދެކެވެމުންނެވެ. އެގޮތުން އެއް ބަޔަކު ބުނާ ގޮތުގައި އޭނާ ވީ ސީރިޔާ އަށް ހަނގުރާމަ އަށް ގޮސްފަ އެވެ. "މިހާރު"ން ބެލިބެލުމުން، އއ. ހިމަންދޫގައި ދީނީ ހަރުކަށި ބަޔަކާއި ސިފައިންނާ ދެމެދު 2007 ހިނގި ބޮޑު ހަމަނުޖެހުމާ ގުޅިގެން ވެސް އޭނާ ހައްޔަރުކުރި އެވެ. މީގެ ތިން އަހަރު ކުރިން އޭނާ ސީރިޔާ އަށް ދިޔަ ކަމަށް ބައެއް މީހުން ބުނާ އިރު، އޭގެ ފަހުން ލަންކާ އަށް ދިޔަ ކަމެއް ނުވަތަ ނޫން ކަމެއް ވެސް ނޭނގެ އެވެ. އާއިލާގެ ބައެއް މީހުން ބުނަނީ އޭނާ ލަންކާގައި ދިރިއުޅެމުން ގެންދާ ކަމަށެވެ. ހަސަން އަލީގެ އާއިލާގެ މީހަކު މިދިޔަ ހަފުތާގައި ބުނީ އެ އެކްސިޑެންޓް ހިނގީ އޭނާގެ ދެ ކުދިންނާއި އަންހެނުންނާ އެކު ޕިކަޕުގައި ދުއްވާލަން ނިކުމެ އުޅެނިކޮށް ކަމަށެވެ. އަދި ހަސަނާއި އޭނާގެ ދަރިފުޅު މަރުވީ ހޮސްޕިޓަލަށް ގެންދިޔަ ފަހުން ކަމަށާއި އެކަމަކު އާއިލާގެ ދެން ތިބި މީހުންނަށް ލިބުނު ގެއްލުން ނޭނގޭ ކަމަށް ވެސް އޭނާ ބުންޏެވެ. ހަސަންގެ މަރުގެ މައުލޫމާތު ކުޅުދުއްފުށީގައި ތިބި އާއިލާގެ މީހުންނަށް ލިބުނީ އާދިއްތަ ދުވަހު މެންދުރު ފަހު ހަސަންގެ އަނބިމީހާގެ ފަރާތުން ކަމަށްވެ އެވެ. އަދި އޭގެ ފަހުން އެއްވެސް މައުލޫމާތެއް ލިބިފައި ނުވާ ކަމަށް ވެ އެވެ. ހަސަން ދިޔައީ ސީރިޔާއަށްތޯ މިއަދު ސުވާލު ކުރުމުން، އާއިލާގެ މީހާ ވަނީ އެކަން ދޮގުކޮށްފަ އެވެ. އަދި އެއީ ކުޅުދުއްފުށީ ބައެއް މީހުން ދައްކާ ދޮގު ވާހަކައެއް ކަމަށް ވެސް އޭނާ ބުންޏެވެ. "އެއީ ވަރަށް ދީނަށް ލޯބި ކުރާ، ރަނގަޅު މީހެއް. އެހެންވެ، އެކަމާ ހަސަދަވެރިވެގެން ދައްކާ ވާހަކައެއް އެއީ،" އާއިލާގެ މީހާ ބުންޏެވެ. މި ހާދިސާއާ ގުޅޭ މައުލޫމާތު ކަމާ ބެހޭ ފަރާތްތަތަކަށް ހިއްސާ ނުކުރީ ކީއްވެތޯ ސުވާލު ކުރުމުން، ހަސަންގެ އާއިލާގެ ފަރާތުން ވާހަކަދެއްކި މީހާ ބުނީ އޭނާ "ގަބޫލުކުރާ ސަރުކާރެއް އަދި އެމްބަސީއެއް ނުހުންނާނެ" ކަމަށެވެ. އެހެންވެ، "ހަށިގަނޑު ހިފައިގެން އެމްބަސީތަކަށް ދުވަން ބޭނުން ނުވާ ކަމަށް" އޭނާ ބުންޏެވެ. އާއިލާ އިން ބުނަނީ ހަސަން އާއި ދަރިފުޅުގެ ހަށިގަނޑު މިހާރު ވަޅުލާފައިވާ ކަމަށެވެ. އެކަމަކު އެ މީހުން ގެންދިޔައީ ކޮން ހޮސްޕިޓަލަކަށް ކަމެއް އަދި ވަޅުލީ ކޮން ތަނެއްގައި ކަމެއް ވެސް، ކުޅުދުއްފުށީގައި ތިބި އާއިލާގެ މީހުންނަކަށް ނޭނގެ އެވެ.\nސްރީ ލަންކާ މަގުމަތީގެ އެކްސިޑެންޓް ފޮރިން މިނިސްޓްރީ މަރު\nދުނިޔޭގެ ކަންކޮޅުތަކުގައި ހިނގާ ހުރިހާ ކަމެއްގެ ހަގީގަތް ނުހޯދޭނެ އަމިއްލަ ގައުމުގައިވެސް ހިނގާ ހުރހާ ކަމެއްގެ ހަގީގަތެއް ހާމަވެފައެއް ނެތެވެ.\nތިޔައީ ސީރިޔާ ގައި މަރުވި ބައެއް ހެން ވަރަށް ހީވޭ! ހަސަނު ދާން އުޅުނު ތަނަށް ދެވުނުކަމަށް ބަލަމާ!!!!\nދެން ސަރުކާރު އަދިއެމްބަސީ ގަބޫލުނުކުރިއަސް އެކަންކަން ވީގޮތް ބެލުމުގައި މެދުވެރިވާނީ، އެމްބަސީ. ފޮރިން މިނިސްޓްރީ. އޭނަ ގަބޫލު ނުކުރިއަސް ދެސަރުކާރު ދެމެދުގެ ރަސްމީ ލިޔެކިޔުންތައް ބަދަލުކުރާނީ ފޮރިން މިނިސްޓްރީ މެދުވެރިކޮށް. އެކަން ހިނގިގޮތް ގަބޫލު ނުކުރާ ސަރުކާރުން ބަލާނީވެސް. ތިގޮތުގަ ހިފަހައްޓާލާ. ދޫނުދޭތީ. ވާނެކަމެއް ހަރާން.\nލަންކާގައި މަރުވެފައިވަނީ2ދިވެހިންނެއްނޫން މިހާތަނަށްއައިއިރުމާގިނަ ދިވެހިން މަރުވެފާވާނެ.\nކުރިންވެސް ހަމަ މިހަބަރު ލިޔުނު.2ވަނަފަހަރު ލިޔުމުން ހިތައްއަރަނީ......\nކަލޯ އިދުރީސް.ބައެއް ފަހަރު ބީބީސިގަ ފެނޭ2ވަނަ ބޮޑު ހަނގުރާމައާ ގުޅޭ ހަބަރުވެސް ، ދެން ބުނަންވީ އެ ހަނގުރާމަނިމުނުތާ ކޮންދުވަހެއްހޭތަ؟؟ ކީކޭބާ މިހާލަތުގަ ހިތަށް އަރާނީ....


JSC Badhalu kurun: Insaafuge enme muhimmu vaudhah sumeh! | Mihaaru\nޖޭއެސްސީ ބަދަލުކުރުން: އިންސާފުގެ އެންމެ މުހިންމު ވައުދަށް ސުމެއް\n"އޭރު އެ ބޭފުޅުން ގޯސް ކަމަށް ބުނި މެކޭނިޒަމް ނުވަތަ ސިސްޓަމް ބޭނުން ކޮށްގެން ޖުޑިޝަރީއަށް ގެނައި ބަދަލެއް މި ގެނައީ. ރަނގަޅަށް ކަމެއް ކުރާ ނަމަ އެންމެ ފުރަތަމަ ކުރަން ޖެހޭނެ ކަމަކީ ޖޭއެސްސީ އޮތްގޮތް ބަދަލު ކުރުން"\nރައީސާއި މަޖިލީހުގެ ރައީސާއި އުއްތަމަ ފަނޑިޔާރު ރަސްމިއްޔާތެއްގައި ބައިިވެރިވެ ވަޑައިގަންނަވަނީ: ޖޭއެސްސީ އެކުލެވޭ ގޮތް ބަދަލުކުރަން އެއްވެސް މަސައްކަތެއް މިހާތަނަކަށް ނުކުރެވޭ --- ފޮޓޯ/މިހާރު\n17 ނޮވެމްބަރ 2021 - 08:57\nޖޭއެސްސީ އެކުލެވޭ ގޮތް ބަދަލުކުރުމުގެ ވައުދަކީ މި ސަރުކާރު ވެރިކަމަށް އައުމަށް ދެއްކި އެންމެ ބޮޑު އެއް ވާހަކަ އެވެ. އިންސާފު ހޯދައިދިނުމުގެ ވައުދު ފެށޭ ހިސާބެވެ. ޝަރުއީ ނިޒާމު އިސްލާހުކުރަން އެކުލަވާލި އެޖެންޑާގެ އެންމެ ކުރީގައި އޮތީ ވެސް މި ކަމެވެ. ސަރުކާރުގެ އިތުރުން ރައްޔިތުންގެ މަޖިލީހުގެ ބޮޑު އަޣުލަބިއްޔަތެއް އެމްޑީޕީ އަށް އޮތަސް، ޖޭއެސްސީގެ ފުރިހަމަ ކޮންޓްރޯލް ޖޭއެސްސީގައި އޮވެ ސަރުކާރަށް ތިން އަހަރުވީ އިރު ވެސް މި ވައުދު ފުއްދިފައި ނެތުމަކީ ވަރަށް ބޮޑު ސުވާލެކެވެ.\nޖޭއެސްސީ އެކުލެވޭ ގޮތް ބަދަލު ކުރުމުގެ ވާހަކަ ފެށިގެން އައީ ސަބަބެއް ނެތިއެއް ނޫނެވެ. ޝަރުއީ ނިޒާމު ބޭނުންކޮށްގެން ސިޔާސީ ފަރާތްތަކާއި އިދިކޮޅު ފަރާތްތަކަށް އަމާޒު ކޮށްގެން ސަރުކާރުތަކުން ހިންގި އަމަލުތަކުގައި ސިޔާސީ ގޮތުން ބޮޑެތި ދައުވާތައް އުފުލައި، ނުހައްގުން އެތައް އަދަބުތަކާ ކުރިމަތިލާން ޖެހުނު ގިނަ ބޭފުޅުންނަކީ މި ސަރުކާރުގެ އިސް މަގާމުތަކުގައި ތިއްބެވި ބޭފުޅުންނެވެ. އަދި އެއިރެއްގައި އޮންނަ ސަރުކާރަކުން ބޭނުންވާ ގޮތަކަށް އެ ހުރިހާ ކަމެއް ފަހިކޮށްދެމުން އައީ ވެސް ޖޭއެސްސީންނެވެ.\nޖޭއެސްސީ އެކުލެވޭ ގޮތް ބަދަލުކުރުމުގެ ވައުދު މިހާތަނަށް ވެފައިި އޮތީ ވައުދަކަށް ވުރެ ބޮޑަށް އެ އިރެއްގައި އިދިކޮޅުގައި ތިބޭ ބަޔަކު ވެރިކަމަށް އަންނަން ދައްކާ ބަހަނާއަކަށެވެ. ޖޭއެސްސީ އެކުލެވޭ ގޮތް ބަދަލުކުރަން އިދިކޮޅު ޕީޕީއެމާއި ޕީއެންސީން މިހާރު ގޮވާލަމުން ދިޔަޔަސް، ޕީޕީއެމްގެ ވެރިިކަމުގައި އޮވެ އަދި މަޖިލީހުގައި ބޮޑު އަޣުލަބިއްޔަތު އޮތް އިރު ވެސް އެ ބަދަލު ގެންނަން އޭރު އެއްވެސް މަސައްކަތެއް ނުކުރެ އެވެ. މި ސަރުކާރުގެ ތިން އަހަރުން ވެސް ފެންނަނީ އެ މަންޒަރެވެ.\nޖޭއެސްސީ ބަދަލުކުރަން ސަރުކާރުން އެއްވެސް މަސައްކަތެއް ކުރާ ތަނެއް ނުފެނުން އެކަންޏެއް ނޫނެވެ. އެކަމަށް މަޖިލިސް ތެރެއިން ވެސް އެމްޑީޕީގެ އެއްބާރުލުމެއް މިހާތަނަކަށް ނުލިބެ އެވެ. ޖޭއެސްސީ އެކުލެވޭ ގޮތް ބަދަލުކުރަން ގާނޫނުއަސާސީ އިސްލާހުކުރަން މިހާރު ހިނގަމުންދާ 19 ވަނަ މަޖިލީހަށް އިދިކޮޅު މެމްބަރަކު ދެ ފަހަރު ބިލް ހުށަހެޅިޔަސް، އެމްޑީޕީގެ ބޮޑު އަޣުލަބިއްޔަތު އޮތް މަޖިލީހުން ބިލް ބަލައިނުގަނެ ބޭރުކޮށްލީ އެއްވެސް ސަބަބެއް އޮވެގެނެއް ނޫނެވެ.\nމުއައްސަސާއެއް ވިއްޔާ ބަލައި ބެލުމުގައި ވެސް މިނިވަންކަން ފެންނަން ޖެހޭނެ. އެކަމަކު މިހާރު ޖޭއެސްސީގެ ރައީސަކީ ވެސް ސިޔާސީ މަގާމެއްގައި ހުންނެވި ބޭފުޅެއް. މިއީ 2008 ގެ ފަހުން އަލަށް ކުރި ކަމެއް. އަދި ރާއްޖޭގެ އެންމެ ބޮޑު ސިޔާސީ ޕާޓީގެ ރައީސް ވެސް ޖޭއެސްސީގައި އެބަ އިންނަވާ. އެހެންވީމަ ބޭރު ފުށުން ބަލާ ބެލުމުގައި ވެސް މިނިވަން ކަމެއް ނެތް: މެމްބަރު އަލީ ހުސައިން\nތެދެކެވެ. ވޭތުވެދިޔަ ތިން އަހަރު ޝަރުއީ ނިޒާމުން ބޮޑެތި ބަދަލުތަކެއް ފެނުނު ކަމާ މެދު ދެބަސްވެވޭކަށް ނެތެވެ. ކުރިން އެންމެ ބޮޑު ފާޑުކިޔުމެއް އަމާޒުވަމުން ދިޔަ ސުޕްރީމް ކޯޓަށް އެކަނި ބެލިޔަސް، އިންގިލާބީ ބޮޑެތި ބަދަލުތަކެއް ފެނިއްޖެ އެވެ. ގާނޫނުއަސާސީގެ ބެލެނިވެރިޔާ ކަމަށް ދައުވާ ކޮށްގެން ކަނޑައެޅިގެން ގާނޫނުތަކާ ޚިލާފަށް ނިންމި ނިންމުންތަކެއް މިހާރަކު ނެތެވެ. މިހާރު ސުޕްރީމް ކޯޓުގެ ގިނަ ނިންމުންތަކަކީ ގާނޫނީ ބޭފުޅުންގެ އިތުރުން އާންމު ގިނަ މީހުންނަށް ވެސް ބަލައިގަނެވޭނެ ފަދަ ހަރުދަނާ ނިންމުންތަކެކެވެ.\nކޯޓުތަކުގައި އެއް އަހަރެއް ވަންދެން ފުނިޖެހިފައި ހުރި މައްސަލަތައް އަވަސް މުއްދަތެއްގެ ތެރޭގައި ނިމިގެންދާން ފަށައިފަ އެވެ. ކޯޓުތަކުގެ ހާމަކަން އިތުރުވެ، ފަނޑިޔާރުން ޖަވާބުދާރީ ކުރުވުމުގެ ނިޒާމު ކުރިއަށް ވުރެ ހަލުވިކޮށް ހިނގަމުންދެ އެވެ. މިކަމުގައި ޖޭއެސްސީން އަދާކުރި ދައުރު ވަކި ކުޑައެއް ނޫނެވެ. އަދި ގާނޫނުތައް އިސްލާހު ކޮށްގެން ބޮޑެތި ބަދަލުތަކެއް ވެސް ގެނައީ ދާދި އަވަހަށެވެ. އެކަމަކު އެހާ ބާރު ސްޕީޑްގައި ބަދަލުތައް ގެނަޔަސް، ޖޭއެސްސީ އޮތްގޮތަށް އޮތުމަކީ ގިނަ ބައެއްގެ ކަންބޮޑުވުމެކެވެ.\nޝަރުއީ ނިޒާމަށް ބަދަލުތަކެއް އަޔަސް، ސިޔާސީ ބޭފުޅުން ޖޭއެސްސީގައި ތިއްބެވުމުން އަމާޒުވާ ތުހުމަތުތައް އަދިވެސް ކުޑައެއް ނޫނެވެ. އެގޮތުން ބައެއް ފަނޑިޔާރުންތަކަަށް ބޮޑެތި ތުހުމަތުތައް ކުރެވުނަސް، މަގާމުގައި ދެމި ތިބޭ ތިބުމެވެ. އެކަމަކު އަނެއްބައި ފަނޑިޔާރުން ކޯޓުގައި އޮންނަ މައްސަލައެއް ބޭރުކޮށްލުން ފަދަ އާދައިގެ ކަންކަމުގައި ވެސް، އެ ބޭފުޅުން މަގާމުން ވަކިކުރުން ނުވަތަ ޑީމޯޓް ކުރުން ޖޭއެސްސީއަށް އުނދަގޫ ކަމަކަށް ނުވެ އެވެ. ބައެއް ފަނޑިޔާރުންނަށް ފިިޔަވަޅު އެޅުން ވެސް އެހާ އަވަހެވެ.\nޖޭއެސްސީގެ ރައީސް ހިސާން ހުސައިން --- ފޮޓޯ/މިހާރު\nކުރީގެ ރައީސް އަބްދުﷲ ޔާމީންގެ މައްސަލާގެ ހުކުމް އިއްވަން އޮތް ދުވަހު ކްރިމިނަލް ކޯޓުގައި މައްސަލަ ބެއްލެވި ފަނޑިޔާރު ޖޭއެސްސީން ކުއްލި ގޮތަކަށް ސަސްޕެންޑްކުރި ކުރުމަކީ އިއްތިފާގެއް ކަމަށް ގިނަ ބަޔަކު އަދިވެސް ގަބޫލެއް ނުކުރެ އެވެ. މި ހުރިހާ ކަމެއް ގޮސް ގުޅެނީ ޖޭއެސްސީގައި ތިއްބަވާ ސިޔާސީ ބޭފުޅުންނާ އެވެ. ވަކިން ޚާއްސަކޮށް، މަޝްހޫރު އަދި ސިޔާސީ ދާއިރާގައި ނަން ހިނގާ ބޭފުޅުން އެކި ހައިސިއްޔަތުން މިހާރު ޖޭއެސްސީގައި ތިއްބެވުމުން އަމާޒުވާ ތުހުމަތުތައް ކުރިއަށް ވުރެ ވެސް ބޮޑެވެ.\nރައްޔިތުންގެ މަޖިލީހުގެ މެމްބަރަކު ވިދާޅުވީ ޖޭއެސްސީ އެކުލެވޭ ގޮތް ބަދަލުކުރަން ސަރުކާރުގެ ވިސްނުން އޮތް ކަމަށް މިހާރު ގަބޫލުނުކުރެވޭ ކަމަށެވެ. އެގޮތުން މަޖިލީހުގެ ބޮޑު އަޣުލަބިއްޔަތު ލިބުމުން އެ ބަދަލު ގެންނަން ހުރަހެއް ނެތަސް، އެކަމަށް އެއްވެސް މަސައްކަތެއް ސަރުކާރުން ނުކުރާ ކަމަށް އޭނާ ވިދާޅުވި އެވެ. އަދި ބަދަލު ގެންނަން އެއްވެސް މަސައްކަތެއް ނުކުރުމުގެ އިތުރުން ޖޭއެސްސީ އޮތް ގޮތް ރަނގަޅު ކަމަށް ދޭހަވާ ގޮތަށް އިސް ބޭފުޅުން ވާހަކަފުޅު ދައްކަވާ ކަމަށް ވެސް އޭނާ ވިދާޅުވި އެވެ.\n"ދިރާސާކޮށް، ފަންނީ ލަފާ ހޯދައިގެން ޖޭއެސްސީ ބަދަލުކުރެވޭނީ. އެކަމަކު ތިން އަހަރު ވީއިރު ވެސް އެއްވެސް މަސައްކަތެއް ނުވަތަ ދިރާސާއެއް ވެސް ނުކުރެވި އޮތީމާ އެބަ އިނގޭ އެ ބޭފުޅުންގެ ވިސްނުމެެއް ނެތްކަން މިހާރު ޖޭއެސްސީ ބަދަލު ކުރާކަށް. އެ ބޭފުޅުންގެ ވާހަކަތަކުން ވެސް މިހާރު ހާމަވޭ ޖޭއެސްސީ އޮތްގޮތް އެ ބޭފުޅުންނަށް މިހާރު ރަނގަޅު ކަން. މެޖޯރިޓީ އޮތީމާ ބޭނުން ގޮތަކަށް ނުފޫޒު ފޯރުވޭނެ ގޮތް ހެދުން ބޭނުމަކީ،" އޭނާ ވިދާޅުވި އެވެ.\nޝަރުއީ ދާއިރާއަށް ބޮޑެތިި ބަދަލުތަކެއް އައިސްފައިވާ ކަމަށް އޭނާ ވެސް ގަބޫލުކުރައްވަ އެވެ. އެކަމަކު ސިޔާސީ ބޭފުޅުންނާ ގުޅުންހުރި ބައެއް މައްސަލަތައް ކުރިއަށް ނުގޮސް، ކޯޓުތަކުގައި ދިގު ދެމިގެން ދިއުމުގައި ސިޔާސީ ނުފޫޒު އޮތްކަމަށް އޭނާ ވިދާޅުވި އެވެ. އެ ތުހުމަތުތައް ކުރެވޭ އެންމެ ބޮޑު ސަބަބަކީ ޖޭއެސްސީ ކަމަށް އޭނާ ވިދާޅުވި އެވެ. އަދި މިހާރު ޖޭއެސްސީ ބަދަލު ނުކުރުމަކީ ދެން އަންނަ ސަރުކާރުތަކުން ވެސް ނުފޫޒު ފޯރުވަން ދެވޭ ފުރުސަތެއް ކަމަށް އޭނާ ވިދާޅުވި އެވެ.\nދިރާސާކޮށް، ފަންނީ ލަފާ ހޯދައިގެން ޖޭއެސްސީ ބަދަލުކުރެވޭނީ. އެކަމަކު ތިން އަހަރު ވީއިރު ވެސް އެއްވެސް މަސައްކަތެއް ނުވަތަ ދިރާސާއެއް ވެސް ނުކުރެވި އޮތީމާ އެބަ އިނގޭ އެ ބޭފުޅުންގެ ވިސްނުމެެއް ނެތްކަން މިހާރު ޖޭއެސްސީ ބަދަލު ކުރާކަށް: މަޖިލިސް މެންބަރެއް\n"ސަރުކާރާ ދެކޮޅު ބޭފުޅުން ވެސް ގަބޫލުކުރާ ކަމެއް އެއީ ޖުޑިޝަރީއަށް ކޮންމެވެސް ވަރެއްގެ ހެޔޮ ބަދަލުތަކެއް އަތުވެއްޖެކަން. އެކަމަކު ޖުޑިޝަރީ ތެރޭގައި މިހާރު ވެސް އެބަހުރި ސިޔާސީ ނުފޫޒު ވަދެގެން ރަނގަޅަށް މައްސަލަތައް ނުބެލި. އެއީ ވެސް ގަބޫލު ކުރަންޖެހޭ ކަމެއް. މިއަދު މެޖޯރިޓީ އޮތީމަ ޖޭއެސްސީ އޮތްގޮތަށް ބާއްވައިގެން ތިއްބާ ވެރިކަން ބަދަލު ވާއިރަށް، މި ހުރިހާ ކަމެއް ބަދަލުވާނެ. ހުރިހާ ކޯޓެއްގެ ބެންޗު ބަދަލުވާނެ. އެއީއެއް ނޫން އެކަން ވާންޖެހޭނެ ގޮތަކީ،" އޭނާ ވިދާޅުވި އެވެ.\nކެންދޫ ދާއިރާގެ މެމްބަރު އަލީ ހުސައިން ވިދާޅުވި ގޮތުގައި ޝަރުއީ ނިޒާމު އަދިވެސް އޮތީ ސަރުކާރުން ބޭނުންވާ ގޮތަށް ކޮންޓްރޯލް ކޮށްފަ އެވެ. އޭގެ އެންމެ ބޮޑު ސަބަބެއްގެ ގޮތުގައި އޭނާ ވެސް ދެއްކެވީ ޖޭއެސްސީ އެކުލެވޭ ގޮތް ބަދަލުނުކުރެވި އޮތް އޮތުމެވެ. ޖޭއެސްސީ އެކުލެވޭ ގޮތް ބަދަލުކުރުމަކީ ސަރުކާރުގެ ބޮޑު ވައުދަކަށް ވާއިރު، އެކަން ފުރިހަމަ ނުކޮށް ޝަރުއީ ދާއިރާއަށް އެހެން ބަދަލުތައް ގެނަޔަސް، އެކަން ބަލައިނުގަނެވޭނެ ކަމަށް އޭނާ ވިދާޅުވި އެވެ.\nއަލީ ހުސައިން ކޮމެޓީގައި ވާހަކަ ދައްކަވަނީ: ފާޑު ވިދާޅުވި -- ފައިލް ފޮޓޯ: މިހާރު\n"އޭރު އެ ބޭފުޅުން ގޯސް ކަމަށް ބުނި މެކޭނިޒަމް ނުވަތަ ސިސްޓަމް ބޭނުން ކޮށްގެން ޖުޑިޝަރީއަށް ގެނައި ބަދަލެއް މި ގެނައީ. ރަނގަޅަށް ކަމެއް ކުރާ ނަމަ އެންމެ ފުރަތަމަ ކުރަން ޖެހޭނެ ކަމަކީ ޖޭއެސްސީ އޮތްގޮތް ބަދަލު ކުރުން. އޭގެފަހުގައި ދެން އެހެން ބަދަލުތައް ގެންނަން ޖެހޭނީ. އެ ބަދަލު ނުގެނެސް ތިބެގެން ގެންނަ އެހެން ބަދަލުތަކަކީ ރަނގަޅު ބަދަލުތަކެކޭ ބުނެވޭނެ ގޮތެއް ނޯންނާނެ." ސަރުކާރު ކޯލިޝަންގައި ހިމެނޭ ޖުމްހޫރީ ޕާޓީއަށް ނިސްބަތްވާ މެމްބަރު އަލީ ހުސައިން ވިދާޅުވި އެވެ.\nޝަރުއީ ނިޒާމުގެ ބައެއް ހެޔޮ ބަދަލުތަކެއް އައި ކަމަށް އޭނާ ވެސް އެއްބަސްވެ ވަޑައިގަންނަވަ އެވެ. އެކަމަކު ބަދަލުތައް ގެނައުމުގައި ސުވާލު އުފެދޭ ކަންތައްތަކެއް ހުރި ކަމަށް ވެސް އޭނާ ދެކެވަޑައިގަންނަވަ އެވެ. އޭގެ މައިގަނޑު ސަބަބެއްގެ ގޮތުގައި އޭނާ ވިދާޅުވީ ކުރިއަށް ވުރެ ބޮޑަށް ސިޔާސީ އިސް ބޭފުޅުން ޖޭއެސްސީގައި މިހާރު ތިއްބެވުމެވެ. އެހެންވެ، މުޅި ނިޒާމު އޮތީ އެ ބޭފުޅުންގެ ކޮންޓްރޯލްގެ ދަށުގައި ކަމަށް އޭނާ ދެކެވަޑައިގަންނަވަ އެވެ.\n"މުއައްސަސާއެއް ވިއްޔާ ބަލައި ބެލުމުގައި ވެސް މިނިވަންކަން ފެންނަން ޖެހޭނެ. އެކަމަކު މިހާރު ޖޭއެސްސީގެ ރައީސަކީ ވެސް ސިޔާސީ މަގާމެއްގައި ހުންނެވި ބޭފުޅެއް. މިއީ 2008 ގެ ފަހުން އަލަށް ކުރި ކަމެއް. އަދި ރާއްޖޭގެ އެންމެ ބޮޑު ސިޔާސީ ޕާޓީގެ ރައީސް ވެސް ޖޭއެސްސީގައި އެބަ އިންނަވާ. އެހެންވީމަ ބޭރު ފުށުން ބަލާ ބެލުމުގައި ވެސް މިނިވަން ކަމެއް ނެތް. މިއީކީއެއް ނޫން އެ ބޭފުޅުން އޭރު ވަކާލާތުކުރި ގޮތަކީ." މަޖިލީހުގެ ޖުޑިޝަރީ ކޮމެޓީގައި ވެސް ހިމެނިވަޑައިގަންނަވާ އަލީ ހުސައިން ވިދާޅުވި އެވެ.\nޝަރުއީ ދާއިރާއަށް ޒަމާނީ އަދި ރައްޔިތުން ގަބޫލުކުރާ ފަދަ ބަދަލުތަކެއް ގެނައުމަކުން ނުފުދެ އެވެ. އިހްލާސްތެރި ގޮތެއްގައި ބަދަލެއް ގެނައި ކަމަށް ގިނަ ބަޔަކު ގަބޫލު ކުރާނީ ސިޔާސީ ބޭފުޅުން ކޮންޓްރޯލްކުރާ މުއައްސަސާއެއްގެ ގޮތުގައި ޖޭއެސްސީ އެކުލެވިފައި އޮތްއޮތުން ބަދަލު ކުރުމުގެ މުހިންމު ވައުދު ފުރިހަމަ ކޮށްގެންނެވެ. އެކަމަކު ތިން އަހަރުވީއިރު ވެސް، އެ ވައުދު ފުރިހަމަ ނުކުރެވި އޮތުމުން ފެންނަނީ ކުރިން ވެސް އޮތް މަންޒަރެވެ.\nޖޭއެސްސީ އެކުލަވާލާ ގޮތް އޭރު ބަދަލުކުރަން ޖެހުނު ސަބަބު މިހާރު ނެތް ކަމަށް ދޭހަވާ ފަދަ ވާހަކައެއް ނޫނީ މިކަން ކުރަން ތިބި ބޭފުޅުންގެ ފަރާތުން އަޑެއް ނީވެ އެވެ.\nދިވެހި ސަރުކާރު ރައްޔިތުންގެ މަޖިލިސް ފަނޑިޔާރުން ޖުޑީޝަލް ސާވިސް ކޮމިޝަން ޖުޑީޝަރީ\nއަދުލް އިންސާފަށް ސުމެއް ދިނުމަކީ އިންސާފެއް ނޫން.. ނިކަން ވިސްނަވަ މީގެ ކުރިން މި ގައުމުގެ ފަނޑިޔާގެ އޮތް ހާލަތު.. އެންމެ ބޮޑެތި ފަނޑިޔާރުންގެ ގޮތުގައި އޭރު 'ބައިތިއްބާފަ' ތިބީ ކުށްވެރިން. އޭރު ފަނޑިޔާރުގޭން އިންސާފު ނުލިބޭނެ ކަމާމެދު ޝައްކުވެސް ނުކުރޭ.. މިއަދު އެހެނެއްނޫން.. މިއަދު ފަނޑީޔާރުން އެ ގޮނޑީގާ ތިބެވޭނީ ހަމައެކަނި އަދުލް އިންސާފަށް ކަންކަން ކުރީމާ ކަން އެވެރިންނާ އާންމު ރައްޔިތުން ގަބޫލު ކުރޭ.. އިންސާފު އެބަ ފެނޭ..\nޔާމީނުގެވެރިކަން ބަދަލުކުރަން ރައްޔިތުންއެޅިވޯޓުގެސަބަބުން ލިބުނު އެންމެބޮޑުއުފަލަކީ "މިވަގުތުއޮތް ސްޕްރީމްކޯޓްގެ ބެންޗް" ކަމުގައި ދެކެން. # ލިއުންތެރިޔާ ވިދާޅުވާގޮތަށް "ޖުޑީޝަލް ސާވިސް ކޮމިޝަންގެ ކޮމްޕަޒިޝަން ބަދަލުނުކޮށްތިބުމަކީ" ބުއްދިވެރިގޮތެއްވެސްނޫން. އެހެންނަމަވެސް "މަޖިލީހާއި ސަރުކާރު އަދި މަހުޖަނުންގެނުފޫޒު ނުފޯރާ ޝަރުޢީނިޒާމަކަށް ޖުޑީޝަރީ ފުރޮޅާލަން ވިސްނުންތެރިކަމާއިއެކު މަސައްކަތްނުކޮށްފިނަމަ" ކުރިންތިބިހިސާބަށް އެބުރިދާން ޖެހިދާނެ.\nކޮންމެ މީހަކުވެސް ބޭނުންވަނީ ނުފޫޒު ގަދަ މީހަކަށްވާން، ބާރުގަދަ މީހަކަށް ވާން، މަޖިލިސް ރައީސްވެސް ތިތަނުގަ ތިމަން އިންނާކަށް ނުޖެހެޔޭ އަގައިން ބުނާކަން އެކަނި. އިސްްލާސްތެރރިކަމެއް ހުރިއްޔާ ގާނޫނު އިސްލާހުު ކުރަން ވީނު\nއިންސާފެއް ލޯބީގާ ނެތޭ. ކެހިވެރިމިދުނިޔޭގާ. ރޯލާ ރޯލާ. އުޅެދާނަން އަނދިރީގާ.\nއިންސާފުގެ ބޮޑު ބައި ކޮންޓްރޯލް ކުރަނީ މަޖްލިސް ތެރެއިން ބޮޑުވަޒީރުގެ ޓީކަމަށްވާތީ މިނިވަންކަމާއެކު ކޯޓްތަކުން ކަންކަން ނިންމަން އަދިވެސް ދަތި، އެހެން ނަމަވެސް 2013 އިން 2018 އަށް ވުރެ 90% ކޯޓްތައްވެސް ރަގަޅު. ސްޕްރީމް ކޯޓްވެސް ރަގަޅު، ހައިކޯޓް ސިވިލް ކޯޓް އަދި ކްރިމިނަލް ކޯޓް، ޖުވެނައިލް ކޯޓް އިތުރަށް ރަގަޅު ކުރަންޖެހޭ.\nނައީން އެންޑް ބަޝީރް\nސުމެއްވެސްނޫން. މައިނަސް ތިރީސް.


Addu city Hulhudhoo gai jumla 8 mashroou eh ge massaika annanee kuramun - AO News\nފޮޓޯ: އީމާން އަބްދުﷲ\nއައްޑޫ ސިޓީ ކައުންސިލުން ވަނީ 08 ސެޕްޓެމްބަރާއި ހަމައަށް އެ ސިޓީގައި ހިނގަމުންދާ މަޝްރޫއުތަކުގެ ތަފްސީލް އާންމުކޮށްފައެވެ. މި ގޮތުން ކައުންސިލުން ބުނީ މި ވަގުތު އައްޑޫގައި5ބިލިއަން ރުފިޔާގެ މަޝްޢޫރުތައް ފެށިގެން ކުރިއަށްދާ ކަަމަށެވެ.\nއައްޑޫ ސިޓީ ކައުންސިލުން އާންމުކުރި ތަފާސް ހިސާބުތަކަށް ބަލާއިރު އައްޑޫ ސިޓީ ހުޅުދޫގައި ޖުމްލަ އަށް މަޝްރޫއެއްގެ މަސައްކަތް އަންނަނީ ކުރަމުންނެވެ. މި ގޮތުން ހުޅުދޫގައި ކުރިއަށްދާ މަސައްކަތްތަކުގެ ތެރޭގައި ހުލޫދޫ މީދޫ ގޭ ދޮށު މަސްޕްލާންޓް ގެ މަސައްކަތް ހިމެނެއެވެ. އައްޑޫ ސިޓީ ކައުންސިލުން 7,687,168.00 ހަރަދުކޮށްގެން ކުރިއަށް ގެންދާ މަޝްރޫއުގައި މި ވަގުތު ކުރިއަށް ދަނީ ފިޝަރީސް މިނިސްޓްރީ އިން ނަގަންޖެހޭ ހުއްދަތައް ނެގުމުގެ މަސައްކަތެވެ. މި މަސައްކަތް ކުރިއަށްދާއިރު ކޮންސެޕްޓް ޑިޒައިންގެ މަސައްކަތް ނިމި އީއައިއޭ ނިމުމުން އަމަލީ މަސައްކަތް ފެށުމަށް ތައްޔާރުވެފައިވާކަމަށް ކައުންސިލުން ވަނީ ބުނެފައެވެ.\nހުޅުދޫ ބަހާއުއްދީން މަގު ތަރައްޤީ ކުރުމުގެ މަސައްކަތަށް މިނިސްޓްރީ އޮފް ނެޝަނަލް ޕްލޭނިންގ ހައުސިންގ އެންޑް އިންފްރާސްޓްރަކްޗަރ އިން 42,500,000.00 ހަރަދުކޮށްގެން ހިންގާ މި މަޝްރޫގެ ދަށުން މިހާރު މި މަގުގައި ތާރު އެޅުމުގެ މަސައްކަތް މުޅިން ނިމިފައި، ޕޭވްމަންޓް ބެހެއްޓިފައި ޑްރެއިނޭޖް ސިސްޓަމްގެ މަސައްކަތް ވަނީ ނިމިފައެވެ. އަދި މަގު ބައްތި ޖެހުމުގެ މަސައްކަތްވެސް މުޅިން ނިމިފައިވާއިރު މިހާރު ކުރިއަށްދަނީ ސްޓޯރމް ވޯޓާރ ސިސްޓަމް ކަނެކްޓް ކުރުމުގެ މަސައްކަތެވެ.\nމިނިސްޓްރީ އޮފް ނެޝަނަލް ޕްލޭނިންގ ހައުސިންގ އެންޑް އިންފްރާސްޓްރަކްޗަރ އިން ހުޅުދޫގައި ކުރިއަށް ގެންދާ އެންމެ ފާހަގަކޮށްލެވޭ އެއް މަސައްކަތަކީ ހުޅުދޫ އަވަށުގައި ޑިޓޮކްސިފިކޭޝަން ސެންޓަރއެއް ތަރައްޤީ ކުރުމުގެ މަސައްކަތެވެ، މިހާރު މި މަޝްރޫއުގެ މޭސަނަރީގެ ހުރިހާ މަސައްކަތެއް ނިމިފައިވާއިރު މިހާރު ކުރިއަށްދަނީ ޕްލަމްބިންގ އަދި އިލެކްޓްރިކަލް ވޮރކްސްގެ މަސައްކަތެވެ. މި މަސައްކަތަށް ބެނުންވާ ހުރިހާ މެޓީރިއަލްސް ސައިޓަށް ގެނެވިފައިވާއިރު އިންޓީރިއަރ ޕްލާސްޓަރިންގ ގެ މަސައްކަތް ނިމި އެކްސްޓީރިއާ ޕްލާސްޓަރިންގ ގެ މަސައްކަތް އަންނަނީ ކުރަމުންނެވެ. މި މަޝްރޫއުގެ ޖުމްލަ އަގަކީ 6,014,971.00 ރުފިޔާއެވެ.\nހުޅުދޫ ޓޫރިޒަމް ޒޯންގެ އީއައިއޭ ނިމި މަސައްކަތައް ބޭނުންވާ ތަކެތި ޕްރީ ކާސްޓްކޮށްފައިވާއިރު ސައިޓް ސާފުކޮށް އަމަލީ މަސައްކަތައް ފެށުމަށް އަންނަނީ ތައްޔާރުވަމުންނެވެ. މި މަޝްރޫއަކީ އައްޑޫ ސިޓީ ކައުންސިލުން 7,664,063.82 ހަރަދުކޮށްގެން ހިންގާ މަޝްރޫއެކެވެ،\nމިނިސްޓްރީ އޮފް ޔޫތް، ސްޕޯޓްސް އެންޑް ކޮމިއުނިޓީ އެމްޕަވަރމަންޓް އިން 5,833,233.00 ރުފިޔާ ހަރަދުކޮށްގެން ހުޅުދޫ ފުޓުބޯޅަ ދަނޑު ތަރައްގީކުރުމުގެ މަސައްކަތް ފެށުމަށް ތައްޔާރުވަމުން އަންނައިރު މަސައްކަތަށް ބޭނުންވާ ސާމާނު ސައިޓަށް ވަނީ ޖަމާކޮށްފައެވެ. 3,053,563.20 ރުފިޔާ ހަރަދުކޮށްގެން ހުޅުދޫ ސިއްހީ މަރުކަޒު އަޕްގްރޭޑްކުރުމުގެ މަޝްރޫއުއަށް އިތުރުކުރެވުނު މަސައްކަތާއި އެކު އަލުން އިއުލާންކުރުމަށް ތައްޔާރުވަމުން އަންނަކަމަށް ކައުންސިލުން ވަނީ ބުނެފައެވެ.\nމިނިސްޓްރީ އޮފް ނެޝަނަލް ޕްލޭނިންގ ހައުސިންގ އެންޑް އިންފްރާސްޓްރަކްޗަރ އިން 61,131,558.00 ހަރަދުކޮށްގެން ހުޅުދޫ ބަނދަރު ހެދުމުގެ މަސައްކަތް ފެށިފައިވާއިރު މިހާރު ކުރިއަށް ދަނީ ބްލޮކް އިންސްޓޯލް ކުރުމުގެ މަސައްކަތެވެ. ބަނދަރުގެ 500 ފޫޓްގައި ބޮލްކްސްތައް އިންސްޓޯލްކޮށް ނިމިފައިވާއިރު ބަނދަރު ހިއްކުމުގެ މަސައްކަތް ވެސް ވަނީ ނިމިފައެވެ.\nމިނިސްޓްރީ އޮފް ނެޝަނަލް ޕްލޭނިންގ ހައުސިންގ އެންޑް އިންފްރާސްޓްރަކްޗަރ އިން 74,318,066.00 ހަރަދުކޮށްގެން ހުޅުދޫ މިފްކޯ ބަނދަރު ތަރައްގީ ކުރުމުގެ މަސައްކަތް ފެށިފައިވާއިރު މިއީ 30 އޮކްޓޯބަރ 2019 ގައި އެމް.ޓީ.ސީ.ސީ އާއި އެކު ކޮންޓްރެކްޓްގައި ސޮއި ކުރެވިފައިވާ މަޝްރޫއެކެވެ.\nކޮންސްޓްރަކްޝަން އޮފް ހުޅުދޫ ވިޒިޓާރސް ސެންޓަރ އެންޑް ޕަބްލިކް ޓޮއިލެޓްސްގެ ކޮންސެޕްޓް ތައްޔާރުކުރެވި ޑިޒައިން ކުރުމުގެ މަސައްކަތް ކުރިއަށްދާއިރު 7,000,000.00 ރުފިޔާގެ މަޝްރޫއެކެވެ. ސ.އަތޮޅު މަދަރުސާ 06 ކްލާސްރޫމްގެ 2ވަނަ ފްލޯރގެ ޓައިލްސްހެޖުން ފިޔަވައި ހުރިހާ މަސައްކަތެއް ނިމިފައިވާއިރު މިއީ 10,352,843.00 ރުފިޔާގެ މަޝްރޫއެކެވެ.\nމިނިސްޓްރީ އޮފް ނެޝަނަލް ޕްލޭނިންގ ހައުސިންގ އެންޑް އިންފްރާސްޓްރަކްޗަރ އިން އައްޑޫ ސިޓީގެ ފަސް ރަށެށްގެ ބިން ހިއްކުމަށް ނިންމާފައިވާއިރު މި މަޝްރޫއުގެ އަގަކީ 75,106,617.00 ރުފިޔާއެވެ. މި ގޮތުން ހުޅުދޫގެ 11.7 ހެކްޓަރުގެ ބިން ހިއްކުމުގެ އިވެލުއޭޝަން މަރުހަލާ ނިމި ކޮންޓްރެކްޓްގައި ސޮއި ކުރުމަށް އަންނަނީ ތައްޔާރުވަމުންނެވެ.\nއައްޑޫ ރޯޑް އެންޑް ޑްރެއިނޭޖް ޑިވެލޮޕްމަންޓް މަޝްރޫއުގެ ދަށުން އައްޑޫ ސިޓީގެ މަގުތައް ތަރައްގީކުރުމުގެ މަޝްރޫއުގެ ދަށުން ހުޅުދޫގެ މަގުތަކުގައި ތާރުއަޅައަޅައިގެން ރަގަޅު ފެންވަރަށް ފެން ބޭރުކުރާ ނިޒާމު ޤާއިމުކޮށް މަގުބައްތި ޖެހުމާއިއެކު މަގު ތަރައްޤީ ކުރުމުގެ މަޝްރޫޢު ގެ ސަރވޭ ގެ މަސައްކަތް ވަނީ އެއްކޮށްނިމިފައެވެ. މި މަޝްރޫއުގެ އަމަލީ މަސައްކަތަށް ބޭނުންވާ ތައްޔާރީތައް ވަމުން އަންނައިރު މަސައްކަތަށް ބޭނުންވާ ޓެކްނިކަލް ފަރާތްތަކާއި މެނޭޖްމެންޓް އަދި މަސައްކަތް ކުރާ މީހުން އައްޑޫއަށް އައުމުގެ މަސައްކަތް އަންނަނީ ކުރަމުންނެވެ. އަދި އައްޑޫ މަގު ޕްރޮޖެކްޓްގެ އަމަލީ މަސައްކަތް ފެށުމަށް އެފްކޮންސް އިން ތައްޔާރުވަމުން އަންނައިރު މިއީ 143,927,684.89 މަޝްރޫއެކެވެ.\nމީގެ އިތުރުން އައްޑޫ ސިޓީގެ ހުރިހާ އަވަށެށްގައި އެރައިސް އަދި އެސްޕަޔާރ މަޝްރޫޢުގެ ދަށުން ސޯލާރ ހަކަތައިގެ ނިޒާމް ޤާއިމްކުރުމުގެ މަސައްކަތް އަންނަނީ ކުރަމުންނެވެ. ކާރބަން ނިއުޓްރަލް ޤައުމަކަށް ރާއްޖެ ހެދުމަށް ކުރެވޭ މަސައްކަތުގެ ދަށުން އެ ލަނޑުދަނޑިތައް ހާސިލް ވުމަށް މި ޕްރޮޖެކްޓްގެ ތެރެއިން މަގުފަހިވެގެންދާނެކަމަށް ކައުންސިލުން ވަނީ ބުނެފައެވެ. އަދި ހާއްސަކޮށް މިއީ ދުނިޔޭގައި މިހާތަނަށް މޫދު ސަރަހައްދެއްގައި ބޮޑު ސްކޭލް އެއްގައި ފްލޯޓިންގ ސޯލާރ އިން ހަކަތަ އުފެއްދުމަށް ކުރެވޭ މަސައްކަތްކަމުގައި ވާއިރު މިހާރު ކުރިއަށްދަނީ ބިޑިންގ ޕްރޮސެސްެވެ. ފްލޯރޓިންގ ސޯލާރ ހަރުކުރުމަށް ސައިޓް ސާރވޭކޮށް ޑޭޓާރ ނެގުމުގެ މަސައްކަތް މިހާރު އަންނަނީ ކުރަމުންނެވެ.\nއައްޑޫ ސިޓީގެ އެކި އަވަށްތަކުގައި ލޯކަލް ބީޗުތަކާއި ޓޫރިޒަމް ޒޯންތަކުގެ ބީޗްތަކުގެ އީ.އައި.އޭ ހެދުމުގެ މަސައްކަތްކުރިއަށް ދާއިރު މަރަދޫ، ފޭދޫ، ހުޅުދޫ،މީދޫ ، ހިތަދޫ ޓޫރިޒަމް ޒޯންގެ ބީޗްތައް ހެދުމަށް ބޭނުންވާ ކޮންސެޕްޓް ތައްޔާރުކޮސް އީ.އައި.އޭ ހެދުމާއި ގައުކެނޑި ބީޗް ހެދުމަށް ކޯސްޓަލް ޕްރޮޓެކްޝަން ލާނެ ގޮތުގެ ޑިޒައިން ހެދުމާއި ހުޅުދޫ ލޯކަލް ބީޗް ތަރައްޤީ ކުރުމަށް އީއައިއޭ ހެދުމަށް ބޭނުންވާނެ ޑޭޓާރ ކަލެކްޓްކޮސް ސާރވޭ ނިންމައި އީޕީއޭއަށް ވަނީ ހުށަހަޅާފައެވެ. އައްޑޫ ސިޓީގައި ތަރައްޤި ކުރެވޭ ބީޗްތަކުގެ އަމަލީ މަސައްކަތް ފެށުމަށް ތައްޔާރުވެފައިވާއިރު މި އީއައިއޭގެ ރިޕޯރޓް ލިބުމާއި އެކު މަސައްކަތްތައް ބާރު ސްޕީޑްގައި ފެށިގެން ކުރިއަށްދާނެކަމަށް ކައުންސިލުން ވަނީ ބުނެފައެވެ. މިއީ 638,120.00 ރުފިޔާގެ މަޝްރޫއެކެވެ.\nއައްޑޫ ސިޓީގެ 05 އަވަށުގެ ޓޫރިޒަމް ޒޯންތަކަށް ކަރަންޓުލުމުގެ މަސައްކަތް ކުރިއަށްދާއިރު މިއީ 10,100,000.00 ރުފިޔާގެ މަޝްރޫއެކެވެ. މި މަޝްރޫއުގެ ދަށުން ތަރައްޤީ ކުރެވެމުންދާ ޓޫރިޒަމް ޒޯންތަކަށް ބޭނުންވާނެ ކަރަންޓު ފޯރުކޮށްދިނުމަށް ބޭނުންވާނެ ޓްރާންސްފޯރމާތައް ބެހެއްޓުމާއި ކަރަންޓު ނެޓްވޯރކް ވިއުގަ އާއި ގުޅުވުމުގެ އަމަލީ މަސައްކަތް ފެށުމަށް އަންނަނީ ތައްޔަރުވަމުންނެވެ.\nއައްޑޫގެ ޓޮޕޮގްރަފިކް ސާރވޭޑް މެޕްސް ހެދުމުގެ މަސައްކަތާއި މޯލްޑިވްސް އާރބަން ޑިވެލޮޕްމަންޓް އެންޑް ރިޒިލިއަންސް ޕްރޮޖެކްޓްގެ މަސައްކަތްވެސް ކުރިއަށް ދާއިރު އައްޑޫގެ ބިމާއި ފަޅާއި ހިމެނޭ ގޮތަށް ޓޮޕޮގްރެފިކް ސާރވޭ ހެދުމުގެ މަސައްކަތުގެ ބޮޑުބައިވަނީ ނިމިފައެވެ. އަދި ލޭންޑް ޔޫޒް ޕްލޭން ހެދުމާއި ޑިވެލޮޕްމަންޓް ޕްލޭން ހެދުމުގެ މަސައްކަތް އަންނަނީ ކުރަމުންނެވެ.\nޖަލުގައި އަނިޔާ ލިބެމުންދާ ކަމަށް ބުނާ ޒުވާނާގެ މައްސަލަ އެޗް.އެމް.އާރު.ސީ އިން ބަލަނީ: އާއިލާ


BREAKING : Party Thakaai Haflaa Thah Beyvvun Manaa Koffi - Vaguthu\nމާލޭ ސަރަހައްދުގައި ވަރަށް ބޮޑަށް ކޮވިޑް-19 ފެތުރެމުން ދާތީ ޕާޓީތަކާއި ހަފްލާތަކާއި އެއްވެސް ރަސްމިއްޔާތެއް ބޭއްވުން މަނާކޮށްފިއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ދެންމެ ވިދާޅުވީ "މި ހިނދުން ފެށިގެން މާލޭ ސަރަހައްދުގައި ޕާޓީތަކާއި ހަފްލާތަކާއި ރަސްމިއްޔާތުތައް ބޭއްވުން ހުއްޓާލަން" ޖެހޭ ކަމަށެވެ.\nއެޗްޕީއޭ އިން ހަރުކަށި ފިޔަވަޅުތަކެއް މި އެޅީ ފާއިތުވެދިޔަ ތިން ދުވަހު އާދަޔާ ޙިލާފަށް މާލޭގައި ކޮވިޑް-19 ފެތުރެން ފެށުމާ ގުޅިގެންނެވެ.\nމީގެ ކުރިންވެސް މިފަދަ ހަފްލާތަކުގެ ތެރެއިން ގިނަ ބަޔަކު ފައްސިވެ، ވަރަށް ބޮޑަށް ވައިރަސް ފެތުރެން މެދުވެރިވެފައިވާކަން ފާހަގަކޮށްލެވެއެވެ.\nމި ނިންމުމުގެ އިތުރުންވެސް އެޗްޕީއޭ އިން ވަނީ 12 ގެ ފަހުން ކާފިއު އިއުލާނު ކުރުމާއި، މާލެ އިން ރާއްޖޭގެ ރަށްތަކަށް ދާ ސަރުކާރުގެ މުވައްޒަފުން ހިމެނޭހެން ހުރިހަ ފަރާތްތަކެއް ކަރަންޓީނުވާން ޖެހޭ ގޮތަށްވެސް ނިންމައިފައެވެ.\nކޮވިޑް-19 އާ ގުޅިގެން މަނާކުރި ޕާޓީތަކާއި ހަފްލާތަކާއި ރަސްމިއްޔާތުތައް ބާއްވަން އެޗްޕީއޭ އިން އަލުން ހުޅުވާލީ މިދިޔަ މަހު 20 އިން ފެށިގެންނެވެ. އެ ފުރުސަތު ދިނީ ރައްކާތެރިކަމުގެ ފިޔަވަޅުތަކާ އެކު އެފަދަ ހަރަކާތްތައް ބާއްވަން ޝަރުތުކޮށްފައެވެ. އެކަމަކު، އެޗްޕީއޭގެ ގައިޑްލައިނާ އެއްގޮތަށް ޕާޓީތަކާއި ހަފްލާތައް ބާއްވާ ތަނެއް ނުފެނެއެވެ. ހުއްދަ ލިބުނު ދުވަހު ބޭއްވި ކައިވެނި ޕާޓީއެއްގައި ބަލި ފެތުރި އެތައް ބަޔަކު ވަނީ ފައްސިވެފައެވެ.\nޝީ ބިލްޑިންގައި ބޭއްވި ކައިވެނި އެ ހަފްލާގެ އިހާގައި ހިމެނޭ މީހުންގެ އަދަދު ވަނީ 103 އަށް އަރައިފައެވެ.\nޖެނުއަރީ 27, 2021 02:18\nރޯޔަލް ކަލެގެ ޕާޓީ ބޭއްވުނީމަ އެހެންމީހުން ހެވެއްނު ނެތަސް\nޖެނުއަރީ 27, 2021 03:10\nއަންނިއެއް ނުބުނާނެ ތިކަން ކުރާކައް އަދި މަޑުކޮއްލާ އަންނި ބުނަންދެން ، އަންނިޔައް އޯކޭވާނެ ރާއްޖެ އެއްމެނައް މިބަލި ޖެހުނަސް ، މިހާރު ދެން ވަކިހިތްޕާލާނީ އިނޑިޔާގެ ވެކުސިން ޖެހުމައް.\nޖެނުއަރީ 27, 2021 07:47\nމިރާއްޖޭގައި ކޮވިޑެއް ނެތެއްނުން! ދެންކީކުރަން އަޅާ ފިޔަވަޅެއްތޯ!!!!\nޖެނުއަރީ 27, 2021 09:38\nހެޔޮނުވާނެ އާދޭސް ކޮށްފަ މިބުނީ ސްކޫލްތައް ބަންދު ކޮށްދީ......\nޢޮންލައިން ކޮށް ފިލާވަޅު ނަގައި ނުދެވޭ ވަރަށް ޓީޗަރުން ބަލިވުމުގެ ކުރިން... މިހާލަތުގަ ސްކޫލަށް ކުދިން ގެންދަން ހެޔޮނުވާނެ.\nނިއުއިޔާ ފާހަގަ ކުރަން ދައުލަތުގެ ވެރިން ތަންތަނައް ގެޅި ނާޗަރަންގީ ކުޅެން ލުއިދީފަ އެކަ މުގެ ހިތި ފެނުނީ މަ ފޫޅުކަނޑާލާ ބަދުނާ މު ކޮއްލަނީ ރައްޔިުން އެވަރުގެ ގޮތެއްނެތް މިހާރު މިތިބިވެރިންގެ ޓީވީއައްއަރާ ނިއުސްކޮންފަރެސް ދިފަ ރައްޔިތުން ބަސްނާހަނިއްޔެ ކިޔާފަ ރައްޔިތުންނާދި މާލައް ބަވާލަނީ ލަދުހަޔާތުގެ ކަންފުޅެއްހުރިނަ އިސްތިއުފާދީބަލަ ރައްޔިތުންނައް ދުއްޕާންނުކޮއް


COVID-19 aa gulhigen FENAKA ge muvazzafun dhivehi rayyithunge salaamathaa, rahkaatheri kamahttaka masahkathugai! – Iru\nރިސޯޓުތަކުގައި ކޮވިޑް އިތުރުވާތީ ސަމާލުވާން އަންގައިފި\nމާލޭ ސަރަޙައްދުގެ ގެސްޓްހައުސްތައް އިންސްޕެކްޓްކުރަން ފަށައިފި\nކޮވިޑް-19 އާއި ގުޅިގެން ފެނަކައިގެ މުވައްޒަފުން ދިވެހި ރައްޔިތުންގެ ސަލާމަތާ، ރައްކާތެރިކަމަށްޓަކައި މަސައްކަތުގައި!\nދުނިޔޭަގައި ބާރު ސްޕީޑްގައި ފެތުރެމުންދާ ކޮވިޑް- 19 އިން ރައްކާތެރި ވުމުގެ ގޮތުން ރާއްޖެއިން ދަނީ ގިނަ ފިޔަވަޅުތަކެއް އަޅަމުންނެވެ. ރާއްޖެއިން 19 މީހަކު ވަނީ މި ބައްޔަށް ޕޮޒިޓިވް ވެފައިއެވެ. އޭގެތެރެއިން4މީހުންނަކީ ދިވެހިންނެވެ.\nކޮވިޑު-19 ފެތުރޭ ހަލުވި މިނަށްބަލާއިރު ދުނިޔޭގެ ގިނައުމު ތަކަކުން ވަނީ މި ބަލި ފެނިފައިއެވެ. އަދި ހަމަ އެހެންމެ ބަލި ފެންނަމުން ދާ ގައުމުތަށް ދަނީ ދުވަހެއްދުވަހަކަށް އިތުރުވަމުންވެ. މީގެ އިތުރުން މި ބަލި ޖެހޭ މިންމވަރުވެސް ދަނީ އިތުރު ވަމުންނެވެ. މިހާތަނަށް އެއްވެސް ފަރުވާއެއް ހޯދިފައިނުވާ މި ބައްޔަށް އޮތް ހަަމަ އެކަނި ހައްލަކީ އެކަހެރިވުން ކަމަށް ސިއްހީ ދާއިރާގެ ތަޖުރިބާކާރުން ވަނީ ބުނެފައިއެވެ.\nކޮވިޑް-19 އިން ރައްކާތެރި ވުމުގެ ގޮތުން ސަރުކާރުންދަނީ ގިނަ ފިޔަވަޅުތަކެއް އަޅަމުންނެވެ. އެގޮތުން ސްކޫލް ކޮލެއްޖް އަދި ސަރުކާރު ބަންދު ކޮށް، ރައްޔިތުން ބޭރަށް ނިކުރުން ވެސް ވަނީ މަނާކޮށްފައިއެވެ. ރާއްޖޭގެ ބޯޑަރު ބަންދުކޮށް ރައްޔިތުން ގޭގައި މަޑުކުރުމަށް ސަރުކާރުން ދަނީ ގޮވާލަމުންނެވެ. މީގެ އިތުރުން މާލެ ވިލިމާލެ އަދި ހުޅުމާލޭ ގައި އިއްޔެ އިން ފެށިގެން ވަނީ ވަކި ގޮތެއް އަންގަންދެން ކާފިއުވެސް އިއުލާން ކޮށްފައިއެވެ.\nދިވެހި ރައްޔިތުންގެ ސަލާމަތާއި ރައްކާތެރި ކަމަށްޓަކައި ސަރުކާރުން ކުރަމުން ގެންދަވާ މިފަދަ ހުރިހާ މަސައްކަތުގައި ފެނަކައިގެ ގިނަ އަދަދެއްގެ މުވައްޒަފުން ދަނީ ބައިވެރިވަމުންވެ. އެގޮތުން އެމްއެންޑީއެފް ގެ ބެލުމުގެ ދަށުން ހުޅުމާލޭގައި ގާއިމް ކުރާ 200 އަށް ވުރެ ގިނަ އެދުގެ މެޑިކަލް ފެސިލިޓީގެ މަސައްކަތަށް އެންމެ ފުރަތަމަ ނުކުރީ ފެނަކައިގެ ހީވާގި މުވައްޒަފުންނެވެ. މި މަސައްކަތުގައި ފެނަކައިގެ 100 އަށްވުރެ ގިނަ މުވައްޒަފުން ވަނީ ބައިވެރި ވެފައިއެވެ.\nމީގެ އިތުރުން ފަރުކޮޅުފުށީގެ ކަރަންޓީން ފެސިލިޓީ އަލުން މަރާމާތުކޮށް ހުޅުވުމަށް ކުރެވުން މަސައްކަތުގައި ފެނަކައިގެ މުވައްޒަފުން ވަނީ ބައިވެރިވެފައި އެވެ.\nފުޑް ކޯޓްތަކުގެ 14 ބްލޮކެއް އަލުން ބީލަމަށް\nއަދި ޓްރީޓޮޕް ހޮސްޕިޓަލް ސަރަހައްދުގައި އެމްއެންޑީއެފް ގެ ބެލުމުގެ ދަށުން އިމާރާތް ކުރެވޭ 10 ފާހާނައިގެ އެންމެހާ މަސައްކަތްތަށް ކުރަމުން ދަނީ ވެސް ހަމަ ފެނަކައިގެ ހީވާގި މުވައްޒަފުންނެވެ.\nކ. ވިލިވަރާއި އއ. ވެލިދޫ ކަރަންޓީން ފެސިލިޓީތަކަށް ބޭނުންވާ ފެނާއި ކަރަންޓުގެ އަސާސީ ހިދުމަތް ފެމުންދަނީ ފެނަކައިންނެވެ. މި ދެ މަސައްކަތަށް އެ ދެރަށުގައި ފެނަކަ މުވައްޒަފުން އެ ދެ ރަށުގައި 24 ގަޑިއިރު ދަނީ މަސައްކަތް ކުރަމުންނެވެ.


Fasmugoo ge Ramazan sale fashaifi\nކޮންމެ އަހަރެއްގެ ރޯދަ މަހާ ދިމާކޮށް އޭދަފުށީ ފަސްމުގޫ ފްރޫޕުން ކުރިއަށްގެންދާ “ރަމަޟާން ސޭލް” ފަށައިފި އެވެ.\nމި ސޭލް، މިއަދުން ފެށިގެން އަންނަ މެއި މަހުގެ 31ގެ ނިޔަލަށް ކުރިއަށް ގެންދާނެ އެވެ.\nމި ސޭލްގައި ފަސްމުގޫ އަދި ފަސްމުގޫ ބިލްޑްވެއާއިން 200ރ. އަށް ވުރެ މަތިން ވިޔަފާރިކުރާ ކޮންމެ މީހަކަށް ކޫޕަނެއް ލިބޭނެ އެވެ. މި ކޫޕަންތަކުގެ ތެރެއިން ގުރުއަތުން ހޮވޭ ދިހަ ކޫޕަނެއްގެ ވެރިންނަށް، އަގުހުރި އިނާމުތަކެއް ލިބޭނެ އެވެ.\nރޯދަ ސޭލުގެ އެއްވަނަ އިނާމަކީ 15،000ރ. އެވެ. ދެވަނަ އިނާމަކީ10،000ރ އަދި ތިންވަނަ އިނާމަކަށް ދޭން ކަނޑައަޅާފައިވަނީ 5000ރ. އެވެ. މީގެ އިތުރުން ހަތް މީހަކު ހޮވައި ކޮންމެ މީހަކަށް އަގުހުރި ތަފާތު ތަކެތި ދިނުމަށް ވެސް ވަނީ ނިންމާފަ އެވެ.\nމީގެ އިތުރުން މި ޕްރޮމޯޝަން ކުރިއަށްދާ މުއްދަތުގެ ތެރޭގައި ކޮންމެ ދުވަހަކު ގުރުއަތުން ހޮވޭ ފަރާތަކަށް ވަރަށް ހާއްސަ އިނާމެއް ލިބޭނެ ކަމަށް ފަސްމުގޫން ބުންޏެވެ.\nކޮންމެ އަހަރެއްގެ ރޯދަމަހަށް ހާއްސަ ސޭލެއް ފަސްމޫގު ގްރޫޕުން ހިންގަނީ އަތޮޅުގެ ރައްޔިތުންނަށް އަގުހެޔޮކޮށް ރޯދައަށް ގެއަށް ބޭނުންވާ ސާމާނު ގަތުމުގެ ފުރުސަތު ހޯދައި ދިނުމަށެވެ. އެ ފިހާރަތަކުން ވިއްކާ ބައެއް ސާމާނުގެ ތެރޭގައި ބަދިގެ އާއި ގޭތެރެއަށް ބޭނުންވާ ސާމާނު ހިމެނެ އެވެ.


Covid-19: Oxford Vaccine December Nimumuge Kurin Libeyne - Vaguthu\nކޮވިޑް-19: އޮކްސްފޯޑް ވެކްސިން ޑިސެމްބަރ ނިމުމުގެ ކުރިން ލިބޭނެ\nއޮކްސްފޯޑް ޔުނިވަސިޓީން ކޮވިޑް-19 އަށް އުފެއްދި ވެކްސިން ހުރިހާ ތަހްލީލްތަކެއް ނިންމުމަށްފަހު އާއްމުކޮށް ބޭނުން ކުރެވޭ ވަރަށް ހުރިހާ ކަމެއް ޑިސެމްބަރ މަސް ނިމުގެ ކުރިން ނިންމާލެވޭނެ ކަމަށް ވެކްސިން އުފެއްދުމުގައި އެންމެ އިސްކޮށް ހަރަކާތްތެރިވި ޕްރޮފެސަރ އެޑްރިއަން ހިލް ވިދާޅުވެއްޖެއެވެ.\nއެޑްރިއަން އިނގިރޭސިވިލާތުގެ މީޑިއާއަށް މައުލޫމާތު ދެއްވަމުން ވިދާޅުވީ އޮކްސްފޯޑް ޔުނިވަސިޓީން އުފައްދާފައިވާ އަދި އެސްޓްރާޒެނެކާ އިން ސަޕްލައި ކުރުމުގެ މަސައްކަތާއި ހަވާލުވެފައިވާ ވެކްސިންގެ ހުރިހާ ތަހްލީލެއް މިއަހަރުގެ ކްރިސްމަސްގެ ކުރިން ނިމި ބޭނުން ކުރެވޭވަރު ވާނެ ކަމަށެވެ. ކްރިސްމަސް އަކީ ޑިސެމްބަރ މަހުގެ 25 ވަނަ ދުވަހެވެ.\nއޭނާ ވިދާޅުވީ ދުނިޔޭގެ ހާލަތު މިހާރު އޮތް ގޮތުންނާއި އަދި ވެކްސިންގެ ތަހްލީލްތައް ކުރިއަށް ގެންދެވިފައިވާ ގޮތައް ބަލާފައި ވެކްސިން އާއްމުކޮށް ބޭނުން ކުރުމަށް ސިއްހަތާއި ބެހޭ ސަރުކާރުގެ އިދާރާތަކުން އެމެޖެންސީ ހުއްދައެއް ދޭން ޖެހޭނެ ކަމަށެވެ. އެއީ ވެކްސިން އަވަހަށް މީހުންނަށް ފޯރުކޮށްދިނުމަށް ވެސް ކޮންމެހެން ކުރަން ޖެހޭ ކަމެއް ކަމަށް އޭނާ ވިދާޅުވިއެވެ.\nއެޑްރިއަން ވިދާޅުވީ ކޮވިޑް-19 އަށް އޮކްސްފޯޑް އިން އުފެއްދި ވެކްސިން މިއަހަރު ނިމުމުގެ ކުރިން ފުރަތަމަ ދެވޭނީ ސިއްހީ ދާއިރާގައި މަސައްކަތް ކުރާ މީހުންނަށާއި އުމުރުން ދުވަސްވީ މީހުންނަށް ކަމަށެވެ. އާއްމުކޮށް އެންމެންނަށް ވެކްސިން ދެވޭނީ އަންނަ އަހަރުގެ ކުރީކޮޅު ކަމަށް އޭނާ ވިދާޅުވިއެވެ.\nއެޑްރިއަން ވިދާޅުވީ ވެކްސިންގެ ތަހްލީލްތައް އަދި ނުނިމުނަސް މިހާރު ވެސް އެސްޓްރާޒެނެކާ އިން ވަނީ އެތައް ބިލިއަން ޑޯޒެއްގެ ވެކްސިން އުފައްދާފައެވެ. އެހެންކަމުން ވެކްސިން ވަރަށް އަވަހަށް އާއްމުންނަށް ފޯރުކޮށްދެވޭނެ ކަމަށް އޭނާ އުއްމީދު ކުރައްވައެވެ.\nއޮކްސްފޯޑްގެ ވެކްސިން މިއަހަރު ލިބިދާނެ ކަމަށް ކުރިން ވެސް އުއްމީދު ކުރެވުނެވެ. ނަމަވެސް ވެކްސިންގެ ތަހްލީލްތައް އެތައް ފަހަރަކު މެދުކަނޑާލަން ޖެހުމުން ބައެއް ތަޖުރިބާކާރުން ވަނީ ވެކްސިން އާއްމުކޮށް ބޭނުން ކުރުމުގެ ހުއްދަ މިއަހަރު ލިބިދާނެތޯ ސުވާލު އުފައްދާފައެވެ.\nކޮވިޑް-19 އަށް ވެކްސިނެއް އުފެއްދުމުގެ މަސައްކަތުގެ އެންމެ ކުރީގައި އުޅޭ ޗައިނާ އިން ވަނީ ނޮވެމްބަރ މަހުގެ ފުރަތަމަ ދެހަފްތާ ތެރޭގައި ކޮވިޑް-19 ވެކްސިނެއް އާއްމުކޮށް ބޭނުން ކުރުމުގެ ހުއްދަ ދެވިދާނެ ކަމަށް ބުނެފައެވެ.


އަޚްލާޤް – Page6– DhiSalafiyyah\nކިޔަވަމުންދާ ދުވަސްވަރު ކައިވެނިކުރަންވީ ހެއްޔެވެ؟\nލޮބުވެތި ޒުވާނާއެވެ. ކައިވެނީގެ ދޮރުން ވަނުމަށް ފަސްނުޖެހޭށެވެ. ބާއްޖަވެރިކަމަށް އުންމީދުކުރާށެވެ\n29/01/2017 އަޚްލާޤްއައްޝައިޚް ޢިމްރާން މުޙައްމަދު ޢަލީ\nމިއީ ދެއްކުންތެރިކަމެއް ނޫން\nމީހަކު ހެޔޮޢަމަލެއް ކުރުމުން މީސްތަކުން އެކަމާމެދު ޘަނާ ކިޔުމާ ބެހޭގޮތުން ނަބިއްޔާ صلى الله عليه وسلم އާ ސުވާލުދެންނެވުނެވެ. ފަހެ ޙަދީޘްކުރެއްވިއެވެ.\n((تِلْكَ عَاجِلُ بُشْرَى الْمُؤْمِن)) [رواه مسلم]\nމާނައީ: “އެއީ މިދުނިޔެ މަތީގައި މުއުމިނު އަޅާއަށްވާ އުފާވެރިކަމުގެ ޚަބަރެވެ.”\n28/01/2017 އަޚްލާޤްއައްޝައިޚް ޢިމްރާން މުޙައްމަދު ޢަލީ\nމުންކަރާތަކަށް އަރައިގަންނަ މީހަކަށް ނަސޭޙަތްދިނުމުގައި މާޔޫސް ނުވޭ\nފާފަކުރާމީހާގެ ހިތުގެ ދޮރުފަތުގައި ތަކުރާރުކޮށް ޓަކިޖަހާށެވެ.\n25/01/2017 އަޚްލާޤްއައްޝައިޚް ޢިމްރާން މުޙައްމަދު ޢަލީ\nރިވެތި އަޚްލާޤުގެ ސަބަބުން ހިތްތައް ލެނބިގެންދެއެވެ.\n23/01/2017 އަޚްލާޤްއައްޝައިޚް ޢިމްރާން މުޙައްމަދު ޢަލީ\nޢަމަލުތައްއަދާކުރުމުގައި އިޚްލާޞްތެރިކަން އިތުރުވެ ހަމައެކަނި ﷲ އަށްޓަކައި އެކަންކަން އަދާކުރާނަމަ އެކަންކުރާމީހަކުވާހުށީ އެންމެ މަތީ ދަރަޖަތަކުގައެވެ.\nޢަމަލުމަދުވިޔަސް ޢަމަލުގައި އިޚްލާޞްތެރިވުމުން ބަރަކާތްލެއްވޭނެ\nއިޚްލާޞްތެރިކަމާއެކު ޞާލިޙު ޢަމަލެއް އަޅަކުކޮށްފިނަމަ އެއީ ކިތަންމެ ކުޑަކަމެއްކަމުގައިވިޔަސް ﷲ ތަޢާލާ އެކަމެއް ޤަބޫލުކުރައްވައި ގިނަގުނަކޮށްދެއްވާނެއެވެ.\n21/01/2017 އަޚްލާޤްއައްޝައިޚް ޢިމްރާން މުޙައްމަދު ޢަލީ\nއިޚްލާޞްތެރިކަމަކީ ކޮބާ ހެއްޔެވެ؟\nފަހެ ތިބާގެ ހުރިހާ ޢަމަލެއް ﷲ އަށްޓަކައި ޚާލިޞްކުރާށެވެ. އަދި އެއްވެސް މީހަކަށް ނުބަލާށެވެ.\n20/01/2017 އަޚްލާޤްއައްޝައިޚް ޢިމްރާން މުޙައްމަދު ޢަލީ\nއިޚްލާޞްތެރިކަމާއެކު ﷲ އަށްޓަކައި އަހަރެން އަދާކުރަންވީ ކޮން ޢަމަލުތަކެއް؟\nބައެއް މީހުން ހީކުރާ ގޮތުގައި އިޚްލާޞްތެރިވާން ޖެހެނީ ހަމައެކަނި ނަމާދުގައާއި ޤުރުއާން ކިޔަވާއިރާ އަދި ދީނަށް ދަޢުވަތުދިނުމާއި ހޭދަކުރުންފަދަ ބޭރުފުށުން ފެންނަ އަޅުކަންތައް އަދާކުރާއިރުކަމުގައެވެ. ނަމަވެސް މިއީ ރަނގަޅު ހިޔެއް ނޫނެވެ. ކޮންމެ އަޅުކަމެއް އަދާކުރާއިރުވެސް އިޚްލާޞްތެރިވުމީ ވާޖިބެކެވެ. އޭގެ ތެރޭގައި އަވަށްޓެރިންނަށް ކަމޭހިތުމާއި ރަޙިމުގެ ގުޅުން ޤާއިމުކުރުމާ އަދި މައިންބަފައިންނަށް ހެޔޮކޮށް ހިތުންވެސް ހިމެނެއެވެ. މިއީ އަޅުކަންތަކުގެ ތެރެއިން އެންމެ މަތިވެރިވެގެންވާ ބައެއްކަންކަމެވެ. އެކަމަށް ﷲ ތަޢާލާ ރުހިވޮޑިގެންވާ އަދި ލޯބިވޮޑިގެންވާ ޢަމަލެއް އަދާކުރާނަމަ އިޚްލާޞްތެރިވާން…\n18/01/2017 އަޚްލާޤްއައްޝައިޚް ޢިމްރާން މުޙައްމަދު ޢަލީ\nއިސްލާމްދީނުގައި ހަމައެކަނި ބަލާމިންގަނޑަކީ ޢަމަލުތައް އިތުރުކުރުމެއް ނޫނެވެ. ނަމަވެސް ވާޖިބުވެގެންވަނީ ﷲ އަށްޓަކައި އިޚްލާޞްތެރިކަމާއެކު، ނަބިއްޔާ صلى الله عليه وسلم ގެ ސުންނަތާ އެއްގޮތްވާގޮތަށް ޢަމަލުތައްކުރުމެވެ.\n15/01/2017 އަޚްލާޤްއައްޝައިޚް ޢިމްރާން މުޙައްމަދު ޢަލީ\nﷲ އަށްޓަކައި އިޚްލާޞްތެރިވުމަކީ ބާއްޖަވެރިކަމުގެ މަގު\nއަޅާ އޭނާގެ ވެރިރައްބަށް ކިޔަމަން ގަތުމާއި އެއިލާހާ ކުއްތަންވުމާއި ޢަމަލުތައް އެއިލާހަށް ޚާލިޞްކުރުމަކީ ދީނުގެ އަޞްލެވެ.\n14/01/2017 އަޚްލާޤްއައްޝައިޚް ޢިމްރާން މުޙައްމަދު ޢަލީ\nނަފްސު ޙިސާބުކުރާ ގޮތް\n… އެންމެ ފުރަތަމަ ތިބާގެ ނަފްސު ޙިސާބުކުރަންވީ ފަރުޟުކަންތައްތަކުގައެވެ. އެކަމުގައި އުނިކަމެއްވާކަން ހަނދާންވެއްޖެނަމަ އެކަމެއް އިޞްލާޙުކޮށްގެން ނުވަތަ އަލުންކޮށްގެންވިޔަސް އެކަން ރަނގަޅުކުރާނީއެވެ. ދެން ޙިސާބުކުރާނީ ނަހީކުރައްވާފައިވާ ކަންކަމާ ގުޅޭގޮތުންނެވެ. އެއިންކަމަކަށް އަރައިގަނެވިފައިވާކަން އެނގިއްޖެނަމަ ތައުބާވެ ފާފަފުއްސެވުމަށް އެދިދަންނަވާ އަދި އެކަން ފޮހެލުމަށްޓަކައި ހެޔޮކަންތައްތަކެއް ކުރާނީއެވެ. ދެން ޙިސާބުކުރާނީ ޣާފިލުކަމާ ގުޅޭގޮތުންނެވެ. އޭނާ އެކަމަކަށްޓަކައި ޚަލްޤުކުރެއްވިފައިވާ ކަންކަމާމެދު ޣާފިލުވެވިފައިވާނަމަ އެކަން ރަނގަޅުކުރާނީ ﷲ ހަނދުމަކޮށް އެއިލާހާ ކުއްތަންވެގެންނެވެ. ދެން ޙިސާބުކުރާނީ ދެކެވިފައިހުރި ވާހަކަތަކާ ގުޅޭގޮތުންނެވެ. ނުވަތަ ހިނގާފައި ދިޔަ…\n11/01/2017 އަޚްލާޤްއައްޝައިޚް ޢިމްރާން މުޙައްމަދު ޢަލީ\nޙައްޤުގޮތުގައި ބާއްޖެރިވެއްޖެމީހެއްގެ ކިބައިގައި ތިން ކަމެއް ހުންނާނެއެވެ. އެއީ: ނިޢުމަތެއް ލިބުމުން ޝުކުރުކުރުމާއި މުޞީބާތެއް ޖެހުމުން ކެތްތެރިވުމާ އަދި ފާފައެއްކުރެވުމުން ފާފަފުއްސެވުމަށް އެދިދެންނެވުމެވެ.\n08/01/2017 އަޚްލާޤްއައްޝައިޚް ޢިމްރާން މުޙައްމަދު ޢަލީ\nﷲ އަށް ކިޔަމަން ނުވެ ބާއްޖަވެރިކަން ޙާޞިލުކުރެވޭނެ އެއްވެސް މަގެއް ނުވެއެވެ. ގިނައިން ހެޔޮޢަމަލުކޮށް، ފާފަތަކާއި ކުށްތަކުން ދުރުހެލިވެއްޖެމީހަކު އުޅޭނީ ބާއްޖަވެރި ދިރިއުޅުމެކެވެ. އަދި އޭނާ ވާހުށީ އޭނާގެ ރައްބާ ކުއްތަންވެގެންނެވެ.\n06/01/2017 އަޚްލާޤްއައްޝައިޚް ޢިމްރާން މުޙައްމަދު ޢަލީ\nބާއްޖަވެރިކަމަކީ ހުވަފެނުގެ ބަގީޗާއެވެ.\n05/01/2017 އަޚްލާޤްއައްޝައިޚް ޢިމްރާން މުޙައްމަދު ޢަލީ\nޝައިޚް ޢަބްދުއްރަޙްމާން ބިން ނާޞިރު އައް-ސަޢްދީ ރަޙިމަހުﷲ ވިދާޅުވެފައިވެއެވެ. މީސްތަކުން4ބަޔަކަށް ބެހިގެން ވެއެވެ. 1- އެމީހަކީ ހެޔޮ މީހަކަށް ވެފައި އެހެޔޮކަން އޭނާގެ ފަރާތުން އެހެންމީހުންނަށްވެސް ފޯރާ މީހާއެވެ. މިއީ ﷲއަށް އީމާންވާ، ޤުރުއާން ކިޔަވާ ދީން އުގަންނައިދޭ މުއުމިން އަޅާއެވެ. އޭނާގެ ސަބަބުން އޭނާގެ އަމިއްލަ ނަފްސަށާއި އަދި އެހެން މީހުންނަށްވެސް ފައިދާކުރެއެވެ. އަދި އޭނާ ވީ ކޮންމެ ތަނެއްގައިވެސް އޭނާއަށް ބަރަކާތް ލެއްވިގެންވެއެވެ. ﷲ ތަޢާލާ ޢީސާގެފާނާއި މެދު ވަޙީ ކުރެއްިވި…\nއަޅުގަނޑުމެންގެ މުޖުތަމަޢުގައި މިވާ ކޮންމެ ނުބައިކަމެއް ފެތުރިފައި މިވަނީ ﷲ ތަޢާލާގެ ޝަރީޢަތާ ޚިލާފުވުމުންނެވެ. ޢައުރަ ނިވާކުރުން ފަދަ ކަންކަމުގައި އިންތިހާއަށް ފަރުވާކުޑަ ކުރުމުންނެވެ. އެއިލާހުގެ އެންގެވުންތަކާ ޚިލާފުވެފައިވާ މިންވަރުން އަޅުގަނޑުމެންގެ ތެރެއަށް އެއިލާހުގެ ޢުޤޫބާތް ވާޖިބުވެދާނެ ކަމުގެ ބިރުހީވެއެވެ.\n20/05/2016 އަޚްލާޤް, ދީންއަލް އުޚްތު އުއްމު ޢަބްދިﷲ


ކޮމަންޑޫ ދާއިރާގެ އެމްޑީޕީ ޕްރައިމަރީ މިމަހު 27ގައި، ކުރިމަތިލާން ހުޅުވާލައިފި\nފާތިމަތު ޔަމާނީ 18 ޑިސެމްބަރ 2021\nރައްޔިތުންގެ މަޖިލީހުގެ ކޮމަންޑޫ ދާއިރާ ބައި އިލެކްޝަން ޕްރައިމަރީ މިމަހުގެ 27 ވަނަ ދުވަހު ބާއްވަން އެމްޑީޕީން ނިންމައި، ކުރިމަތިލާން މިއަދު ހުޅުވާލައިފި އެވެ.\nކޮމަންޑޫ ދާއިރާގެ ގޮނޑި ހުސްވީ، އެ މަގާމު ފުރުއްވަމުން ގެންދެވި އެމްޑީޕީގެ މެމްބަރު ހުސެއިން ވަހީދު ކެންސަރު ބަލީގައި މިދިޔަ އަންގާރަ ދުވަހު އަވަހާރަވުމުންނެވެ. އޭނާ އަވަހާރަވީ އެ ބަލީގައި ހާލު ސީރިއަސްވެ، އޭޑީކޭ ހޮސްޕިޓަލްގައި ފަރުވާ ދެމުންދަނިކޮށެވެ.\nއިލެކްޝަންސް ކޮމިޝަން (އީސީ) އިން ވަނީ އަންނަ ފެބުރުއަރީ މަހުގެ ފަސް ވަނަ ދުވަހު ކޮމަންޑޫ ދާއިރާގެ ބައި-އިލެކްޝަން ބާއްވަން ނިންމައިފަ އެވެ.\nއެމްޑީޕީން މިއަދު ކުރި އިއުލާނެއްގައި ބުނީ އެ ދާއިރާގެ ޕްރައިމަރީގައި ވާދަކުރާނެ ކެންޑިޑޭޓެއް ހޮވުމަށް ބާއްވާ ޕްރައިމަރީ މި މަހުގެެ 27 ވަނަ ދުވަހު އޮންނާނެ ކަމަށާއި އެކަމަށް އެދޭ ފޯމު އަންނަ އަންގާރަ ދުވަހުގެ ކުރިން ހުށަހަޅަން ޖެހޭނެ ކަމަށެވެ.\nއަރުޝީފަށް ނެގީ 18/12/2021 20:42\nއެންމެފަހުން އަޕްޑޭޓްކުރީ 18/12/2021 20:42\nއަހުމަދު ހުސެއިން، ޑުރަގް ފެނުނު ގޭގެ ބިމުގެ އަޑި ކޮނެގެން ތަނެއް ހެދި ކަމަށް ބުނާ ބަޔަކު ބަޔާންދީފި\nފާތިމަތު އިބްރާހިމް 44 މިނެޓު ކުރިން\nޚަދީޖާ އާދަމް 50 މިނެޓު ކުރިން\nއަބްދުލް ވާހިދު ޙަސަން 50 މިނެޓު ކުރިން


ކޮވިޑް-19 އާ ހަނގުރާމަ ކުރުމުގައި ކުރި ހޯދި ގިނަ ގައުމުތަކުގައި އަންހެން ލީޑަރުން – Dhen.mv\nކޮވިޑް-19 އާ ހަނގުރާމަ ކުރުމުގައި ކުރި ހޯދި ގިނަ ގައުމުތަކުގައި އަންހެން ލީޑަރުން\nApril 29, 2020 - 12:16 am\nމުޅި ދުނިޔޭގެ އެކި ކަންކޮޅުގައި ފެތުރެމުންދާ ނުރައްކާތެރި ކޮރޯނާ ވައިރަހަކީ ދުނިޔޭގެ ހުރިހާ ގައުމަކަށް ވެސް ކުރިމަތިވި ބޮޑު ގޮންޖެހުމެކެވެ. ފަސޭހައިން ފެތުރޭ އަދި ނުރައްކާތެރިކަން ބޮޑު މިވައިރަހާ ކުރަމުން ގެންދާ ހަގުރާމަ އެކި ގައުމުތަކުގައި އޮތީ އެކި ޙާލަތްތަކުގައެވެ. ބައެއް ގައުމުތަކުގައި ހަނގުރާމަ ނިމި ، ނަސްރު އިޢުލާން ކޮށްފައިވާއިރު ބައެއް ގައުމުތަކުން ފެންނަނީ އަދި ވެސް ފަހަތު ފަޔަށް ބުރަވެ ، ދެކޮޅު ނުޖެހޭ ވާހަކަތައް ދައްކަމުންދާ ތަނެވެ. އެގޮތުން މިހާތަނަށް މިލިއަނަކަށްވުރެ ގިނަ މީހުން ވައިރަހުގެ ޝިކާރައަކަށްވެފައިވާ އެމެރިކާ ހިމެނެއެވެ.\nދުނިޔޭގެ އެންމެ ބާރުގަދަ ގައުމު ، އެމެރިކާގެ ރައީސް ޑޮނަލްޑް ޓްރަމްޕްގެ ކޮމިޑީ ޑްރާމާއެއް އެގައުމުން ދައްކަމުންދާއިރު ހަރުދަނާ ކަމާއެކު މި ބަލިމަޑުކަން ކޮންޓްރޯލްކުރަމުންދާ ގައުމުތައް ބައިވަރެވެ. މިބަލާލަނީ އެފަދަ ގައުމުތަކުގެ ތެރެއިން ގައުމުގެ އިސްވާރަކަށް ކަނބަލުން ތިއްބެވި ގައުމުތަކަށެވެ.\n1. ޖަސިންޑާ އާޑާން: ނިއުޒީލެންޑް ފާހަގަ ކުރެވެނީ، ހަރުކަށި ލޮކްޑައުން އަކަށް ފަހު ކާމިޔާބު ކަމާއި އެކު ކޮވިޑް-19 އާ ހަނގުރާމަކޮށް، މި ނުރައްކާތެރި ވައިރަސް އެއްކޮށް ކަހަލަ ގޮތަކަށް ކޮންޓްރޯލްކޮށް ސްކޫލްތަކާއި އިގްތިސާދު ހުޅުވާލާ ފުރަތަމަ ގައުމަށެވެ. ނިއުޒީލެންޑް ގެ ލޮކްޑައުން އަށް ލުޔެއްދީ މި ހަފްތާގައި، މިލިއަނެއްހާ މީހުން ވަޒީފާތަކަށް ދާން ފަށާއިރު މިގައުމުން ކޮވިޑް-19 އަށް ޕޮޒިޓިވްވީ 1،472( އާބާދީގެ %0.030) މީހުނެވެ. އަދި މަރުވި ކަމަށް ރެކޯޑް ކުރެވުނީ 19 ( ބަލިޖެހުނު މީހުންގެ %1.29) މީހުނެވެ.\n2. އެންޖެލާ މަރކެލް: ޖަރުމަނަށް މި ވައިރަސް ގެނައި ކަމަށް ރެކޯޑް ކުރެވިފައިވަނީ ސީދާ ޗައިނާއިންނެވެ. ޖަރުމަނުގައި ވަޒީފާ އަދާކުރާ ޗައިނާ މީހެއްގެ ފަރާތުން، އެކުގައި މަސައްކަތް ކުރާ މީހަކަށް ޖެހި ބަލި ފެތުރެން ފެށީއެވެ. ޖަރުމަން ފާހަގަ ކުރެވުނީ ގިނައިން ބަލިޖެހުނު ގައުމުތަކާ އަޅާބަލާއިރު މިބަލީގައި މީހުން މަރުވި ރޭޓް ދަށް ގައުމެއްގެ ގޮތުގައެވެ. އެގައުމުން މިބަލި ޖެހުނީ 159،038 (އާބާދީގެ %0.19) މީހުނަށެވެ. އަދި މިބަލީގައި މަރުވިކަމަށް ރެކޯޑްކުރެވިފައިވަނީ 6،161 (ބަލިޖެހުނު މީހުންގެ %3.87) މީހުނެވެ.\n3. ސައި އިންގ-ވެން: ފެތުރެމުންދާ ބޮޑުބަލިމަޑުކަމެއް ކޮންޓްރޯލްކުރަން ބޭނުންވަނީ ސައިންސާއި ޓެކްނޮލޮޖީގެ އިތުރުން، ޑިމޮކްރެސީގެ ރީތި ސިފަތައް ހިމެނޭ ވެރިކަމެއްކަން ދުނިޔެއަށް ދައްކައިދިނީ ތައިވާނުންނެވެ. 2004 ވަނަ އަހަރު ފެތުރުނު ސަރސް ރޯގާ ތައިވާނުގެ 346 މީހަކަށް ޖެހި 73 މީހަކު މަރުވުމާއި ހަމައަށް ތައިވާނުން އޮތީ މިފަދަ ބޮޑު ރޯގާއަކަށް ތައްޔާރުވެގެންނެވެ. ޗައިނާގެ ވުހާންގައި ބަލިފެތުރެން ފެށިހިސާބުން ތައިވާނުގެ އިމަރޖެންސީގައި މަސައްކަތްކުރާ މަރުކަޒު ހަރަކާތްތެރި ވާން ފެށުމުގެ ނަތީޖާއެއްގެ ގޮތުން މި ގައުމުން މި ބަލި ޖެހިފައިވަނީ 429 (އާބާދީގެ %0.001) މީހުނަށެވެ. އަދި ބަލީގައި މަރުވީ6(ބަލިޖެހުނު މީހުންގެ %1.39 ) މީހުނެވެ.\n4. މެޓޭ ފްރެޑްރިކްސަން: ޑެންމާރކް ފާހަގަ ކޮށްލެވެނީ ކޮރޯނާވައިރަސް ހަމައަކަށް އެޅުވުމަށްފަހު، ތުއްތު ކުދިން އެންމެ ފުރަތަމަ ސްކޫލްތަކަށް ފޮނުވަންފެށި ގައުމުގެ ގޮތުގައެވެ. ޑެންމާރކްގައި ސަލާމަތީ ފިޔަވަޅުތައްވެސް ފަށާފައިވަނީ އިނގިރޭސިވިލާތަށް ވުރެ ކުރިންނެވެ. އެގޮތުން މަރޗް 11 އިންފެށިގެން 10 މިހުނަށް ވުރެގިނައިން އެއްވެ އުޅުން މަނާކޮށް، ގެއިން މަސައްކަތް ކުރަން ފެށުމާއި އެކު ބޯޑަރުތައް ބަންދު ކުރިއެވެ. އެގައުމުން ކޮވިޑް1-9 ޖެހިގެން ރިޕޯޓްކޮށްފައިވަނީ 8،851 (އާބާދީގެ %0.15) މީހުނެވެ. މީގެތެރެއިން މަރުވީ 434 (ބަލިޖެހުނު މީހުންގެ %4.90) މީހުނެވެ.\n5. ސަނާ މަރީން: ދުނިޔޭގެ އެންމެ އުފާވެރި ގައުމުގެ ލިސްޓުގެ އެންމެ ކުރީގައި އުޅޭ ފިންލެންޑް ކޮރޯނާވައިރަސްއާއި ހަނގުރާމަ ކުރަމުން ދިޔައިރު އެންމެ ފާހަގަ ކޮށްލެވެނީ، އިސްސަފުގައި މަސައްކަތްކުރާމީހުންގެ ސަލާމަތާއި ރައްކާތެރިކަމަށް ބޭނުންކުރާ ސާމާނު ފުދޭވަރަށް ވުރެ އިތުރަށް ސްޓޮކްކޮށްފައިވާ ގައުމެއްގެ ގޮތުގައެވެ. ހަމަ އެގޮތަށް އާންމުންނަށް ބޭނުންވާ މާސްކް ފަދަ ތަކެތީގެ ބޮޑު ސްޓޮކެއް ފިންލޭންޑް ގައި ގެންގުޅެއެވެ. އަދި މިބަލި ފެތުރެން ފެށުމާއި އެކު، ދިގު މުއްދަތަކަށް ބޭނުންވާ ވަރަށް ތެލާއި، ކާޑާއި، ދަނޑުވެރިކަމަށް ވޭނުންވާ ސާމާނުގެ އިތުރުން ހަތިޔާރު އުފެއްދުމަށް ބޭނުންވާ ސާމާނު ވެސް ގަނެ ރައްކާކުރިއެވެ. މި ގައުމުން ކޮވިޑް-19 ޖެހިގެން ރިޕޯޓް ކުރީ 4،740 (އާބާދީގެ %0.085) މީހުނެވެ. އަދި މިބަލީގައި މަރުވީ 199 (ބަލިޖެހުނު މީހުންގެ %4.19) މީހުނެވެ.


Rayyithun baaruverikuruvumuge islaahee harakaathakah athugulhaalaifi | Mihaaru\nރައްޔިތުން ބާރުވެރިކުރުވުމުގެ އިސްލާހީ ހަރަކާތަކަށް އަތުގުޅާލައިފި\n"މި ހަރަކާތުގެ ތެރެއިން 2023 އަށް ރިޔާސީ ކެންޑިޑޭޓަކު ނެރުމަކީ ވެސް ގާތް ކަމެއް. އެކަމަކު އަދި މިއޮތީ ސިޔާސީ ޕާޓީއެއް ވެސް ނޫން، އިސްލާހީ ހަރަކާތެއް"\nމާދަމާ ރޭ ލޯންޗްކުރާ ހަރަކާތުގައި އިސްކޮށް އުޅުއްވާ ބައެއް ބޭފުޅުން: މި ހަރަކާތުގެ ތެރެއިން 2023 ގެ ރިޔާސީ އިންތިޚާބާ ހަމައަށް ވިސްނުން ގެންގުޅޭ.\n02 މާޗް 2021 - 13:16\nކުރީގެ ހޯމް މިނިސްޓަރު އުމަރު ނަސީރު ހިމެނިވަޑައިގަންނަވާ ގޮތަށް ރާއްޖޭގެ ސިޔާސީ ދާއިރާގައި އިސްކޮށް އުޅުއްވި ބޭފުޅުންތަކެއް އިސްލާހީ ހަރަކާތެއް ކުރިއަށް ގެންދަވަން އެކުގައި މަސައްކަތް ފައްޓަވައިފި އެވެ.\nދިވެހި ނެޝަނަލް އެކްޝަން (ޑީއެންއޭ) ނުވަތަ ދިވެހި ގައުމީ ހަރަކާތުގެ ނަމުގައި މާދަމާ ރޭ އެ ހަރަކާތް ލޯންޗްކުރާ ގޮތަށް ވަނީ ހަމަޖައްސައިފަ އެވެ. ކުރީގެ ސަރުކާރުތަކެކޭ އެއްގޮތަށް މި ސަރުކާރުގެ ވެސް މިސްރާބު ގޯސްކަން ގަބޫލުކޮށް، އިސްލާހީ އާ މަސައްކަތަކަށް ތެދުވެވަޑައިގަތް ބޭފުޅުންގެ ތެރޭގައި އުމަރުގެ އިތުރުން އެމްއެންޑީއެފްގައި ކުރިން އުޅުއްވި ކެޕްޓަން އަލީ އިހްސާނާއި ކުރީގެ ފޮރިން މިނިސްޓަރު ދުންޔާ މައުމޫނާއި ހޯމް މިނިސްޓްރީގެ ކުރީގެ ސްޓޭޓް މިނިސްޓަރު މާޒް ސަލީމާއި އިލެކްޝަންސް ކޮމިޝަންގެ ކުރީގެ މެމްބަރު އަހްމަދު ފަޔާޒާއި އެމްޑީޕީގެ ކުރީގެ ރައީސް ޑރ. އިބްރާހިމް ދީދީ ހިމެނިވަޑައިގަންނަވަ އެވެ.\nއިތުރަށް ވެސް ގިނަ ބޭފުޅުންތަކެއް ތިއްބެވި ނަމަވެސް ރަސްމީކޮށް ނަންތައް ހާމަކުރާނީ މާދަމާ ރެ އެވެ.\nމި ހަރަކާތުގެ ބޭނުމަކީ ގައުމުގައި ހުރި މައްސަލަތަކަށް ހައްލު ހޯދައި ރައްޔިތުން ބާރުވެރިކުރުވުމެވެ. ޕްރޮމޯޓްކުރާ ސިޔާސީ ފިކުރުތަކަށް ވުރެން އާއްމުންނަށް ރަނގަޅު މަގު ދެއްކުމާ އެކު ރަނގަޅު ޖީލެއް ބިނާކުރަން މަސައްކަތް ކުރުން ކަން ހަރަކާތުގެ މަގްސަދުތަކުގެ ތެރޭގައި ހިމެނެ އެވެ.\n"މި ހަރަކާތުގެ ތެރެއިން 2023 އަށް ރިޔާސީ ކެންޑިޑޭޓަކު ނެރުމަކީ ވެސް ގާތް ކަމެއް. އެކަމަކު އަދި މިއޮތީ ސިޔާސީ ޕާޓީއެއް ނޫން، އިސްލާހީ ހަރަކާތެއް،"\n"ގައުމީ ހަރަކާތެއްގެ ގޮތުގައި މި ނުކުންނަނީ ސިޔާސީ ގޮތުންނާއި އިގްތިސާދީ ގޮތުންނާއި އިޖުތިމާއީ ގޮތުން ރައްޔިތުން ބާރުވެރިކުރަން. އެކި މައްސަލަތަކުގައި އާއްމު ހޭލުންތެރިކުރުމުގެ ގިނަ ކަންކަން ކުރިއަށް ގެންދާނެ،" މި ހަރަކާތުގައި އުޅުއްވާ އެއް ބޭފުޅަކު ވިދާޅުވި އެވެ.\nސިޔާސީ މަސްރަހުން ބަދަލަކަށް މި ފަށާ ހަރަކާތާ ގުޅޭ ގޮތުން "މިހާރު"އާ ވާހަކަ ދެއްކެވި ބޭފުޅުން ވިދާޅުވި ގޮތުގައި ސިޔާސީ ވަކި ލީޑަރެއްގެ ފަހަތުގައި ވަށައިގެން އެނބުރޭ ފިކުރުތަކަކުން ގައުމަށް ހެޔޮ ބަދަލެއް އަންނަ މަންޒަރެއް ނުފެނެ އެވެ. އަލަށް އުފެދޭ ހަރަކާތަކީ ވަކި މީހެއްގެ ފިކުރު ކުރިއެރުވުން ނޫން ކަމަށާއި އެންމެންނަށް މިނިވަންކަމާ އެކު ބަސްބުނެވޭ، ބައިވެރިވެވޭ ހަރަކާތަކުން އިސްލާހީ ބަދަލުތަކެއް ހޯދުން ކަމަށެވެ.\n"މި ހަރަކާތުގެ ތެރެއިން 2023 އަށް ރިޔާސީ ކެންޑިޑޭޓަކު ނެރުމަކީ ވެސް ގާތް ކަމެއް. އެކަމަކު އަދި މިއޮތީ ސިޔާސީ ޕާޓީއެއް ވެސް ނޫން، އިސްލާހީ ހަރަކާތެއް،" އެއް ބޭފުޅަކު ވިދާޅުވި އެވެ.\nއޭނާ ވިދާޅުވި ގޮތުގައި ރާއްޖޭގެ ސިޔާސީ މަސްރަހުން އަބަދުމެ ދައްކާ މަންޒަރަކީ ސިޔާސީ ޕޯޑިއަމްތަކުގައި މޮޅު ވައުދުތަކުން ރައްޔިތުން ކައްކުވައި ތާއީދު ހޯދުމެވެ. ނަތީޖާއެއް ނުފެނި ކުރިއަރުވަނީ އެ ލީޑަރެއްގެ ފިކުރު ކަމަށާއި ރައްޔިތުންގެ ބައިވެރިވުމެއް، ރައްޔިތުން ބޭނުންވާ ގޮތަށް ކަންކަން ނިންމުމެއް ނޯންނަ ކަމަށް ވިދާޅުވި އެވެ.\n"މިކަން ބަދަލުކުރަން މި ހަރަކާތާ ގުޅުމުގެ ފުރުސަތު އެންމެންނަށް އޮންނާނެ،" އޭނާ ވިދާޅުވި އެވެ.\nގައުމީ ހަރަކާތް ފެށުނީ ގައުމު މިހާރު ކުރިއަށްދާ ކަންކަމުގެ ހައްލަކަށް ވިސްނާ މީހުންގެ މެދުގައި ކަމަށް ވުމުން ކާމިޔާބު ވާނެ ކަމުގެ ޔަގީންކަން އެ ބޭފުޅުންނަށް އެބައޮތެވެ.\nއުމަރު ނަސީރު ދިވެހި ސަރުކާރު ދިވެހި ނެޝަނަލް އެކްޝަން ދުންޔާ މައުމޫން ޑރ. އިބްރާހިމް ދީދީ އިދިކޮޅު ފަރާތްތައް އަލީ އިހުސާން (ސީއީއޯ، ހެޕީ މާކެޓް)\n203 ކޮމެންޓް, 177 ރިއެކްޝަންސް\nތިބުނާ ބޭފުޅުންގެ ތެރޭގައި މިނިވަންކަމާއިއެކު ވާހަކަ ދެއްކޭނެ ބޭފުޅަކު ވެސް ތި ގްރޫޕަކު ނެތެވެ. ހޯމްމިނިސްޓަރުކަމަށް އުމަރު ހުރިއިރު މިނިވަންކަމާއިއެކު ވާހަކަ ދައްކަން ކެރުނުތޯއެވެ. ހާރިޖީ ވަޒީރަކަށް ހުރިއިރު އަމިއްލަ ބައްޕަ ޖަލަށްލީއިރު އެއްޗެކޭ ބުނަށް ކެރުނުތޯ ؟ މިފަދަ މީހުން މަގާމުގެ ދަހިވެތި ކަމުގައި މޮޅު ވާހަކަ ދައްކާއިރު ރައްޔިތުން ގަބޫލު ނުކުރާނެއެވެ.\nހުސް ފޭލި އަރުން.\nނޫން ކަމަށް ހެދެން ނޫޅުއްވާ.ކުރަން އުޅުއްވާކަމެއް ސާފުކޮން ވިދާޅުވެ ދެއްވާ.ތިޔައީ އުމަރު ނަސީރުގެ ލީޑަރ ކަމުގެ ދަށުން 2023 ގައި އުމަރު ރިޔާސީ ކެނޑިޑޭޓަކަށް ނެރެން ހިންގާ ހަރަކާތެއް ވަރަށް ސާފު.ދެރަކަމަކީ ރައްޔިތުންނަށް އެހެން މަންޒަރެއް ދައްކަން އުޅޭތީ.ބުނަން ނުކެރިގެން އުޅޭތީ ބުނެލީ.ކެރެންޏާ މިކޮމެންޓް ޖަހާދިނުން އެދެން.\nތި އެއްވެސް ވަރެއްގެ ސިޔާސީ ބަަރުދަނެއް ނެތް ގުނބޯލިންތަކެއް.\nއުމަރުގެގަޓުހުރިކަމަށް ޤަބޫލުކުރަން ދެން ތިޔަބުނާ ރައީސްކަމަށް ކުރިމަތިލުމާ އެކަމާ ގުޅުންހުރި ހުރިހާ ކަމެއްވެސް ތިޔަ ބުނާ މަޤްސަދު ޙާސިލްނުވާނެކަން ޔަޤީން އެހެނެއްނޫން ޑީ.އެން.އޭގެ އެއްވެސް ބޭފުޅަކު ސިޔާސީމަޤާމަކަށް ކުރިމަތިނުލާނެކަމަށާ އެއްވެސް ޕާޓީއަކާ ނުގުޅި ހުރިހާ ވެރިކަމެއްގައިވެސް "ރައްޔިތުންގެ ޙައްޤުތައް ކަށަވަރުކޮށް ޔަޤީންކުރުމާ ހޭލުންތެރިކުރުމުގައޭ ދެމިތިބޭނީ " މިހެން ބުނާނަމަ " އައި ސެލިއުޓް " އަޅުގަނޑުވެސް ބައިވެރިވާނަން\nތި ފޮޓޯގައި ތިތިބި މޫނުތަކަކީ ސިޔާސީ އެއްވެސް އުރައްޕެއް ކުރައްޕެއްގެ މިންވަރަށް ވެސް ހުރިބައެއް ނުން. ރައްޔިތުން ބަލައިގަންނާނެ ބައެއް ނޫން. އެމީހުން މޮޅެތިވާނެ ފޮނިބައިސާ ކެނޑުމާއި ބޮޑާބަސް ވީއްލަން. ތިޔައްވުރެން ރަނގަޅު ބަޔަކު ނިކުންނަން އެބަޖެހޭ.\nމިތަނުގެ ކޮމެންޓްތަކުން ޑީއެންއޭއަށް އެބަ ފެނޭތަ ދިވެހިންގެ އަސްލު ޑީއެންއޭގަ ހުންނަ ގޮތް؟ ކޮންމެ މީހަކު މާ މާތްވެގެން ކޮމެންޓްކުރަނީ އެހެން މީހުން ނުބައިކޮށްފަ. ހެހެ.\nކޯލިޝަންގަ ފާރިޝްއާ ޔުމްނާ ޕީޕީއެމްގަ ޢައްސާން އެމްއާރްއެމްގަ ތިމާމީހާއާ ނަސްރީނާ ދެން ޑީއެންއޭގަ ދުންޔާ. ބޭނުމަކީ ކޮންމެ ވެރިކަމެއް އޮތަސް ތިމާގެ މޮޅުކަން ދައްކާ ތިމާގެ އުނދުޅި އެއަށް ބޭނުން. ތިރީސް އަހަރުންވެސް ނުވިތަ؟ ދެރަކަމައްނު މިއީ ދެން.\nތީހުސް ސިޔާސީ، ނެރުމަތީ ބުރުޅިން


"Trump Ge Anbikanbalun Hunnah Vany White House Gai Bandhu Kurevifai" - Vaguthu\n"ޓްރަމްޕްގެ އަނބިކަނބަލުން ހުންނަވަނީ ވައިޓް ހައުސްގައި ބަންދުކުރެވިފައި"\nފަރަންސޭސިވިލާތުގެ ރައީސް އިމެނުއަލް މެކްރޮން އަދި ފަސްޓް ލޭޑީ ބިޖިޓް މެކްރޮން އެމެރިކާއަށް ވަރަށް ފަހުން ކުރެއްވި ޒިޔާރަތަށްފަހު ހައިރާންކުރުވަނިވި އާ މައުލޫމާތުތަކެއް ހާމަވެއްޖެއެވެ.\nފްރާންސްގެ ފަސްޓް ލޭޑީ ބްރިޖިޓް މެކްރޮން ވިދާޅުވި ގޮތުގައި އެމެރިކާގެ ފަސްޓް ލޭޑީ މިލާނިއާ ޓްރަމްޕް ވައިޓް ހައުސްގައި ދިރިއުޅެނީ ޖަލުގައި ގައިދީން ދިރިއުޅޭފަދަ ގޮތަކަށެވެ. އަދި އެކަމުގެ ސަބަބުން އޭނާގެ ހުރި އަސްލު ހުނަރުވެރިކަމާއި ވަރުގަދަ ޝަހްސިއްޔަތު ފޮރުވިފައިވާކަމަށްވެސް ބްރިޖިޓް މެކްރޮން ވަނީ ވިދާޅުވެފައެވެ.\nބްރިޖިޓް ވިދާޅުވި ގޮތުގައި މިލާނިއާ އަކީ އަސްލު ހަގީގަތުގައި ވަރަށް މަޖާ އަދި އުފާވެރި މީހެކެވެ. އަދި އޭނާއަކީ ހަރުކަށި މީހުންނާއި ގުޅެން ނޭނގޭ މީހެއްހެން ހީވިނަމަވެސް އެއީ ދޮގެއްކަމަށް ބްރިޖިޓް ވަނީ ހާމަކޮށްފައެވެ.\nފަސްޓް ލޭޑީއެއްގެ ގޮތުގައި ބްރިޖިޓްއަށްވުރެ އެތައް ކަމެއްގައި އެތައް ގޮތަކުން މިލާނިއާއަށް ހުރަސްއެޅިފައިވާކަމަށް ވެސް ބްރިޖިޓް ވަނީ ވިދާޅުވެފައެވެ. އަދި އޭނާގެ ސަލާމަތީ ކަންކަން ހުންނަގޮތުން ވައިޓް ހައުސްގެ ކުޑަ ދޮރެއް ހުޅުވާލިޔަސް ސީކްރެޓް ސާރވިސްއިން ގުޅާފައި ވަގުތުން އެ ދޮރު ލެއްޕުމަށް އަންގާކަމަށް ބްރިޖިޓް ވަނީ ވިދާޅުވެފައެވެ.\nވައިޓް ހައުސްއިން ބޭރަށް ދިޔުމަށްވެސް މިލާނިއާއަށް ވަރަށް ބޮޑަށް ހުރަސްއެޅިފައިވާއިރު އޭނާ ކޮންމެ ދުވަހަކުވެސް ޕެރިސްގައި ބޭރަށް ދާކަމަށް ބްރިޖިޓް ވަނީ ވިދާޅުވެފައެވެ.\nއަދި އޭގެ އިތުރުންވެސް ފަރަންސޭސިވިލާތުގެ ވެރިކަމަށް އޭނާގެ ފިރިމީހާ އިމެނުއަލް މެކްރޮން އައި ފަހުން އޭނާގެ ހަޔާތަށް އައިސްފައިވާ ބަދަލުތަކާއި އެމެރިކާގެ ފަސްޓް ލޭޑީ މިލާނިއާގެ ހަޔާތުން މިހާރު ފެންނަ ކަންކަމާއި ބެހޭގޮތުން ބްރިޖިޓް ވަނީ އެތައް ވާހަކަތަކެއް ހިއްސާކޮށްފައެވެ.\nއޭޕްރީލް 30, 2018 17:28\nބްރިޖިޓް ކޯޗެއް ތި އެނގުނީ. މިލޭނިއާ އެމެރިކާއަށް އަރާ އެނަގެ ފަރިކަމުގެ ދުނިޔެވީ ފައިދާ ނެގީ ދުނިޔޭގެ އެހެން އެއްވެސް އަންހެނަކަށް މިގެ ކުރީގާ އެކަން ކުރެވިފާ ނެތް ފެންވަރަށް. އެމެރިކާގެ އެއްމެ މުއްސަނދި މަހުޖަނަކު އަތުއަޅުވާ އޭނަގެ ފިރިޔަކަށް ހެދި. އަދި އެނަގެ ފިރިމީހާ ދުނިޔޭގެ މިހާހިސާބަށް އުފެދުނު އެއްންމެ މުއްސަނދި އަދި އެއްމެ ބާރުގަދަ ގައުމުގެ ރައީސް އަކަށް ހެދާ އެގައުމުގެ މަހާ ރެހެންދިއަށްވި. މިލޭނިއާ އަކީ އާދައިގެ ކަނބަލެއް ނޫން.